
Lui Miles, care a fost acolo şi mi-a povestit 


Dar unde-i băiatul 
La oi ce am pus ? 
Păi, lingă-o căpiță 
Doarme dus. 


Ei, haide trezește-l. 


Eu nu pot, zău. 
Că dacă îl scol, 
O să plîngă său. 


LOCURILE ACELEA erau biîntuite de vînturi 
puternice. Mereu li se auzea vijiitul. Canionul 
răgușise de atîta curent. Vîntul se înălța şi tre- 
cea printre pini, apoi era prins între stînci. Pinii 
din acest loc erau neobișnuiţi. Cînd vîntul amu- 
țea, înghiţit de o văgăună a canionului, și în urma 
sa nu mai rămînea nici o adiere, copacii tot nu 
se linișteau. Fremătaseră în bătaia vîntului, iar 
acum parcă suspinau după el. Erau mîhniţi. Pă- 
reau să jelească amintirea vîntului. 

Cotton visa. 

În zori, cei şase erau în așteptare, prinşi în- 
tr-un fel de ţare din stilpi groși şi scînduri; 
stăteau înghesuiți unul în altul, nu pentru că 
le-ar fi fost frică, ci pentru că, neobișnuiți să 
fie închiși, erau agitaţi şi, simțindu-se aproape, 
puteau să se miroasă mai bine. Se adulmecau 
unul pe altul. Cu nările dilatate, trăgeau în piept 
mirosul fierbinte, animalic care le trăda tulbu- 
rarea. 

Apoi apărură bărbații călare. Se deschise o 
poartă. Oamenii strigară la ei şi ei încercară să 


Li 


iasă buluc, deodată, dar poarta fu trîntită după 
primii trei ; Teft, Shecker și Lally 1 trecuseră. 
Ceilalţi aşteptau. Curiînd văzduhul fu spintecat 
de focuri de armă. Detunăturile îi îngroziră pe 
ceilalţi trei. Se înviîrteau în cerc, îndoind scîn- 
durile ţarcului și frecîndu-se de stilpi, fără frică, 
dar mai agitați acum, pentru că le suna în urechi 
ceva ce nu puteau desluși. În liniștea ce urmă, 
rămaseră din nou în aşteptare. 


Călăreţii reveniră la ţare. Poarta fu deschisă 
și ultimii trei, Cotton, Goodenow şi Lally 2 fură 
lăsaţi să iasă pe un drum îngrădit cu sîrmă. Era 
plăcut să ieşi din ţarc, să fii liber în minunăţia 
dimineţii. Dar cînd se opriră să bea dintr-o baltă, 
călăreţii îi mînară înainte, fluturîndu-și pălăriile 
şi strigînd. 

Ajunşi în cîmp deschis, se opriră. În faţa lor, 
la o sută de pași depărtare, era un șir de mașini, 
iar în faţa acestora, un şir de oameni. Cei eli- 
berați mai înainte, Teft, Shecker și Lally 1, nu 
se zăreau nicăieri. Aceasta îi nedumerea, așa 
cum îi nedumeri şi bubuitura urmată de căderea 
lui Goodenow ; mai întîi în genunchi, apoi în- 
doindu-și picioarele din spate şi, în cele din 
urmă, greoi pe o parte. Nu se mișca. Cotton și 
Lally 2 adulmecau mirosul nou și ciudat care 
emana acum din trupul celui căzut. 

La următoarea împușcătură, Lally 2 sări în 
sus și căzu pe pămînt cu picioarele ţepene, iar 
în urma altor bubuituri îi zvicni capul și se răs- 
turnă ; ochii îi deveniră sticloși, picioarele i se 
strîngeau și i se întindeau convulsiv, în timp 
ce din gură și din nas îi ţişni ceva de un roșu 

aprins. Cotton adulmecă sîngele. Cunoștea mi- 
rosul acesta. 

Se năpusti înainte cu toată viteza, gonind în- 
tr-o parte, dar fu întors din drum de mașini ; se 
repezi în altă parte, dar fu încolțit de călăreţi. 
Giîfîind, încercă o altă scăpare: se năpusti cu 
capul în gardul de sîrmă, dar căzu neputincios 
pe picioarele dinapoi. Sări din nou în picioare, 
înnebunit de obstacolul de oţel care trebuia să 
cedeze în faţa lui. 

Turbat de mînie, se opri. Stătea, puternic, pri- 
vind fix la şirul de oameni ; se concentră asu- 
pra gurii unei carabine, ochii îi alunecară de-a 
lungul ţevii spre faţa unei femei care şedea pe 
prelată, ţintindu-l. Femeia trase. O recunoscu. 
Recunoașterea fulgerătoare îi zgudui inima chiar 
în clipa cînd glonţul îi sfărîma creierul. Era chi- 
pul mamei lui. 

Cotton se trezi ţipînd. 

Sudoarea i se prelingea pe frunte, pe palme 
şi pe coapse. 1 se făcu silă de el însuși. Avea 
cincisprezece ani, era cel mai mare, prea mare ca 
să mai viseze urit. 

Se uită la ceas. Era unsprezece şi cinci. Dor- 
mise mai puţin de o jumătate de oră. Ridicîn- 
du-se într-un cot, îşi verifică din obișnuinţă efec- 
tivul. Goodenow, Taft, Shecker, Lally 1 — dar 
unde era fratele lui ? Atunci își aminti : Lally 2 
își mutase perna şi sacul de dormit sub pat cînd 
sunase stingerea. În cel de-al șaptelea pat sfo- 
răia Wheaties, instructorul lor, de care oricum 
nu le păsa nici unuia dintre ei. Toţi prezenţi și 
numărați, să trăiţi. 


Cotton salută şi se întinse pe spate, ascultînd 
vuietul jalnic al vîntului prin pinii de afară și 
murmurul tranzistoarelor din interiorul barăcii. 
Aşa dormeau ceilalți cinci, cu radiourile, ca niște 
căţei care nu mai scheaună şi adorm dacă le pui 
un ceas alături, să le fie ca bătaia unei inimi. 
Cind se suna stingerea, ei se strecurau în sacii 
de dormit și îşi băgau radiourile minuscule sub 
braţ, după ce le potriveau pe postul Prescott cu 
muzică populară și „western“, sau pe postul 
Phoenix cu muzică din aceea care-ţi merge la 
inimă. La început, întunericul se umplea de ac- 
centul nazal al lamentărilor după iubirea pier- 
dută și după cai morţi, sau de incoerenţa elec- 
tronică cu „draga mea“ și de „blues“-uri, dar 
în timp ce băieţii se întorceau de pe o parte pe 
alta în somn, iar radiourile alunecau tot mai 
jos în sacii de dormit, muzica devenea neclară şi 
se pierdea pînă cînd nu mai era muzică, ci o 
simplă prezenţă lîngă picioarele lor. Le ţineau 
companie Eddy Arnold și Aretha Franklin. Radi- 
ourile murmurau în noapte, iar ei nu se mai sim- 
țeau singuri. 

Dimineţile și serile erau momentele cele mai 
grele. Dimineaţa nu aveau nici un chef să pără- 
sească siguranţa sacului de dormit. Goodenow 
gemea, Teit se scărpina, Shecker şi fraţii Lally 
tindăleau la îmbrăcat, de parcă realitatea de din- 
colo de pereţii barăcii i-ar fi pîndit ghemuită, 
cu colții ascuţiţi şi ghearele scoase. Seara se te- 
meau de venirea întunericului și, odată cu el, de 
emigrarea în ţara visurilor, de alungarea conști- 
entă în necunoscut a eului conștient. Amînau cât 

puteau mai mult ora culcării. Teft se ducea la 
closet. Shecker vorbea. Goodenow citea romane 
și reviste la lumina lanternei. Lally 1 dădea de-a 
azvîrlita cu lucrurile. Mai beau cîte o gură de 
apă din gamelele atîrnate la capul patului. She- 
cker mînca bomboane. Goodenow scotocea col- 
țurile întunecate după stafii, folosind lanterna 
în locul degetelor. Pe pereţii goi, ca de peşteră, 
ai barăcii, Lally 2 proiecta hieroglife de lumină, 
mesaje indescifrabile către ziua de mîine. Cînd 
în somn eu mă cufund, / De-ar ţine bateriile 
mult. Serile li se păreau mai plăcute acum decît 
la început. Cotton era mîndru de asta. Dar mai 
era încă destul de rău, iar în seara asta o încur- 
caseră. Fusese cea mai nenorocită seară din toată 
vara, 

Se întorseseră după-amiază tîrziu, după ce 
înnoptaseră sub cerul liber în Pădurea Împie- 
trită. După ce s-au spălat, s-au dus să mănînce 
în baraca de haleală, înghițind cu noduri. Îndată 
ce ieşiră din nou afară, Goodenow vomită în 
fața tuturor. Umplu locul de murdărie. Goode- 
now făcea pipi în pat. Fusese dat afară din două 
barăci din cauza asta. Locurile în barăci nu se 
stabileau dinainte. Băieţii se culcau unde voiau 
la început, sau unde puteau, întîmplător sau din 
intuiţie, sau de nevoie. În cîteva zile, după te- 
oria taberei, fiecare trebuia să-şi găsească gru- 
pul, casa sa, departe de casa părintească, să-și 
stabilească nivelul de realizare, căci  legităţile 
temperamentale şi spiritul de competiţie urmau 
să-i separe inevitabil pe cei neadaptabili de cei 

normali, pe cei destinaţi să fie învinși de învin- 
gători. Lasă-i în pace, şi cei treizeci și şase de 
puștani se vor împărți în mod firesc în şase 
echipe, fiecare grup cu baraca şi instructorul său, 
Dar chiar şi la paisprezece ani, Goodenow încă 
se mai scăpa în pat. Era nătăfleţ şi stîngaci în 
toate, atît că ştia să facă centuri și cordeluţe in- 
diene din mărgele. Îi mai era și dor de acasă, 
plînsese mult, iar atunci cînd, a doua zi dimi- 
neaţă, fusese alungat din cea de-a doua baracă, 
şi-a pus chiloţii de baie, s-a dus la bazin, de fapt 
un mic lac artificial, a intrat pînă la gît în apă 
şi a stat așa smiorcăindu-se, cu gîndul să se înece. 
Nici instructorii şi nici ceilalţi băieţi din tabără 
nu l-au luat în serios. Cînd i-au zis să se bage 
cu capul la fund și să rezolve treaba, el a răcnit 
că apa e prea rece. Spectatorii se tăvăleau de ris. 
Cînd l-au întrebat de ce nu se sinucide în sacul 
de dormit, care oricum era mai ud decât bazinul, 
şi în mod sigur mai călduros, el o luă pleoscăind 
prin apă, dispărînd printre canoe. Rămase în 
apă pînă cînd, după-amiaza, Cotton îl convinse 
să iasă din bazin, invitîndu-l să vină în baraca 
lui. Acolo, l-au asigurat, nimeni n-o să rîdă de el, 
iar dacă vreunul ar face-o, el Cotton, o să-l bată 
pînă l-or lua dracii. Cum şi-au petrecut seara 
după ce Goodenow a vomitat, Cotton nu-şi mai 
putea aduce aminte, decît că fusese o seară mai 
altfel decit toate celelalte din acea vară. Nimeni 
nu ardea gazul și nici nu-făcea năzbitii. Scena la 
care fuseseră martori în timpul zilei îi trauma- 
tizase. Nu îndrăzneau să discute despre ea. Um- 
blau printre copaci,  tîrşiindu-și picioarele ca 

nişte răniţi, ascunzindu-se unul de altul în 
amurg. Așteptau pentru prima dată cu bucurie 
să se lase întunericul. 

Cînd se sună stingerea, baraca deveni un fel 
de celulă. Lally 2 se retrase sub pat. Ceilalţi tra- 
seră fermoarele sacilor de dormit, închizîndu-se 
ca în niște vizuini, potrivind radiourile mai tare 
ca de obicei. În seara aceea n-a mai fost vorba 
nici de mers la closet, nici de discuţii, nici de 
lucruri azvirlite, ori de lectură, mîncare, băut 
din gamele sau jocul cu lanternele. S-au refu- 
giat într-un somn ce nu era de fapt odihnă. Acum 
puteau vorbi. Acum toţi puteau scoate din ei 
ce văzuseră în acea zi. Transformară noaptea în- 
tr-o cameră sonoră. Goodenow se zvircolea. Teft 
scrișnea din dinţi. Fraţii Lally îngînau înfrico- 
șaţi. Cotton visă că erau închiși într-un ţare și 


„omoriîţi de propriii lor părinţi. Toţi se tînguiau 


într-o bilbiială de miros, sînge și nebunie a oa- 
menilor, în timp ce Dionne Warwick se lamenta 
într-un cîntec, iar Roy Acuff cînta despre păcat 
și izbăvire. Era o purificare prin glas, dar în 
zadar. 

Cotton ascultă din nou. Ceva nu era în regulă. 
Numără patru radiouri, nu cinci. Strecurîndu-se 
încet din pat, se uită sub patul de lîngă el. Lally 
2 dispăruse. Vîrindu-și picioarele în teniși, ieși 
afară doar în chiloţi și o luă de-a lungul cărării 
spre closet. Luminile erau aprinse, dar buda era 
goală, la fel și dușul. Mai grăbit de astă-dată, 
alergă înapoi spre baracă și, aplecîndu-se din 
nou sub pat, descoperi că perna de cauciuc, pe 
jumătate arsă, pe care Lally 2 o adusese de acasă, 

lipsea și ea. Abia atunci se dumeri. Stătu pe loc 
un moment străbătut de un fior, ştiind de ce, 


dar fiind hotărît să nu recunoască, nici măcar 


în sinea lui, că ştia de ce. 

Se apropie de Lally 1, îi acoperi bine gura cu 
palma, iar cu cealaltă mînă îi trase un pumn în 
coaste. Lally 1 se suci şi gemu. | 

— Unde-i frati-tu ? şopti Cotton, luîndu-și 
mîna de pe fața puștiului. 

— A fugit. 

— Ştiu. Unde ? 

Lally 1 îi spuse, adăugînd : 

— A zis că pleacă, și-așa a și făcut. E bine? 

Cotton era furios. Laliy 1 avea 14 ani, fratele 
său numai 12. 

— Chiar nu-ţi pasă ? șuieră el. 

— Nu, nu-mi pasă. Mă doare undeva. 

— Dar mie-mi pasă și mai bine ţi-ar păsa și 
ție. Cum a plecat — pe jos pînă acolo și înapoi ? 

— Spunea că pe jos pînă în oraș, iar de acolo 
cu autostopul. 

— E nebun. Bine, ieși din sac. Mergem după 
el, cu toţii. 

— Eu nu. i 

— Ba da, și tu, lua-te-ar dracu, sau te fac praf. 
Mişcă ! Eu îi trezesc pe ceilalţi. 

Pat după pat, punîndu-le mîna peste gură şi 
şoptindu-le să-și pună hainele pe ei şi să se 
miște, că Lally 2 a luat-o din loc şi că trebuie 
să-l prindă, Cotton îi trezi pe Teft, Shecker şi 
Goodenow, care se năpustiră asudaţi din celula 
ferecată, chinuită a somnului. Acţiunea le oferea 
o scăpare. Păreau a ști, ca și el, de ce şi unde 

plecase Lally 2. După o zi ca asta, noaptea nu 
putea fi mai rea. Pînă îşi trase Cotton panta- 
lonii și își puse un tricou, ei erau gata, urmîn- 
du-l tiptil afară, ca indienii, și aducîndu-și 
aminte chiar să lase radiourile deschise, cîntec 
de leagăn pentru instructorul Wheaties. Cotton 
era mîndru de el. În sfîrşit, dovedeau că nu sînt 
niște nătăfleţi. 


BARĂCILE ERAU CUIBĂRITE printre pini. La 
înălțimea de o mie de metri, păreau minuscule 
iaţă de copacii uriași care le încadrau. Clădite 
din bușteni, acoperite cu şindrilă, răsăreau parcă 
direct din stîncă, străpungînd ici şi colo platfor- 
ma de granit presărată cu ace de brad. 

Cei cinci înaintau cu precauţie pe platformă, 
înconjurînd tabăra ca să ajungă la drumul nisi- 
pos care urca în sus, apoi cobora prin strîmtoa- 
rea canionului pînă la o pădure de pini, la o 
milă, o milă şi ceva de şoseaua ce ducea spre 
oraș. Ajungînd în drum se opriră în vîrful pan- 
tei. De aici puteau privi în jos şi înapoi spre 
barăci ; puteau vedea ţarcul și magazia şi poli- 
gonul de tir și terenul de sport și șopronul cu 
camioane şi bazinul. Luminile erau aprinse în 
cele două latrine, dar nu și în barăcile instruc- 
torilor superiori sau în cea a directorului. Văgă- 

una canionului se închidea în spatele taberei. O 
baricadă de stînci întrerupea contactul cu lumea. 
Dar și mai sus se înălța un lanţ al munţilor din 
Arizona, după care venea unul și mai înalt, și 
încă unul, o cireadă de namile negre, uriașe care 
iși croiau cu răbdare drumul spre o graniţă încă 
nedescoperită, fornăind înspre nord, împingind 
cerul cu spinările lor cocoșate, și agăţînd stelele 
în coarne. Era buza prăpastiei Mogollon. 

Se adunară în jurul lui Cotton. 

— De cînd a plecat ? întrebă Teft. 

— Douăj'de minute, juma” de oră. Trebuie să 
punem mîna pe el înainte să ajungă la şosea. Îl 
ia careva în maşină, și dus a fost. 

— Eram sigur că unul din noi o s-o şteargă, 
spune Goodenow, mai mult pentru el. Nu știam 
care. 

Shecker căscă. 


— N-o să se grăbească, nu-i el omu”. Acum 
cînd e de capul lui, ar cam trebui să-i pese de 
timp. 

— Gata, gata, spuse Cotton, să nu ne mai cîrî- 
im. Pas alergător pînă la șosea. Haideţi ! 

Porniră cu toţii în pas întins, în jos pe dru- 
mul nisipos ce șerpuia prin pădure, gifiind şi 
dînd din coate la unison, cu excepţia lui Lally 1 
care venea mai în urmă, întrucit cel pe care-l 
căutau era puștiul de frati-su. După cinci minute 
de pas alergător, trecînd prin porţiuni luminate 
și pătrunzînd iar în întuneric, zgomotul paşilor 
răsunînd înfundat pe nisip, Cotton îi opri şi le 
spuse să fie atenţi dacă se aude radioul. Ştiau 
că își luase perna cu el, aşa că probabil luase 

şi radioul. Ascultînd, își auziră doar propria res- 
piraţie şi suspinatul pinilor. | | -. 
— Degeaba, spuse Lally 1, ajungîndu-i din 
urmă. Oricum, e sărit de pe linie. | 
Goodenow începuse să giliie — era cel mai 
slăbuţ dintre ei. j 
— Am ajuns prea tirziu. Vina-i a noastră. 
Trebuia să fi plecat cu toții. a 
— 'Terminaţi, şuieră Cotton. Hai, mișcaţi-vă. 
Îi conduse mai departe la trap, cu e A 
Angănindu-i la gît ; măriră pasul, a = 
pi gin repede. Cuvintele lui Goodenow îi 
biciuiau. Vinovăţia îi mîna din urmă. Galopară 
prim curba în formă de S şi se apropiau deja de 
poarta ce marca graniţa taberei cînd, deodată, 
îl văzură toţi, iar Lally 2, cum mergea agale prin 
mijlocul drumului, îi văzu și el. O clipă rămase 
împietrit, apoi se năpusti în pădure. 
— Puneţi mîna pe el, ordonă Cotton cu glas 
gifiit. Risipiţi-vă. | j 
Ferindu-se de copaci, se repeziră în pădure, 
luînd-o cînd într-o parte, cînd în alta, pînă cînd, 
țişnind din umbră într-un luminiș, se opriră 
brusc. La]lly 2 era acolo, spăsit, cu perna urît mi- 
rositoare sub braţ și radioul vibrînd în buzuna- 
rul jachetei ; stătea așezat pe un bolovan, Sua 
du-se la ei şi sugîndu-și degetul mare. S-ar îi 
năpustit ei asupra lui, dacă n-ar îi fost Cotton 
care le ordonă să se potolească, să stea el de 
vorbă puţin cu puștiul, singuri. Se îndreptă 
spre el. 
— Salut, spuse Cotton. 

Lally 2 îşi strînse mai tare perna în brațe. 

— Frumoasă noapte, ce zici ? întrebă Cotton. 

Lally 2 avea doisprezece ani și nu era vorbă- 
reț. Din cele șaisprezece camere ale casei părin- 
tești din Kenilhworth, statul Illinois, el o prefera 
pe a șaptesprezecea, camera Oomilor. De fapt, 
nu era o cameră, ci o saună pe care o construise 
tatăl său în interiorul casei, iar apoi uitase s-o 
folosească. Tatăl şi mama sa erau tineri şi fru- 
moşi, şi moşteniseră „bani vechi“, o avere de trei 
generaţii. În fiecare an se despărțeau o dată sau 
de două ori, înaintau acţiune de divorț, apoi se 
împăcau și plecau fuga la schi, la Chamonix sau 
în altă parte, ori se duceau cu iahtul în Insulele 
Virgine sau în altă parte. Aceasta le oferea un 
prilej de joacă. Cît erau ei plecaţi, casa părea 
pustie și goală. Mai rămîneau doar fratele lui 
mai mare, guvernanta, cameristele, majordomul, 
şoferul și bucătăreasa. Cind visa urit şi se tre- 
zea în casa pustie și goală, Billy Lally îşi lua 
perna de cauciuc şi se furișa la parter în saună, 
unde dădea drumul la căldură şi se ghemuia pe 
bancheta de lemn, cu capul pe pernă. Curînd, 
Oomii, omuleţii care trăiau pe sub pietrele netede 
şi făceau aburi, apăreau cu sutele, se ghemuiau 
lîngă el și-l ajutau să doarmă în siguranţă şi 
la căldură, pînă dimineaţa cînd îl găsea vreo ca- 
meristă sau majordomul. Deseori răcea după ce 
dormea în saună, dar merita să şi răcești pentru 
o noapte la căldură și în siguranţă. Billy Lally 
nu vorbise niciodată nimănui despre prietenii 
săi Oomii, 

Cotton se ghemui în faţa lui. Ceea ce îndurase 
băiatul în acea zi îl afectase, probabil, mai tare 
decît pe oricare dintre ei, gîndi Cotton, căci era 
cel mai mic, și odată ce se băgase sub pat cînd 
s-a sunat stingerea, Lally 2 mai era tot sub pat, 
chiar și aici, în pădure. Va trebui luat cu bini- 


orul. 
ş — Măcar dă mai încet radioul, spuse Cotton, 


ca să mă poţi auzi. 

Lally 2 îl dădu mai încet. 

— Ascultă, spuse Cotton, tot ce facem de acum 
înainte facem împreună, nu de unul singur. Vi- 
rîndu-şi medalioanele sub tricou, adăugă : Așa 
că, hai să mergem înapoi, ce zici ? 

Lally 2 își scoase degetul din gură. i 

— Dacă mă duci înapoi, de îndată ce-o să 
adormiţi am s-o şterg. Vorbesc serios. 

— Şi dacă-ţi ordon eu ? 

— Nu-mi pasă. e suc 

— Ai fi putut s-o pățeşti, Lally Doi, și încă 
rău de tot. 

— Nu-mi pasă. | 

Cotton luă o pietricică, o zvirli în sus, o prinse, 
apoi o aruncă. Uitîndu-se peste umăr, ridică un 
braţ şi le făcu semn celorlalţi să se apropie. 
Copiii veniră și se aşezară. Începuse să li se 
zvînte transpiraţia ; tremurau și se cuprindeau 
cu braţele, ca să le fie mai cald. pi 

—"hbally/Doi”șimeu mine.am stat de vorbă, îi 
lămuri Cotton„E] spune că;dacă îl dăcem îÎnapol, 
fuge iar. Am încercat să-i spun că e... 

— Nu da vina pe mine, întrerupse Lally 2, 
acuzat pe nedrept. Trebuia să plecăm cu toţii ! 
V-aţi gîndit și voi la asta, de cînd ne-am întors 
de acolo, azi după-masă. Trebuia să plecăm cu 
toţii, doar știți și voi ! 

Ştiau. Gîndul îi obsedase din momentul în 
care Goodenow vărsase, iar apoi, plimbîndu-se 
singuri, se tot gîndiseră ; închizîndu-se în văluri 
de pui, și de lînă, şi de nailon, tot nu putuseră 
să scape, iar în somn același gînd li se desprin- 
dea de pe buze odată cu murmurul de supărare. 
Gîndul le clocotea în sînge. Le lansa imaginația 
de băiețandri în spaţiul extraterestru al impo- 
sibilului. Dar, mai mult decit o șansă, mai mult 
decit o probă de curaj, era în același timp o obli- 
gaţie, despre care nu erau siguri că au destulă 
experienţă, destui ani, ca să şi-o asume. Stind 
ghemuiţi în pădurea de pini, cu braţele înco- 
lăcite în jurul celorlalţi, cîntăreau riscurile față 
de ceea ce înfăptuiseră în cele şapte săptămîni : 
un film la care se duseseră călare la miezul nop- 
ţii, un raid cîștigat împotriva întregii tabere, o 
cursă pînă la marginea Marelui Canion. 

— Asta așa e, recunosc, spuse Shecker. 

— Dacă am reuși, medită Teft, ar fi grozav. 

— Așa-i, dacă, spuse Lally 1. 

— Trebuie să reuşim ! izbucni Goodenow. Eu 
unul sînt gata ! 

Cotton se ridică în picioare. 

— Uşurel ! Să nu ne pripim. Puneţi-vă min- 
tea la contribuţie. Cum ajungem acolo ? Călare ? 
O sută de mile ? 

— Cu autostopul, spuse Lally 2. Eu așa aveam 
de gînd. sui 

— Toţi şase ? Cine ia şase puști în mijlocul 
nopţii ? 

— Luăm un camion, spuse calm Teft. 

— Asta-i bună ! Cine-l conduce ? 

— Eu. 

— Ştii să conduci ? 

— Înî. 

— Ai condus vreodată, pe lume ? 

— Pe bune. Puneţi-mă pe roți și zbor ca vîn- 
tul. 

Erau uluiţi. Că un băiat de paisprezece ani 
putuse ţine secret timp de șapte săptămini că 
ştie să conducă — era de necrezut. | 

— Bine, spuse Cotton. S-a făcut. E-n ordine, 
cît timp ne ia, o sută de mile ? 

— Cam două ore încolo, două ore încoace. 

— Patru, socoti Cotton cu glas tare. Acum 
trebuie să fie unș'pe jumate. Douăş'pe, unu, două, 
trei... și să zicem o oră ca să facem figura. La 
patru jumate sîntem înapoi. Cînd se luminează 
de ziuă, sîntem aici şi facem nani. 

Începu să umble prin spatele lor. 

— Ei, ce ziceţi ? întrebă Goodenow. 

— Nu dăm greș, spuse Shecker. 

— Trebuie să mergem, spuse Lally 2. 

— Sîntem profesioniști, se lăudă fratele său. 

— Pe dracu ! spuse Cotton. 

Se aplecă, luă de jos altă pietricică şi, întin- 
zind braţul, ţinti cu o lovitură de maestru cel 
mai apropiat copac. Cirîind și vijiind, ceva zbură 
din copac pe deasupra lor, bătînd din aripi. Spe- 

rietura a fost cît să-i ţină un an de zile. Căzură 
pe spate, sau se apucară unul de altul, sau săriră 
în sus de groază, apoi îşi reveniră şi rămaseră 
pe loc, zăpăciţi, scormonind pămîntul și rînjind. 

— Ei, vedeţi ? spuse Cotton dispreţuitor. 
Zboară o pasăre din pom, și ne pierdem capul. 
Nu cred că sîntem gata să ne apucăm de ceva 
atît de baban. 

— Dacă nu sîntem acum, n-o să fim niciodată, 
spuse Teft. 

— De acord, dar faţă de asta, tot ce am făcut 
pînă acum e floare la ureche. Cu chestia asta 
putem s-o pățim rău. Vorbesc serios. 


Izbutise să-i pună pe gînduri. Acum tăceau. 
Lally 2 închise radioul. Îi rodea îndoiala. Acum 
puteau face minuni, dar Lally 1 își mai amintea 
de prima adunare, iar Shecker de raidul pe care 
îl rataseră. Pe Cotton n-o să-l mai prindă nimeni 
pe post de aruncător la baseball. În cel mai bun 
caz, asocierea lor era temporară, ocazională. 
Dacă-i presezi puţin, dacă le ceri să ia o hotă- 
rire cu cap, sau dacă ţișnește pe neașteptate o 
pasăre din copac — îi şi apucă pe toți tremuri- 
ciul. 

Recrutarea pentru tabăra de băieţi „Boz Ca- 
nyon“ se făcea din suburbiile bogate ale marilor 
orașe din Est şi din Vestul Mijlociu și se limita, 
cu rare excepţii, la băieţi între treisprezece şi 
paisprezece ani. Taxa pentru. o serie de opt săp- 
tămîni, de la sfîrşitul lui iunie pînă la sfîrşitul 
lui august, era de o mie șase sute de dolari, plus 
biletul de avion.  „„Trimiteţi-ne un copil vioi 
— Și noi vă trimitem un cowboy !“ — așa suna 

lozinca taberei. În acest scop toți cei din tabără 
primeau cîte un cal pe care să-l călărească şi de 
care să aibă grijă. Adevăratul mijloc pentru atin- 
gerea scopului propus era însă spiritul de între- 
cere. Puteau să vină nişte băiețandri necopţi, 
cocoloșiţi, ahtiaţi după televizor, cu un caracter 
nedefinit, dar la plecare erau bărbaţi în deve- 
nire. Spiritul competitiv trebuia să-i cizeleze şi 
să-i înalțe. Puteau să fie prunci cu colici, dar în 
opt săptămîni şi contra sumei de o mie șase sute 
de dolari, spiritul competitiv reprezenta garan- 
ţia că marfa pe care părinţii o cumpăraseră şi o 
achitaseră va fi livrată : trei duzini de oameni 
din Vestul Sălbatic, traşi ca prin inel, crunţi la 
privire, tăbăciţi, iuți la mînie, zgârciţi la vorbă. 

La sfîrşitul primei săptămîni populaţia tabe- 
rei se împărțise, într-adevăr, de la sine în şase 
echipe, pe şase barăci. Procesul începuse printr-o 
selecţie naturală, ţinînd seama de vârstă, de gra- 
dul de îndrăzneală, regiune sau interese de ru- 
denie. Testarea făcuse restul. Probele de călărie, 
de tragere cu arcul sau cu pușca, de îndemânare, 
de înot şi sporturile în aer liber din primele zile 
au separat curînd grîul de neghină, pe cei reuşiţi 
de incapabili. Era de așteptat ca fiecare vară să 
dea la o parte unul sau doi inadaptabili, un izo- 
lat ici, un dezechilibrat colo, dar grupul lui Cot- 
ton era unic. Se mutaseră cu el pentru că nimeni 
altcineva nu voise să-i ia. Erau cunoscuţi sub 
variate denumiri : Guguştiucii, Împleticiţii, So- 
naţii. Ei erau pleava. 

Cînd au trecut la bătaie în primul lor meci de 
baseball, de exemplu, n-au reuşit să înscrie nici 

un punct. Nu erau în stare să nimerească nici 
măcar un fund de bou cu un tîrn de nuiele, da- 
rămite... Cînd au trecut în teren, Cotton servea, 
iar Shecker prindea mingea. Lally 1 juca pe pos- 
tul de prima bază, Goodenow a treia, Teft pre- 
luase latura din stînga, iar Lally 2 latura din 
dreapta a terenului. A fost evenimentul sportiv 
cel mai hazliu pe care îl cunoscuse tabăra vreo- 
dată. În spatele gropii de nisip, Shecker mai mult 
se ferea de minge în loc s-o prindă, susținînd 
că Cotton aruncă prea tare şi-l loveşte la miini. 
Loviturile ușoare care ricoşau din teren treceau 
printre Lally 1 și Goodenow ca prin sită. Teft 
aprecie greșit o minge care venea pe sus, la 
stînga, dispăru după ea printre pini şi nu se mai 
întoarse. Lally 2 scăpă o minge venită pe neaştep- 
tate, se aşeză jos şi începu să-și sugă degetul. 
Cînd scorul era 21—0 şi cei de pe margine în- 
cepură să huiduie, Cotton se repezi în ei, se în- 
căieră cu doi băieți de două ori cît el, se alese 
cu un dinte aproape rupt și cu nasul plin de 
sînge, şi meciul luă sfîrşit. 

— De data asta nu vă silesc, le spuse Cotton. 
Votăm. Giîndiţi-vă, azi e marţi și e ultima săp- 
tămînă, sîmbătă mergem acasă, ne întoarcem în- 
vingători. Așa că, dacă încercăm și asta, nimeni 
şi nimic nu ne va mai opri. Așa că, hotărîți-vă. 

Le acordă un minut de gîndire, apoi își drese 
vocea. 

— În regulă, votăm. Toţi trebuie să fim pen- 
tru. Toţi, sau nu mai plecăm nicăieri. Perfect, 
care sînteți pentru ridicați mîna dreaptă. 

Obţinu unanimitatea. 

— Dar tu ? chițăi Lally 2. 

— Ei, spuseră ceilalţi, tu ce zici ? 

Cotton veni printre ei, reţinîndu-se, iar ei se 
îngrămădiră în jurul lui, în pădurea întunecată, 
tremurînd, nesiguri, pînă cînd ajunseră atît de 
aproape, încît puteau să simtă în nări cît e de 
mîndru de ei, cît e de emoţionat și de pornit 
pe fapte mari. Apoi le spuse, cu o voce joasă, 
dar atît de încărcată de ardoare, încît îi trecură 
fiorii : 

— Al naibii care n-o face și pe-asta. Să mer- 
gem, băieţi ! 


MUȘCAU ZĂBALA. Ar fi pornit iar în pas 
alergător, dar Cotton îi conduse înapoi la pas, 
pe drumul nisipos, spuniîndu-le să-și păstreze 
energia că vor mai avea nevoie de ea înainte de 
sfîrșitul nopţii. Își încerca cu degetul dintele ce 
se clătina ; chibzuia. 

Pe dealul de deasupra taberei îi adună la un 
loc. 

— E ca o acţiune de gherilă, spuse el, sau de 
patrulă, sau aşa ceva. Trebuie să plănuim bine, 
să cronometrăm totul şi fiecare să-și îndepli- 
nească rolul. Mai înţîi ne îmbrăcăm, și ne îm- 
brăcăm gros, pentru că acolo e mai sus cu o mie 
de metri și e un frig de-ţi clănțăne dinţii. Luaţi 
lanterne şi ce mai aveţi nevoie ; cred că se poate, 

dacă tot luăm o camionetă. Ocoliţi, să nu ne 
vadă nimeni. Vă dau cinci minute, băieţi, ca să 


ajungeţi la şopron, gata de plecare. Vreo între- 


bare ? În regulă, împrăștiaţi-vă și luaţi-o din loc. 


Lally 1 a încercat să trimită pe ascuns o scri- 


soare acasă. Oricum n-ar fi ajuns la părinţii lui, 
căci aceştia tocmai se împăcaseră, îşi expediaseră 
copiii în tabără și plecaseră într-o călătorie în 
Kenya, cu aparatul de filmat. Cotton l-a prins 
şi i-a rupt scrisoarea, Stephen Lally, jr. a fost 
cuprins de furie. Răcnind cât îl ținea gura, stă- 
tea în pat, în patru labe, izbindu-se cu capul 


de perete. Ceilalţi au plecat la masa de seară | 


fără el. Cînd s-au întors, omorise toate anima- 
lele lor preferate. Șopîrlelor, gîndacilor, păian- 
jenilor şi șarpelui lui Goodenow, pe care acesta 
le ținea în cutii de carton sub pat, Stephen Lally, 
jr. le dăduse drumul pe podea și le strivise cu 
piciorul. Fratele său Billy avea o broască rîioasă 
şi un pui de iepure şchiop, cu unul din picioarele 
de dinapoi ologit probabil de mușcătura unui 
coyot. Strivise broasca rîioasă, încolţise puiul de 
iepure şi, cu sentimentul că loveşte în fratele 
său mai mic, îl bătuse cu o vergea de fier pînă 
îl omoriîse. 

Unul cîte unul se risipiră printre copaci, oco- 
lind cantina ca să ajungă la baraca lor. Wheaties 
sforăia la fel de tare. Cotton ieși tot primul şi 
alese un traseu pe lîngă baraca Comanșilor, as- 
cunzîndu-se printre crengile pinilor ca să se fe- 
rească de un băiat care mergea ca un somnam- 
bul spre latrină, apoi prin spatele barăcii-atelier 
spre șopron unde așteptă, trăgînd nervos de cu- 
relușa căptuşelii de la casca pe care o cum- 

părase dintr-un bazar de echipament militar 
dezafectat din Cleveland. În cele din urmă, 
în lumina lunii se furișară și ceilalţi. Erau 
îmbrăcaţi în ceea ce era aproape uniforma 
taberei : jachete albastre avînd înscrise pe 
spate cu alb inițialele „B.C.“, cămăși de lînă 
pe dedesubt, blugi Levi's înguști jos și strîmți 
pe coapse, curele cu catarame concho, Ciorapi 
flaușaţi și cizme de cowboy. Puteau însă să fie 
deosebiți după pălării. Era la modă în vara aceea 
să pui pe cap tot felul de năzdrăvănii. Goodenow 
purta o cordeluţă de indian Hopi pe care Şi-o 
făcuse singur din mărgele ; Shecker o șapcă de 
golf, cu cozorocul într-o parte, pe care tatăl său 
o primise de la Arnold Palmer după un turneu 
la Palm Springs ; fraţii Lally aveau „pălării 
texane identice, scumpe, cu boruri mari pleoș- 
tite de ploaie și neglijenţă, care le atîrnau peste 
urechi, în timp ce Teft părea și mai înalt cu o 
șapcă cu emblema „Africa Korps“, pe care o des- 
coperise în Greenwich Village. 

De îndată ce sosi şi Teft, Shecker începu iarăşi 
să-l imite pe actorul James Cagney, șuierînd 
printre dinţi : 

— Ah, ticălosule de neamţ ! Neamţ ticălos, ti- 
călosule ! 

Cotton îl făcu să tacă, apoi băgă de seamă că 
Lally 2 îşi luase cu el perna, care era de fapt 
cam inutilă, dar şi că Goodenow îtîra după el 
capul de bizon, ceea ce era o prostie. 

— Ce nevoie aveai să-l iei şi pe ăsta ? 

Goodenow se bosumflă. 


— Ai spus că luăm ce vrem. Şi-l mai putem 
ține numai trei zile. 

Cotton ridică din umeri. Îl întrebă pe Teft pe 
care dintre camionete s-o ia, Dodge-ul sau una 
din cele două Chevy. Teft îi şopti că pentru el 
era totuna, oricum toate aveau cheile înăuntru. 

— Nu ştiam că lasă cheile în contact. 

— Eu ştiam. Urmăresc întotdeauna cheile. 
Oricum, cine ar lua o camionetă ? 

Se opriră la Dodge, băgară perna, capul de 
bizon şi lanternele pe platformă şi, cu Teft în 
cabină, care încerca ambreiajul și schimbătorul 
de viteză la punctul mort, împinseră camioneta 
afară. Se înţeleseseră s-o împingă printre pini şi 
apoi în sus, pe drumul nisipos, pînă cînd se pu- 
tea porni motorul fără să trezească pe cineva. 

Le-a fost ușor să treacă pe lîngă cantină, pe 
lîngă barăcile  instructorilor și directorului, și 
cei cinci reușiră să prindă destul avînt ca să 
poată împinge Dodge-ul pînă la jumătatea pan- 
tei, dar mai departe nu mergea. Teft sări jos să 
dea o mînă de ajutor. Împingeau gîfîind, cu capul 
în piept, cele douăsprezece mîini proptite în oblo- 
nul din spate ; cizmele se afundau în nisip, dar 
nu puteau s-o pornească nici măcar cu cîţiva 
centimetri. Shecker fu de părere să pornească 
motorul, și să o șteargă — or să fie departe îna- 
inte să se dezmeticească cineva. Cotton mormăi 
că e o timpenie, căci vor fi în mod sigur urmă- 
riți, sau va fi chemată poliţia, sau ceva tot se 
va-ntîmpla. Minute în șir își încordară puterile 
împingînd camioneta, sau cel puţin așa li se pă- 
rea și, pe măsură ce se istoveau, pe măsură ce 

desperarea îi măcina mai repede chiar decît efor- 
tul, începură să cedeze, unul cîte unul, cu res- 
piraţia tăiată, pînă cind numai intransigenţa lui 
Cotton mai ţinea mașina pe loc. 

Așteptau și nu spuneau nimic, urmărind lupta 
tăcută dintre voinţa lui și tona de fier. Ştia că ei 
renunțaseră, în mod rezonabil, dar el nu vroia 
să accepte. Corpul i se încorda, tremurînd, în- 
covoiat ca un arc între camioneta încăpăţinată 
şi pămîntul nemișcat. Căptușeala de la cască îi 
căzuse din cap. Le era cam teamă de Cotton 
în momente ca acestea. Era un apucat. Îl apucau 
năbădăile. I se bloca autocontrolul, își asmu- 
țţea agresivitatea asupra unor zei prea indife- 
renți ca să fie înfrînţi, iar refuzul său de a ţine 
seama de realitățile nopţii și ale zilei, de slă- 
biciune şi tărie, de viață și de moarte și de prin- 
cipiul gravitaţiei era vecin cu nebunia. Avea 
părul roșu. 

Competiţia continuă pe parcursul celei de-a 
doua săptămîni pe baza unui sistem de marcare 
a punctelor. Punctajul obținut de cele șase 
echipe la călărie, la tragerea cu arcul, cu pușca, 
la orele de atelier, la înot și la sporturile de 
cîmp era afișat zilnic pe o tablă la cantină, iar 
sîmbăta după-amiază se făcea scorul total. În 
acea seară s-a ținut prima adunare, între pinii 
de lîngă poligonul de tir. În jurul focului de 
vreascuri, care răspîndea un miros usturător, 
se adunaseră băieţii şi instructorii, iar directo- 
rul taberei le explică denumirile triburilor şi 
sistemul de acordare a trofeelor. Urma să se 
țină scorul în continuare şi pe parcursul celor 

6 săptămîni cît mai dura încă seria. La aduna- 
rea din fiecare sîmbătă seară echipele, cunos- 
cute de acum înainte ca triburi, vor fi botezate 
şi li se vor înmâna trofeele pe baza punctelor 
înregistrate în acea săptămînă. Tribul cu punc- 
tajul cel mai mare va fi cel al Apașilor și, pe 
lîngă acest nume și rang, vor mai fi şi alte câş- 
tiguri suplimentare: o excursie seara în oraş ca 
să vadă un film, de exemplu, şi pepene roşu la 
desert. După Apași, în ordine descrescătoare, 


urma tribul Sioux, tribul Comanşilor, tribul | 


Cheyenne şi tribul Navajo. Numele ultimei 
echipe, sau al tribului de pe locul șase, îl va 
dezvălui mai târziu. 

EI, adică directorul, dorea să sublinieze fap- 
tul că rangurile şi, prin urmare, numele tribu- 
rilor şi trofeele puteau fi obţinute săptămînal. 
Cu destulă voinţă şi cu efort, orice trib putea 
să detroneze alt trib, şi invers, orice trib care 
se lăsa pe tînjală putea să coboare cu un loc sau 
două în clasament. Stimulentul era propriu sis- 
temului, aşa cum era dealtfel propriu întregu- 
lui mod de viață. Dacă. doreai destul de tare să 
ajungi printre Apaşi, puteai. Dacă doreai să 
eviți ruşinea de a face parte dintre băieţii de 
pe rîndul de jos al totemului, se putea şi asta. 
Depindea de tine. Și acum, spuse el, conducă- 
torul echipei fruntașe, de data asta Apașii, să 
pășească în faţă, pentru ai se înmîna trofeul. 

Unul dintre băieţii cei mai mari şi mai voinici 
apăru în lumina focului. Din spatele unui co- 
pac, directorul aduse capul unui bizon uriaş, cu 

coarne şi barbă, cu ochi de sticlă roşii şi fioroşi, 
cu nările dilatate, şi i-l înmână. 

Tribul Sioux primi capul unui leu de munte, 
tribul Comanșilor capul unui urs negru. 

Triburilor Cheyenne şi Navajo li se înmînă 
capul unui linz și, respectiv, al unei antilope. 

Directorul chemă apoi pe reprezentantul echi- 
pei de pe ultimul loc. Cotton păși înainte şi i 
se înmînă o oală de noapte mare, albă. Potrivit 
obiceiului taberei, anunță directorul, echipa de 
pe ultimul loc nu avea onoarea să poarte un 
nume indian. În schimb, pentru a-i stimula 
înaintarea pe scara realizărilor, echipa era nu- 
mită tradiţional Pişăcioşii. 

Trupul lui Cotton se destinse. Ridică deodată 
capul. Teft intră în cabină și băgă motorul în 
viteză tocmai cînd Cotton plecă de lîngă ca- 
mionetă, își luă căptuşeala de la cască și și-o 
puse pe cap. | 

— Cotton ? 

— Îhâ, 

— Ce-ai zice să punem șeile pe cai să mer- 
sem călare pînă în oraș, sugeră Teft cu pru- 
denţă. 

— Şi după aia ? 

— Fac rost de patru roți. 

— Cum ? 

— Şterpelim. 

— Să furi o mașină ? 

— O închiriez. Adică o folosim cîteva ore, o 
aducem înapoi și lăsăm niște bani în ea. Pentru 
benzină și kilometrii parcurși. 

Toţi aveau bani de buzunar, 

— Ar trebui să te închidă. 

Dar ideea avu darul să însenineze atmosfera. 
Se îngrămădiră în jurul lui Cotton, vociferind 
în şoaptă, făcînd pe proștii. 

— Ce-ai zice să șterpelim două și să ne luăm 
la întrecere ? 

— Spuneai că nimic nu ne opreşte ! 

— 'Teft ăsta, ce pungaș ! 

— Hai Teft, să te punem la volan, he-he, glumi 
Shecker. 

— Tacă-ţi fleanca ! şuieră Cotton. Teft, chiar 
poţi să furi o mașină ? 

— Sigur. Zi-mi numai Clyde. 

Chicotiră cu toţii. 

— Gura! 

Cotton își frecă barba imaginară. 


— Să şterpelim o mașină și s-o aducem îna- 
poi. Probabil că e singura cale. Perfect, hai să 
ducem hodoroaga asta înapoi în şopron. 

N-a fost greu deloc să lase camioneta să co- 
boare panta, iar după aceea, cu Teft la volan, 
s-o împingă la locul ei. Lally 2 își luă perna, 
Goodenow capul de bizon şi, în grup, se în- 
dreptară spre grajd să pună şeile pe cai. Tabăra 
părea lipsită de viață, cu excepția luminilor de 
la latrine. La jumătatea drumului însă, în timp 
ce ocoleau unul dintre pinii cei mari, peste șu- 
ieratul vîntului auziră o ușă scîrțiind și trîntin- 
du-se la închidere. Încremeniră. Mijindu-și 
ochii, deslușiră silueta unui om care stătea pe 
prispa unei barăci, și un licurici. Era directorul 
taberei, fumînd o ţigară. Nu ştiau că fumează. 
Părea că se uită drept la ei. Nu putură să se clin- 

tească pînă cînd licuriciul nu descrise un arc în 
aer ; ușa scîrții iar și se trînti la loc. Li se mu- 
iaseră genunchii. 


ÎN NEGURA GRAJDULUI orbecăiră printre 
baloturile de fîn, printre găleți și harnașament 
în căutarea frîului, păturilor și șeilor, pe care 
le duseră în ţarc. Animalele îi cunoșteau și nu 
făcură tărăboi. 

Cotton strînse chinga, stînd destul de aproape 
de Teft ca să-i poată şopti : 

— Nu te-apucă toţi dracii ? 

— Dar pe tine ? 

— La naiba, ai dreptate. Dacă nu s-ar fi în- 
tîmplat să vedem semnul ăla astăzi şi să o cotim. 
Și apoi fuga lui Lally Doi. Şi camioneta. Nu 
vreau s-o facem de oaie cînd sîntem atit de 
aproape de plecarea acasă. Am votat cu toții, 
desigur, dar ei nu știu ce-i așteaptă. Putem să 
dăm peste cap întreaga vară. 

— Oricum e dată peste cap. Afară de cazul 
că ne reușește figura. 

Cotton cobori scările şeii. 

— Ai scrîșnit din dinţi al dracului de tare în 
noaptea asta. 

— Şi eu te-am auzit țipînd. Ai visat urit? 

Cotton se făcu că nu aude. 

3 — Binecuvintaţi animalele şi copiii 


— Cred că e timpul s-o pornim. 

— Da. 

leşiseră pe poarta țarcului, cînd Teft îi opri, 
făcîndu-le semn cu mîna să aștepte, îi dădu lui 
Lally 1 hăţurile și se îndepărtă, bîţiindu-se pe 
picioarele-i lungi ca de păianjen. Lipsi cîteva 


minute, întorcîndu-se, spre surprinderea lor, cu . 


o puşcă de calibru 22, cu închizător, luată din 
poligon. Apoi, în şir indian, duseră caii somno- 
roși printre pini în jurul taberei, cu grijă, peste 
grohotiș și peste stratul de ace de brad, pînă 
ajunseră la drumul nisipos, și tot pe drum încă 
vreo sută de metri, cînd Cotton îi opri. 

— Teft, de ce-ai adus arma ? întrebă el. 

Ceilalți chicotiră. 

— Ca să jefuim bănci, Bonnie, drăguţo ! 

— Ucide-l ! Ucide-l ! 

— N-ai să mă prinzi viu niciodată, curcane ! 

— Ai luat și muniţie ? 

Teft zdrăngăni o cutie cu cartușe. 

— Credeam că ăia ţin raftul închis, spuse 
Cotton. 

— Îl ţin. 

Cotton clătină din cap şi se uită la ceas. 

— Unşpe patrușopt. Sîntem în întîrziere. Hai, 
încălecaţi și daţi-i drumul. 

Încălecară, băgară mîinile în buzunarele ja- 
chetelor, dădură drumul la tranzistoare şi o por- 
niră în șir, la trap. Nu erau niște cowboys. Nici 
unul din ei nu se născuse călare. Dar în şapte 
săptămîni de practică învățaseră să călărească, 
chiar dacă nu prea elegant, chiar dacă trăgeau 

prea scurt din hăţuri și strîngeau prea tare ge- 
nunchii, chiar dacă plesniturile fundurilor pe 
şei răsunau ca niște aplauze. Mersul călare le 
puse sîngele în mișcare. Drumul presărat cu 
pietriș le păstra taina. Să călărești contrar re- 
gulamentului, să călărești pe o noapte cu lună 
și mister avînd țeluri înalte, în ritm de copite 
și cu scîrţiit de piele în contrapunct, și Johnny 
Cash cîntînd „Nu vă luaţi armele în oraş“ — 
pentru un băiat toate acestea însemnau vin și 
pepene roșu, primele sărutări și focuri de arti- 
ticii, balsam și desfătare. 


Apariția cea mai măreață din istoria taberei 
de băieţi „Box Canyon“ a fost a lui Sammy 
Shecker. A venit din Las Vegas într-o limuzină 
împreună cu tatăl său, Sid Shecker, vestitul ac- 
tor de comedie, care avea un angajament de o 
lună în Las Vegas și o lună la Tahoe, și care 
hotărîse că o vară petrecută în munţii Arizonei 
va fi mai sănătoasă pentru fiul său decît una 
petrecută într-o cameră de hotel cu aer condi- 
ționat. În vreme ce şoferul avea grijă de lucru- 
rile băiatului, Sid şi Sammy au cercetat con- 
dițiile din tabără, Sid pufăind dintr-un trabuc, 
iar Sammy rozîndu-și unghiile. Sid rămase chiar 
la prînz, făcînd glume în legătură cu mâncarea 
»cușer“ în Vestul Sălbatic, iar după masă dădu 
0 reprezentaţie gratuită de o jumătate de oră, 
timp în care Sammy, și așa destul de gras, pri- 
mea al doilea şi al treilea supliment din fiecare 
fel. Toţi cei veniţi în tabără îl văzuseră pe Sid 
Shecker la televizor şi, deși subiectele lui erau 
preluate de la alţi comici evrei, glumele obiş- 

nuite despre mămici, nazişti şi alte aiureli, spuse 


cu 'accent din Brooklyn, îi dădură gata pe toți. 
Lăsîndu-i rîzînd, Sid se duse la bucătărie, dădu 
bucătarilor cîte un bacşiş de 20 dolari de căciulă 
pentru ca Sammy să nu moară de foame, îl luă 


deoparte pe unul dintre instructori, îi dădu şi 
lui 50 de dolari pentru ca Sammy să aibă întot- | 


deauna un prieten, și îi oferi directorului 100 de 
dolari pentru ca Sammy să primească cel mai 
bun cal din ţarc. Directorul refuză, dar n-a fost 
cu supărare, şi după ce mai spuse cîteva glume 
seci ca să-şi încheie vizita cu glorie, actorul dis- 
păru în limuzina sa închiriată, stârnind un NOT 


de praf. 


Trecură de curba în formă de S, unde îl ajun- 


seseră cu puţin înainte pe fugar, și se pomeniră 
în faţa porţii de lemn ce închidea drumul spre 
tabără. Ceilalţi își struniră caii în timp ce 
Cotton, aplecîndu-se, descuie zăvorul și deschise 
poarta. Ei, însă, nu-l urmară. Își oferiră o clipă 
de răgaz. Era ea şi cum ar fi așteptat o revelaţie. 

Pe sub casca militară, Cotton își trecu în re- 
vistă efectivul. De sub cordeluţă, de sub șapca 
de golf, de sub chipiul cu emblema „Afrika 
Korps“ şi de sub borurile pălăriilor texane de 
vagabonzi, ei îl măsurau ; apoi se uitară la perna 
arsă de sub braţul lui Lally 2, la capul de bizon 
ţinut pe șa de GoodenowW, la ţeava puștii întinse 
peste oblîncul şeii lui Teft, şi apoi, lung, unul 


la altul. Erau impresionați. Unul avea 15 ani, 


patru aveau 14, şi unul 12. Dar erau teribil de 

impresionați de ei înșiși și de ceea ce erau pe 
cale să înfăptuiască. 

Erau înnebuniţi după filmele western. Se dă- 
deau în vînt după poveştile cu surle şi trîmbiţe, 
care sfîrșeau cu o căldare de bani, o găleată de 
sînge sau cu imnul național intonat în cor. Cel 
mai bun film pe care îl văzuseră în ultima 
vreme, de fapt singurul din acea vară, era Pro- 
fesioniştii. Fusese grozav, merita dolarul, o le- 
gendă despre niște bărbaţi, mari meşteri în mi- 
nuirea armelor, o mînă de personaje pitorești, 
eroice, care au intrat călare în Mexic să înde- 
plinească o misiune de caritate. — să scape o fe- 
tişcană voluptoasă din ghearele bandiţilor care 
o răpiseră cu scopuri, desigur, odioase. Era un 
film de bază, o ştiau în străfundul sufletului, o 
poveste nevinovată şi scabroasă, brutală și prin- 
cipială, adevărată și mincinoasă, veche de cînd 
lumea şi nouă ca generaţia următoare. Nu pri- 
viseră filmul. Îl sorbiseră.. Căci acesta este tîl- 
cul oricărei povești de aventuri americane : niște 
bărbaţi cu pistoale, care merg undeva ca să facă 
ceva periculos. Fie că cercetează un continent 
într-o căruţă cu coviltir, fie că făuresc ţara în 
neagra sălbăticie, cutreieră mările sau desțele- 
nesc jungla, aceasta a fost întotdeauna esenţa 
melodramei noastre : niște bărbaţi cu pistoale, 
mergînd undeva ca să facă ceva periculos. 

Tot așa făceau şi ei. 

„Se „uitau unul„da-altul.„ Cotton rinji eu gura 
pină la. urechi; Left, Shecker, Goodenow,şi fra- 
ii Laliy rinjiră și ei. Atunci- dădu din cap-şi își 
îmboldi”ealul.. să”le»iasă”înainte. Își îndesară 

pălăriile pe cap. Deodată, ca un singur om, ples- 
niră hăţurile și loviră cu călcîiele în burta cai- 
lor înnebuniţi. Şi „Pișăcioșii“ o porniră la drum, 


într-o adevărată șarjă pe poartă, prin perdeaua . 


de argint, intrînd în istorie. 
—  Ee-he! Eehee ! răcniră. Eehee ! 


DĂDURĂ PINTENI CAILOR și o luară la galop 
pînă cînd mîrțoagele, neobișnuite cu astfel de 
escapade, erau gata să se prăbușească. În plus, 
lui Lally 2 îi căzuse perna și nu vroia să meargă 
mai departe fără ea. Îl așteptară lîngă șoseaua 
asfaltată care ducea spre oraș, mulțumind ceru- 
lui că mai aveau braţe şi picioare, apoi întoar- 
seră la dreapta și porniră iar în pas legănat, pe 
rigola de griblură a șoselei ; caii fornăiau și fă- 
ceau spume. ; 

Într-o dimineaţă, toamna trecută, pe Goode- 
now l-a apucat fobia faţă de școală. Nu mai 
putea să între în clasă. Sufla greu, era într-o 
stare de groază extremă. La întrebările directo- 
rului, şi-a dezvăluit teama pentru siguranța ma- 
mei sale, rămasă singură acasă, fără el. A fost 
trimis la psihologul şcolii, care i-a pus rapid 
diagnosticul de relație de tip ovedipian. Cînd 
Gerald avea patru ani, tatăl său a murit şi timp 


de opt ani băiatul a dormit cu maică-sa. Cînd a 


38 


împlinit 12 ani, mama s-a recăsătorit cu direc- 
torul unei companii de maşini-unelte din Cle- 
veland, un inginer care avea copii mari. Psiho- 
logul a recomandat tratamente şi pentru Gerald, 
şi pentru amândoi părinţii. Prea bătrîn şi prea 
ocupat ca să joace rolul de tată al unui băie- 
țandru, tatăl vitreg refuză ; dar, consultată în 
particular, mama dovedi o bivalență majoră, o 
fragmentare între ostilitate şi iubire, între ne- 
voia firească de a se îngriji de fiul ei şi cea de 
a avea un nou tovarăș de viaţă. Fobia lui Ge- 
rald. se intensifică, şi de asemenea dependenţa 
față de mamă. Internat într-o şcoală specială 
pentru copii cu tulburări emoţionale, în Shaker 
Heights, unde locuia, a urmat un tratament. La 
primul semn de ameliorare, tatăl său vitreg îl 
înscrise din nou la o școală obişnuită. Problema 
reapăru. Nu putea să stea în clasă. Cînd tatăl 
vitreg descoperi că băiatul făcea pipi în pat, îl 
pedepsi aspru. î 

S-au ciondănit ce fel de mașină să șterpe- 
lească. Shecker și Lally 1 erau de părere că, 
dacă tot o fac, măcar să şterpelească un Cadillac 
sau un Imperial, sau cel puţin un Lincoln, dar 
Cotton spuse că nu, pentru că șase băieţi într-o 
mașină mare ar cam bate la ochi. Aveau nevoie 
de o mașină pe care nimeni să n-o remarce, de 
o rablă. 

— Am stat de vorbă cu directorul a doua zi 
după ce am şters-o la cinema, spuse el. Mi-a zis 
că sîntem consideraţi delincvenţi minori din mo- 
mentul în care părăsim tabăra fără aprobare. 
Putem fi prinși și băgaţi la pîrnaie. 


39 


Băieţii vroiau să știe cum devine chestia asta. 
— Pentru că, după lege, delincvent minor este 


considerat orice copil sub 16 ani care încalcă 
legea sau care a fugit de acasă. Aici e buba. 
Directorul ţine locul părinţilor noştri pe timpul 
verii, ca un fel de înlocuitor. Dacă fugim, în- 
seamnă că am fugit de acasă. Mi-a spus că ta- 


băra a aranjat toată treaba cu poliţia. Cîini po- 


liţişti şi toată panarama. 

O mașină trecu pe lîngă ei și, în strălucirea 
farurilor, se înfofoliră mai bine și își traseră 
șepcile pe ochi. 

— Pe toți dracii, înjură Cotton. Trebuie să 
facem rost de o mașină cît mai repede. 


Lovi calul cu căicîiele să pornească la trap, iar 


ceilalți îl urmară pe şoseaua de bitum cu două 
benzi care se încolăcea ca un șarpe, ducîndu-i 


spre oraş. Primul prilej se ivi la un bar, în fața 


căruia erau parcate trei mașini. Opriră caii să 
analizeze situaţia. 

— Alegeţi ! spuse Teft, generos. 

Cotton clătină din cap. 

— Nu prea merge. Barul se închide într-o 
oră. Dacă înhățăm una din astea, iese tipul, vede 
că a dispărut, cheamă polițiștii şi gata — por- 
nesc după noi. Prin radio. 

Își continuară drumul. O altă maşină se apro- 
pie, de această dată din față și, prinzîndu-i în 
plin în raza farurilor, frînă brusc, încetinind ca 
să vadă parada de coșmar de lîngă drum. Cînd 
mașina porni mai departe, Cotton înjură din 
nou și dădu ordin ca toți să descalece şi să 
meargă pe jos ducînd caii de căpăstru; tre- 
buiau să se descotorosească de animale. 'Ținîn- 


40 


du-se după el, părăsiră șoseaua și dădură din 
întîmplare peste un mărăciniș și un pile de co- 
paci pitici. Legară aici nobilii armăsari și-și 
luară rămas bun de la ei — oricum, caii ador- 
miseră de-a-n picioarelea — apoi orbecăiră mai 
departe. Curînd dădură de civilizație, de mar- 
ginea comercială prăpădită a orașului Prescott ; 
treceau pe lîngă panouri și magazine de obiecte 
de artă sau de discuri, benzinării, bazaruri cu 
tot felul de fleacuri și depozite de fiare vechi, 
pînă ajunseră în cele din urmă la un motel cu 
un parcaj în care era o herghelie de automobile. 

— Asta e ! spuse Teft, trecîndu-i altuia cara- 
bina. Maşinile astea stau aici pînă dimineața. 

Cotton se declară de acord. 

— În regulă, aici ne împărțim. Tu șterpelești 
mașina, iar noi stăm de pază pe-acolo, dincolo 
de benzinărie. Și închideţi cu toţii blestematele 
alea de radiouri. 

Traversară strada și se ghemuiră în spatele 
unui stativ de cauciucuri vechi, în timp ce Teft 
umbla de colo pînă colo printre mașinile călă- 
torilor, fără grabă, apreciind diversele modele 
cu cinismul unui negustor. Dar cînd se opri lîngă 
o limuzină, aruncîndu-și privirea la cauciucuri, 
o mașină cu număr de California se ivi pe ne- 
așteptate şi coti spre intrarea motelului ; un băr- 
bat se dădu jos din mașină, se apropie de ușă și 
sună ; se aprinseră luminile la recepţie și indi- 
vidul intră să-și comande camera, moment în 
care Teft dispăru, pentru ca în clipa următoare 
să traverseze tacticos strada, de parcă ar fi ieșit 
să ia aer. Se înghesuiră cu toţii în spatele sta- 
tivului de cauciucuri. 

— Vrei să aşteptăm ? îl întrebă el pe Cotton. 

— Nu. Trebuie să parcheze şi să-și descarce 
lucrurile, iar noi nu mai avem timp. Al dracului 
shinion ! 

— Găsim noi ceva în josul străzii. 

— Mai bine. 


Găsiră. Tot mergînd de-a lungul străzii, dă- 


dură la mai puţin de o sută de pași peste un 
festin al mijloacelor de transport : un bazar de 
mașini de ocazie. De data asta îl însoţiră pe Teft, 
dar descoperiră că mașinile erau încuiate, iar 
iscusința lui, după cum recunoscu singur, nu 
includea și știința de a sparge o mașină. Se îm- 
prăștiară în susul și-n josul şirurilor de mașini, 


încercînd uşile, căutînd un geam puţin lăsat și 


ajunseseră la capătul parcajului cînd, fără nici 
un avertisment, singura mașină a poliţiei din 
Prescott își vîri botul la intrare și își plimbă 
reflectorul de la un capăt al bazarului la celă- 
lalt. Se pitiră, se băgară pe sub mașini, lipin- 
du-se de barele din spate, iar cînd, liniștită, ma- 
şina poliţiei o luă din loc, ţișniră din bazar ca 
nişte amatori, mai fugiră vreo sută de pași și se 
udunară iar sub un felinar. Speriaţi, supăraţi 
pe ei înșiși că sînt așa de speriaţi, săriră întîi 
pe Teft. 

— Ăsta da, escroc! 

— Marele zulitor de maşini ! 

— Nu i-ai putea fura nici măcar unui copil 
bomboana din gură ! 

— Ce-ţi mai trebuia ? Cheile ? 

Erau asaltaţi de neliniște ca de un roi de țîn- 
țari. Și din moment ce Teit nu se apăra, echipa 
începu să se destrame pe la cusături ; fiecare 

apărea așa cum era, cu grămada lui de preocu- 
pări şi temeri. Tocmai acest model dezintegranţ 
de comportament, această reacție exagerată faţă 
de greşeală, sau obstacol, sau un dram de ne- 
noroc, tocmai această prăbușire bruscă din în- 
credere în desperare era lucrul de care se temea 
cel mai mult Cotton. O scurtă perioadă de 
timp, ştia sigur că Pișăcioșii pot face faţă, dar 
nu erau încă pregătiți temperamental să tragă 
din greu vreme mai îndelungată. Era și defec- 
tul lui, o ştia. 

— Sîntem grozavi, nu? Chiar grozavi sîn- 
tem ! rosti el în batjocură, fără să vrea. 

— Mi-e foame, spuse Shecker. 

Goodenow era gata să plîngă. Puse jos capul 
de bizon. 

— Nu mai pot să-l car, mi-a amorțit mîna. E 
al tuturor, aşa că trebuie să-l ducem pe rînd. 

— Cum facem şi ce ne facem dacă nici mă- 
car nu putem ajunge pînă acoo? întrebă 
Lally 1. 

— Eu fac autostopul, anunţă Lally 2, ţinîn- 
du-și strîns perna. O să mă ia cineva, pentru 
că sînt doar un băieţel. 

— Ora sugerii deștului ! îl tachină fratele său. 

— Nu, e ora să ne strîngem în cerc, spuse 
Cotton. Haideţi ! 

Cuvintele avură un efect magic. Îl urmară bu- 


curoși, în afara conului de lumină, pe trotuar, 
sub copertina unui supermagazin. 

Acolo formară un cerc, prinzîndu-și mîinile, 
grămadă, străini de restul lumii. 

Închiseră ochii. 

Cu braţele încolăcite în jurul mijlocului sau 
pe după umeri, se strînseră ţare la un loc. 

Cu capetele apropiate, cu ochii închiși, își 
apropiau obrajii și nasurile, atingîndu-și feţele 
cu degetele. 

Se regăseau ca orbii unul pe celălalt şi, prin 
fluidul magnetic al cărnii, își transmiteau unul 
altuia impulsuri de curaj şi afecțiune. 

Se strîngeau adesea în cerc în împrejurări 
critice. 

— Hei, spuse Teft, întrerupîndu-i. 

Stătea cu fața spre stradă. Pe cealaltă parte 
a străzii se afla clădirea joasă, întunecată, de 
formă cubică, a unui atelier de caroserii, iar 
lîngă el, în umbră, era garată o autofurgonetă 
Chevy, veche „probabil de vreo 10 ani, năclăită 
de noroi, cu barele îndoite, paradită de atîta 
mers prin băltoace, foarte asemănătoare cu cele 
din tabără. 

— Merge ? îl întrebă pe Cotton. 

— Şi încă al dracului de bine. Orice-i bun 
care ne duce pînă acolo. Își izbi pumnul în 
palmă, provocîndu-l: Acum să te vedem. Ia 
arată ce poţi ! 

— Gata! 

Teft îi dădu lui arma. 

— Voi, gagiilor, așteptați mai în josul străzii. 
Mă prezint cît ai clipi. 

Dar ei vroiau să vadă cum se șterpelește o 
mașină. În plus, mai vroiau să creadă în Teft, 
să fie iar uluiţi de isprăvile lui și, decît să aș- 

tepte în josul străzii, preferau să se posteze în 
spatele unui panou de reclame ; le ieșeau cape- 
tele de după panou ca niște verze. 

Bătrînul Teft trecu ţanţoș strada liniștită, de 
parcă ar fi purtat un Colt la șold și o stea de 
șerif în piept. Se învîrti în jurul camionetei, se 
convinse că era descuiată și că nu avea cheile 
în contact. Lovi cu piciorul vreo două cau- 
ciucuri. Constatînd că totul era în regulă, se 
duse spre botul mașinii și ridică cu pricepere 
capota. 

Scoase dintr-un buzunar al jachetei un cablu 
cam de jumătate de metru, cu cleme-crocodil la 
fiecare capăt. Cu capul şi umerii sub capotă, 
prinse un crocodil la borna pozitivă a bateriei, 
iar pe celălalt la legătura bateriei cu bobina. 
Cobori capota, deschise ușa cabinei și se strecură 
înăuntru. 

La camionetele atît de vechi, butonul de por- 
nire era la bord, la stînga coloanei de direcţie. 
Degetele sale pipăiră butonul, apăsară. 

Tejt îi uluia adesea. Era înalt, subțire, avea 
paisprezece ani, destul de înalt ca să pară de 
şaisprezece, un băiat sucit care umbla cu un 
zîmbet sucit pe față şi care spunea şi făcea 
puţin, pentru ca la un moment dat, deodată, să 
jacă o groază de lucruri. Exista la Teft ceva 
reprobabil. La început îl cam suspectai. Ducea 
o viață sucită. Teft fusese cel care îi scăpase de 
instructori ; un mălai-mare de nouăsprezece ani, 
pe nume Wheaties, care fusese eroul unei echipe 
de fotbal american într-un pîrlit de orăşel din 
Arizona, călărea bine, țintea bine cu pușca și 

încercase să-i convingă să intre în formă — ca 
el, desigur, și care în general reuşise, înțepat 
cum era, să se facă stimat precum coada vacii. 
Îi ura, şi îl urau şi ei, dar Teft îl ura ceva mai 
mult. Pentru Teft autoritatea însemna tiranie 
şi într-o noapte, în timp ce Wheaties era în 
oraș, într-una din serile lui libere, Teft i-a pus 
o șopîrlă în sacul de dormit. Cînd s-a întors, 
către unu noaptea, şi s-a băgat în pat, Wheaties 
a sărit pînă-n tavan. A urlat de spaimă, apoi 
de furie. A aprins luminile. Le-a confiscat ra- 
diourile. Ceilalţi instructori apreciară că băieţii 
aveau tulburări emoţionale. El spuse că aveau 
aiureli emoţionale. Că, de fapt, erau nişte nasoi. 


Un nasol, spunea el, este ceva sau cineva care. 


nu se potriveşte nicicum, nicăieri. Un obiect 
care ocupă loc în spaţiu, dar altfel n-are nici 
un rost. Nimeni n-are nevoie de așa ceva şi 
nici nu știe ce să facă cu el. Prin urmare, un 
nasol n-are nici o justificare să existe sau să 
trăiască. Iar cei șase erau cea mai jalnică adu- 
nătură de nasoi, pișăcioşi, mucoși, palavragii şi 
bîzîiţi care se pomeniseră vreodată în tabără şi 
singurul motiv pentru care se ocupa de: baraca 
lor era că nici un alt instructor nu o vrusese, 
dar acum era sătul pînă-n gît şi de acum îna- 
inte ori se vor supune regulilor ori, dacă nu, 
le va zdruncina atît de al dracului starea emo- 
țională, încît vor veni oamenii în halate albe 
să-i ia pe sus la balamuc, acolo unde le era de 
fapt locul. 
— O să faci pe dracu! spuse Tefit. 

Sări din pat, trase lada de sub patul lui 
Wheaties și o deschise. Înainte ca Wheaties să-l 
poată opri, scoase la iveală conţinutul : pe lingă 
haine, mai era acolo o sticlă de jumătate de 
avhisky, două cartoane a cîte 6 sticle de bere, 
un cartuș de țigări şi un teanc de reviste sexy. 
Wheaties urlă că lădiţa e încuiată și îi aparține 
personal. Teft îi răspunse că e expert în materie 
de lacăte. 

— Așa că asta e, Wheaties, spuse el. Pentru 
început, ne dai radiourile înapoi. După aceea, 
poți să faci pe instructorul, dar practic n-ai să 
mai fii. Decît dacă vrei să-l informez pe direc- 
tor ce fel de poamă ești de fapt, ce influență 
proastă ai asupra noastră și cum prezenţa ta în 
preajma noastră poate să ne distrugă morali- 
tatea. Și o să-i mai spun și ce este în lădiţă. 

Teft zâmbi, zâmbetul ăla al lui, sucit. 

— Aşa că, de acum înainte, drăguţule, te-am 
pupat şi n-am cuvinte. Poţi să stai aici, te lă- 
săm fiindcă sîntem noi așa, generoşi, dar asta 
e baraca noastră şi o administrăm cum vrem 
noi. lar dacă nu-ţi place, poţi să-ți lipești un 
afiş pe partea posterioară. 

Motorul hiîrîi, porni, tuşi, se opri, porni din 
nou şi se domoli. Ascultîndu-l aproape ca un 
medic, Teft puse tocul cizmei pe ambreiaj, băgă 
în viteză pe ghicite și la nimereală și o zbughi 
de lîngă atelier. 

Ajunse aproape la capătul străzii cînd îi zări 
ieșind de după panou, urmărindu-l; frînă, 
schimbătorul trecu scrîșnind în marșarier ; dădu 
înapoi pînă la ei, în mijlocul străzii, frînă din 

nou și, în momentul cînd îl ajunseră din urmă, 
scoase braţul pe fereastră, rînjind : 
— Achtung ! 


Erau în al nouălea cer. Toţi cinci încercară 


să se urce lîngă el. 
— Hei, Teft, cum făcuși ? 
— Întâi doamnele ! 
— Fantomas dă o nouă lovitură ! 
— Hai mai bine să mergem în Disneyland. 


— Tăceţi odată, lua-v-ar dracu ! strigă Cot- | 


ton. Unde naiba vă treziţi ? Bine, Lally Doi și cu 
mine în faţă, ceilalți în spate ; mai tîrziu facem 
schimb. Hai, grăbiţi-vă şi tăceţi din gură! 

Se cățărară înăuntru, Lally 2 în cabină cu el, 
Shecker, Goodenow, Lally 1 și capul de bizon 
în spate. 

— Acum fiţi atenţi, ascultați la mine, le spuse 
Cotton celor din spate. Așezaţi-vă jos. Culcat. 
Am șterpelit o mașină și sîntem înarmaţi, așa că 
dăm de dracu dacă ne oprește cineva. Aţi văzut 
mașina poliţiei. Așa că băgaţi capul la cutie, 
țineți-vă gura pînă ieşim din oraș. Nici măcar 
să nu respiraţi. 

În timp ce ei se culcau, îi ordonă lui Lally 2 
să se dea jos și el de pe banchetă şi să se aşeze 
pe podea, pentru că voia să se vadă numai ŞO- 
ferul, iar cînd Lally 2 se așeză jos, puse arma 
pe banchetă și se înghesui lîngă ea, aplecîndu-și 
capul sub bord și închizînd ușa. 

— Teft, spuse apoi, chiar știi să conduci 
chestia asta ? 

— Învăţ. 

— Bine. la-o încetişor, dar nu prea încet. 
Totul e să trecem prin oraş fără ca cineva să se 
mai uite a doua oară după noi. O camionetă cu 
o persoană la volan care nu deranjează pe ni- 
meni. Ei, Teft, ce-ai zice să aprinzi farurile ? 

— Farurile, ia te uită, am uitat ! 

Teft găsi butonul de jos și aprinse faza mică. 

— Vă credeţi grozavi, dar nu prea vă duce 
mintea, strîimbă din nas Lally 2 de sub bord, 
cu pălăria pe nas. Pe nici unul din voi. 

— Cum așa ? 

— Nici măcar nu pot să văd, dar pun pariu 
că Teft mai are încă pe cap șapca de neamț. 

Teft se strimbă, şi-o scoase și ambală mo- 
torul. 

— Gata, căpitane ? 

— Dă-i bice, spuse Cotton. 

Teft porni camioneta mai lin de astă-dată, 
întrebîndu-l pe Cotton dacă s-o ia pe străzile 
lăturalnice, sau să atace frontal prin strada 
principală. Drept înainte, fu de părere Cotton, 
ca să cîștige timp şi pentru că ar putea părea 
suspect dacă s-ar fi aventurat prin străzi dos- 
nice. Asta se numea strada Montezuma. O ur- 
mară spre centru, pe porțiunea cunoscută în 
vremurile bune sub denumirea de Whiskey Row; 
un șir de tarabe cu uși batante, unde băutura 
tare se vindea la juma! de dolar o duşcă, berea 
cinci cenți, mîncarea gratis pentru indigestie, 
muzică la pian pentru dureri de cap, o mînă la 
pocher pe un dolar de argint, şi nu trebuia să 
plăteşti nimic ca să-ți zboare în jur gloanţe 
de calibru 44 : Kentucky, Wellington, Del Monte, 

Cobweb Hall și Palace. A ars totul în 1900. Acum 
cînd vin vilegiaturiștii ageamii pînă în Prescott 
ca să petreacă timp de o oră, o dată la două 
săptămîni, se bagă într-un „drugstore“, se urcă 
pe scaunele de la bar și oferă publicaţii deca- 
dente de pe coasta de est în schimbul unor bău- 
turi răcoritoare din malț sau îngheţate cu alune 
sau cocteil cu lapte sau „banana split“. 

— Am bulit-o ! 

— Cee? 

— Mina legii. lar e mașina poliţiei. 

— Stai drept, spuse Cotton. 

Rămaseră încordaţi pe podea, pînă cînd Teft 
își dezumflă obrajii şi fluieră a uşurare. 

Camioneta se opri la un stop, la intersecţia 
străzilor Montezuma și Gurley. La dreapta era 
piața orașului, un scuar de gazon cu o grămadă 
de iarbă la mijloc și turnul cu ceas al tribuna- 
lului comitatului Yavapai. Un cal şi-un călăreț 
se înălțau pe o lespede de granit. Era monu- 
mentul ecvestru al lui Bucky O'Neill, flăcău 
vesel, șerif, mare cartofor, primar al orașului 
Prescott şi căpitan al Escadronului A, din regi- 
mentul de cavalerie voluntară, zis Călăreţii 
Duri, imortalizat de un glonte spaniol în San 
Juan Hill și înnobilat acum în bronz. Piaţa era 
frumoasă. Arbuștii dădeau o umbră plăcută 
vara, iar pe băncile de sub copaci se așezau în 
fiecare zi nişte bătrînei trăsniți, veniţi de la 
spitalul veteranilor și de la clubul pionierilor 
Vestului. Erau numiţi „pacienţi la domiciliu“, 
căci nu erau destul de bolnavi sau de schilodiţi 
sau de ramoliți ca să zacă în pat, dar erau to- 

tuşi prea prăpâdiți ca să șonticăie cu bastonul 
printr-o societate ce-i onorase cu o pensie, dar 
uita să se mai prezinte la înmormîntare. În 
umbra arbuștilor și în dangătul clopotului de la 
tribunal, se adunau în fiecare zi, aceşti oşteni 
fragili, șezînd pe bănci ore în şir, pălăvrăgind, 
ocărînd și dezbătînd o ordine de zi care cuprin- 
dea danturi false și generali, operaţii și fiice 
nerecunoscătoare, impozite și Vechiul 'Testa- 
ment, politică şi locuri de veci, împrospătîndu-și 
memoria cu jurăminte și argumentînd pe baza 
unei bibliografii de ramoliţi. Scuipau pe jos. 
Ciopleau cîte ceva. Se mai legau de cîte o fată 
drăguță, făcîndu-i semn cu cutiile de tutun. Pe 
băieți îi îndepărtau cu o fină mizantropie. 
Mărețţi și plini de ei, stirneau pînă la urmă 
mila. Erau ca niște goarne prăfuite tînjind după 
alte buze. Erau răvașe din trecut purtate de 
valuri în niște sticle crăpate, rugîndu-se să 
ajungă sub un cer senin pe țărmuri primitoare. 

— Teft! 

Vorbise Cotton, după ce cotiră în strada 
Gurley și acum urcau dealul spre ieşirea din 
oraș. 

— Zi-i! 

— Ai zulit bine rabla. Execuţie a naibii de 
corectă. 

— Mulţumesc. 

Camioneta mergea înainte. Se cam încălzi, 
dădu rateuri la vreo doi cilindri, roţile din față 
erau cam descentrate și lanțurile de siguranţă 
ale oblonului zornăiau ca toți dracii, dar mer- 
gea. Lăsînd în urmă ultima lumină de neon, in- 

trară în autostradă și cotiră spre nord, pe lingă 
spitalul veteranilor, clădit pe locul unde fusese 
cîndva fortul Whipple, iar apoi mai departe, 
printre spinările stîncilor ce se înălțau în jur. 
Cînd o luară pe bifurcaţie, la dreapta, se tre- 
ziră deodată în preria larg deschisă ; acum adio 
polițiști, somn ușor tabără de băieţi „Box 
Canyon“, adios Prescott, erau în siguranță. Cei 
trei care stătuseră culcaţi în spate se treziră 
la viaţă și începură să bocănească cu exube- 
ranţă în fereastra cabinei, iar Cotton şi Lally 2 
se descolăciră de sub banchetă și bocăniră și ei 
din partea cealaltă. Pișăcioșii urlau de bucurie. 


ERA 12 ȘI 35 DE MINUTE după ceasul lui 
Cotton. Teft își îndesă pe cap șapca „Afrika 
Korps“ și le spuse că pot ajunge în două ore. 

— Şi chiar mai repede, dacă trag tare. 

— Să vedem. La două și jumătate sîntem 
acolo, jumătate de oră pentru ce avem de făcut, 
se face trei, iar la cinci dimineaţa sîntem acasă. 
Cam strîns al naibii programul, spuse Cotton. 
Trage tare ! 

Goneau nu glumă. După o șosea cu două 
benzi, la fel de albe și de precise ca o cărare în 
părul unui filfizon, traversară o cîmpie întinsă 
cît puteai cuprinde cu ochiul. douăzeci de mile 

de teren fără copaci, fără case, fără oameni. Dar 
totul era scăldat în lumina lunii. Undeva, în 
depărtare, aripile morilor de vînt scînteiau ro- 
tindu-se, iar la baza fiecărei mori, în preajma 
bazinului de adăpat, se zăreau grupuri de puncte 
întunecate : cirezi de vite păscînd în lumina lu- 
nii şi meditind la iarba bună, la drobul de sare, 
la faptul că totul e trecător, la dragoste. 

Lally 2 adormi, cu borul pălăriei mototolit, 
pe umărul lui Cotton. În jacheta sa se tînguia 
formaţia „Temptation“. 

Sprijinită între genunchi, carabina îl deranja 
pe Cotton. Era prea conștient de existenţa ei. 
Era prea palpabilă. În vreme ce în tabără nu 
fusese decît un mijloc pentru realizarea unui 
scop, obiect util, ca scara șeii sau bastonul de 
baseball, aici, în noaptea asta, dobîndise o iden- 
titate rece și unsuroasă care era numai a ei. 
Parcă cobea. Ar fi dorit ca Tett să n-o fi luat cu 
el. Chiar cu și mai multă înverșunare ar fi dorit 
să fie cu toţii în paturile lor şi ca ziua de ieri 
să nu fi existat niciodată. 

Lîngă el băiatul adormit se mișcă, mormăind 
nemulțumit. Lally 2 se reîntorsese în vis la ma- 
Sacrul care se abătuse asupra întregii barăci 
după ce sunase stingerea, se întorsese la lovi- 
tura care îl silise pe un copil de doisprezece 
ani să pornească la drum de unul singur prin 
pădurile de pini. Acum toţi șase erau la drum, 
pe același traseu, trecind prin aceleaşi orașe, 
revenind fizic la locul unde se produsese inițial 

oroarea. Erau nebuni de legat, fir-ar să fie, se 
asigură Cotton pe sine însuși, dar și mari, se 
asigură tot el. Ar trebui să se lase de înjurat. 
Nici el nu mai avea nevoie, nici ei. Păstra un 
gust acru în gură, rămășiță a scîrbei de ieri. În- 
chise ochii. În grădina Domnului un unicorn 
cînta, un hipogrif dansa, iar Goodenow vomita. 

Teft urca muntele Mingus. Roţile scrîşneau 
la curbele strînse, iar aerul din apropierea ste- 
lelor era rece. Sub ei Rîul Verde tăia o enormă 
tranșee fertilă, iar în josul rîului, printre plopi, 
se întindea Tabăra Verde, unde Crook fusese 
comandant. Mulţi indieni au mușcat țărîna pen- 
tru această vale. 

Teft îi trecu peste muntele Mingus. Conducea 
ca un nebun, dar toți erau apucaţi. Hotărîrea 
fusese unanimă. 


Coborîră în zig-zag prin Jerome, populat - 


cîndva de cincisprezece mii de oameni, redus 
acum la cincizeci de suflete chinuite. Aici mun- 
ţii semănau cu pîntecul gol al unei femei, al 
unei femei moarte, mutilate. În acest pîntec, fe- 
cundat de Phelps, de Dodge şi de Douglas, se 
aflau o sută de mile de galerii, guri de aer și 
abataje ; și din acest pîntec fusese scos cu tîr- 
năcopul și hîrleţul, printr-o operație cezariană, 
un prunc de un miliard de dolari din cupru, 
aur și argint, fărîmat, curăţat și topit. Camio- 
neta cobora în jos, tot mai în jos, cu eşapamen- 
tul trosnind, peste cenușa minerilor, peste mor- 
mintele tîrfelor și cartoforilor, departe de du- 
hoarea înțepătoare a lăcomiei, intrînd în nepri- 
hănirea nopții. 

— Trage pe dreapta! ordonă Cotton. Cred 
că li s-a bătucit fundul ălora din spate. 

Cînd ieşiră din șosea, undeva dincolo de 
Clarkdale, şi se opriră, iar el sări afară să 
schimbe locurile, i se puse un nod în gît cînd 
văzu scena din spatele camionetei. Așezat cu 
spatele la cabină, Shecker ținea braţele strînse 
în jurul lui Goodenow, care şedea între picioa- 
rele lui, în timp ce braţele lui Goodenow îl strîn- 
geau pe Lally 1, aşezat între picioarele lui, cu 
capul de bizon peste propriile picioare. Ședeau 
aşa ca să se încălzească un pic în frigul din 
munţi. Din cele trei radiouri se auzea Jimmie 
Rodgers giîlgîind despre culesul piersicilor în 
Georgia. Dormeau tun, vîrîți unul în altul ca 
ouăle într-un suport de mucava. Cotton rămase 
locului uitîndu-se la ei. Își aminti de o secvență 
pe care o văzuse la telezivor într-o emisiune de 
ştiinţă pentru copii : un cuib cu ouă filmat cînd 
puișorii spărgeau cu ciocul coaja ca să iasă şi 
să vadă ce naiba se întîmpla afară, ouăle clă- 
tinîndu-se și ciocurile cioc, cioc, ciocănind, iar 
apoi apăreau ochii mici, atenţi, în căpşoare de- 
licate și umede. Trebuie s-o facem în noaptea 
asta, își spuse, este ultimul lucru pe care trebuie 
să-l facem. Cel mai grozav. Dar putem oare ? 
Poate că oul nostru era stricat. Sau a crăpat în 
cuib. Simţea parcă izbiturile unui cioc minus- 
cul. Îl cuprinse senzaţia de fericire umedă, de- 
licată din interiorul oului. Era, poate, compa- 
siunea, Da, vom reuşi, le spuse în sineasa celor 
trei care dormeau. Vom reuşi, arice s-ar întîm= 
pla, vă făgăduiesc. Ne întoarcem acasă oameni 


adevăraţi, jur pe ce-am mai sfînt. Supărat, își 
şterse nasul cu mîneca și lovi cu putere margi- 
nea camionetei. 

— 'Treziţi-vă, ce dracu ! strigă el. Doi dintre 
voi în cabină. Executarea ! 

Dacă vreţi destul de tare să ajungeţi Apași, 
îi consolase directorul, atunci se poate. Dacă 
vreţi să evitați umilinţa de a fi echipa cea mai 
slabă de pe totemul realizării, se poate. Totul 
depinde de voi. Culmea e că era şi adevărat, 
căci, indiferent cît de stîngaci sau de nehotăriît 
ai fi pe terenul de baseball sau la tragerea cu 


arcul, obiceiul taberei îţi mai acordă o şansă; 


exista mereu o cale de a te sălta de fundul pan- 
talonilor. Puteai organiza raiduri. Dacă, în timpul 
nopţii, reuşeai să furi trofeul oricărui trib mai 


mare în grad, era al tău pînă la următoarea adu- 


nare, împreună cu titlul şi cu recompensa. 


La început au fost multe raiduri, în special | 


pentru a pune mîna pe trofeele Apașilor şi Si- 


ouzilor, agățate la loc de cinste pe pereţii ba- | 


răcilor şi păzite cu străşnicie. Raiduri nereuşite, 
deși tribul Navajo a avansat cu un grad. șter- 
pelind capul de urs al Comanşilor. Fără nici un 
avertisment, strigătele de luptă trezeau din 
somn întregul canion, în momentul în care atacu- 
rile erau lansate şi respinse cu pumnii, cu poc- 


nitori şi cu găleți de apă, în timp ce ceilalți 


membri ai taberei ieşeau împleticindu-se şi căs- 
cînd din barăci ca să privească distracţia. In- 
structorii nu se amestecau niciodată. Raidurile 
erau bune pentru băieţi. li învățau să fie cura- 

joși. Le întăreau caracterul, dezvoltîndu-le di- 
băcia. 

Pișăcioşii știau că nu vor fi niciodată nevoiţi 
să-și apere oala de noapte, şi mai știau că nu se 
pot aștepta niciodată să urce pe scara de valori 
a taberei prin propria lor performanţă fizică. 
Dezorganizaţi, dar avînd simţul datoriei, întrară 
în joc, punând la cale un raid în noaptea urmă- 
toare. Ținteau sus. Apașii tocmai respinseseră 
o incursiune a Cheyennilor şi tabăra abia se li- 
niştise, cînd Pişăcioşii, în chiloţi şi în picioarele 
goale, se furișară printre pini cu gîndul să cap- 
tureze premiul cel mai mare dintre toate : capul 
de bizon. 

Bineînţeles, au făcut-o de oaie. Aveau un 
avantaj, pentru că Apașii nu mai puseseră sen- 
tinele după atacul Cheyennilor şi sforăiau plini 
de îngîmfare. Încet, cu grijă, Pişăcioşii se furi- 
şară prin umbră, de la un pin la altul. Lui Go- 
odenow îi scăpă un chicotit. Lally 2 se poticni 
de o rădăcină şi căzu lat. Ajunseră la baraca 
dușmanului şi deschiseră ușa, centimetru cu 
centimetru. Teft şi Shecker, cei mai voinici, ur- 
mau să intre primii şi să dea jos trofeul, dar 
au fost mai neîndemânatici decît puii de urs; 
nu se ştie din ce motiv tîmpit, Shecker își agă- 
țase radioul de elasticul chiloţilor și nu se ştie 
cum, pe întuneric şi din nervozitate, îi dădu dru- 
mul. Muzica urlă. 

Au fost imediat placați şi capturați. Tiîrîţi 
afară de Apaşi, cei mai mari şi mai puternici 
băieţi din tabără, au fost legaţi de trunchiul 
unui pin, în timp ce unul dintre învingători 

aduse oala de noapte din baraca lor. Goodenow 
începu să plingă. Tot așa făcură și ceilalţi, chiar 
şi Cotton, toți în afară de Teţt. Celelalte triburi 
ieșiră afară în chiloţi şi pijamale să privească 
şi să rîdă. Așa le trebuia Pişăcioşilor. Erau me- 
niți să piardă, din născare. Iar în timp ce ei plîn- 


geau şi tabăra rîdea, Apaşii puseră oala pe pă- 


mânt, triumfători şi, pe rînd, o umplură. 

Trecură huruind prin Sedona, incredibila 
țară a Tehnicolorului, unde au fost filmate atiî- 
tea westernuri și unde stele de cinema ca Henry 
Fonda, Glenn Ford, James Stewart şi John 
Wayne au făcut atîtea fapte extraordinare pen- 
tru camera de luat vederi și pentru un procent 
din încasări. Cotton îl puse pe Teft să tragă pe 
dreapta, ca să poată schimba iar locurile. Îl bă- 
gară din nou pe Lally 2 în cabină, împreună 
cu Goodenow, dar cînd Shecker, care rezistase 
eroic pe platformă la amîndouă schimburile, se 
oferi să mai reziste o dată, Cotton îl lăsă. Evo- 
luţia în bine a lui Shecker într-o singură vară 
fusese formidabilă. 

Cauza lor era acum pierdută. Nu mai puteau 
nici să fure o poziție în clasament, nici, să cîş- 
tige respectul cuiva. Nu vor putea niciodată să 
capete pepene roşu la desert şi nici să meargă 
la film în timpul săptămânii. Erau condam- 
nați pentru restul verii să rămînă Pișăcioşii, 
cea mai grozavă adunătură de nasoi care a bîn- 
tuit vreodată tabăra de băieţi „Box Canyon“. 
În dimineața de după umilinţa suferită din 
partea Apaşilor, au refuzat să se scoale şi să iasă 
la lumină, au refuzat să înfrunte batjocura ce- 

lorlalte triburi. Văzînd că nu poate să-i urnească, 
Wheaties s-a dus singur la micul dejun. Cu ex- 
cepţia lui Laliy 2, care s-a băgat sub pat, se cui- 
băriră în căldura sacilor de dormit, cu ochii în- 
chiși sau întinşi pe spate, uitîndu-se în tavan, 
în timp ce radiourile vibrau. Aerul în baracă 
era înăbușitor din cauza încordării, a ciorapilor 
murdari, a desperării şi a murdăriei făcute de 
micile lor animale. 

Cotton stătea culcat, gîndindu-se. Acum este 
momentul. Cu cine trebuie s-o facem? Unul 
scrîşnește din dinţi. Altul se dă cu capul de pe- 
reţi. Doi fac cu adevărat pipi în pat. Unul îşi 
roade unghiile şi mănîncă prea mult. Iar unul 
îşi suge degetul şi visează urit. Toţi dorm cu 
radiourile deschise şi vorbesc în somn. Din 
şase, eu sînt singurul normal. Sînt singurul care 
poate reuși. lar dacă n-o fac acum, va fi prea 
târziu. Așa că, să spargem buba. Să începem re- 
prezentaţia. 

Cu picioarele pe podea, fluierînd ca să atragă 
atenţia, începu să scotocească prin lădiţă. În 
ea erau cîteva obiecte pe care le păstrase pen- 
tru orice eventualitate. În jurul gâtului îşi puse 
o salbă de medalioane, pe care o cumpărase de 
la un magazin de surplusuri ale armatei, din 
Cleveland. Zdrăngănea. Teft şi Goodenow îl 
pîndeau. Apoi scoase un aparat de ras electric, 
îl puse în priză şi îl plimbă pe obraji şi pe băr- 
bie. Avea numai cincisprezece ani şi nu prea 
trebuia să se radă, dar aparatul stătea pregătit 
pentru ziua cînd va fi nevoie. Acum îl mai pri- 
veau și Shecker şi Lally 1, iar Lally 2 îşi scoase 

capul de sub pat ca o broască ţestoasă. Pe urmă, 
punând aparatul de ras deoparte şi cotrobăind 
în continuare, scoase un trabuc şi una dintre 
cele patru sticluțe de whiskey de cîte o sută de 
grame, pe care le şterpelise de pe cărucior în 
timp ce însoţitoarele din avion erau ocupate pînă 
peste cap încercînd să-l liniștească pe Teft pe 
care îl apucaseră năbădăile. Se așeză pe pat, 
rupse sigiliul de la sticlă, trase o dușcă, apoi își 
aprinse trabucul şi pufăi de cîteva ori. Li se 


făcură ochii cît cepele. Îi dăduse gata. Acum era . 


momentul. 


Cotton le-o spuse pe șleau. Le 'spuse că felul: 


în care au ratat raidul din noaptea trecută a 
fost lucrul cel mai cumplit care i se întîmplase 
vreodată, că nu-și mai dorea să treacă prin așa 
ceva şi că știa că nici ei nu mai vor. Wheaties 
nu se mai ţinea de capul lor, şi asta era bine, 
dar dacă vor să ajungă undeva sau să fie cineva 
în vara asta, trebuie să aibă un şef care să le 
înţeleagă problemele, dar în același timp să-i 
poată ţine în frîu. Spuse că el ar putea fi omul 
potrivit. Dacă cineva vroia să se bată cu el pen- 
tru această cinste, el e gata, dar, dacă nu, preia 
comanda. Asta-i situația. 

— Și-acum, iată primele mele ordine, spuse el. 

Mai trase o dușcă, tuși şi încercă să scoată un 
rotocol de fum, tuși iar, dar nimeni nu zîmbi. 

— De acum înainte nimeni nu mai scrie şi 
nici nu mai telefonează acasă. Mamele și taţii 
noştri n-au decît să ne lase-n pace. Doi: ne 
adresăm după numele de familie, Lally 1, Go- 
odenow, și așa mai departe. Dacă îmi mai spune 

careva John Cotton, îi rup gura. Acum, ultimul 
ordin : mişcaţi-vă fundurile din pat şi luaţi-o 
din loc spre cantină : să nu vă prind că elipiţi, 
orice ar spune unul sau altul. Executarea ! 

Se scurseră prin Oak Creek Canyon ca ceaiul 
prin ciocul ceainicului, apoi încetiniră pe mă- 
sură ce Teft schimba vitezele de la a patra la 
a treia, la a doua și în cele din urmă la a-ntiia, 
ca să poată urca. Ajunseseră la Rîpa Mogollon. 
Era o eroare a pămîntului, inimaginabilă, paleo- 
zoică. Era o ruptură de calcar, o trambulină în 
partea de sud a platoului înălțat dintr-un fund 
de mare în epoca dinozaurilor și a peştilor cu 
armură, formînd acum zone întinse în patru 
state ale Statelor Unite. Trebuiau să ajungă sus. 
Camioneta se trudea cînd încoace, cînd încolo, 
în sus de-a lungul peretelui, înghițind ulei și 
cutremurîndu-se. De la o mie două sute de me- 
tri urcară la o mie șapte sute, apoi la două mii, 
două mii trei sute; acum aerul era rarefiat și 
rece, camioneta sufla din greu, și deodată luă 
viteză. Ajunseră pe culme. 

Shecker, Lally 1 și Cotton erau în spate, în- 
grămădiţi unul în altul. După ce străbătură cam 
cincisprezece kilometri de platou şi pădure, Cot- 
ton se depărtă de Lally 1, își strînse sub bărbie 
cureaua de la cască, aşa ca să nu-i zboare, se 
așeză în genunchi și își înălță capul în bătaia 
curentului care venea pe deasupra cabinei. 

Linia orizontului se desena ca o lumină pa- 
lidă. Dincolo de ea, proiectate în negru pe cerul 
vînăt, se înălțau cele trei vîrfuri cunoscute ale 
muntelui San Francisco, la peste patru mii de 

metri. Dar” licărirea de la orizont fu cea care îl 
făcu să se lase în jos și să bată în fereastra ca- 
binei, ca să le-o arate. Teft și Goodenow îşi re- 
veniră brusc, iar Lally 2 se trezi și privi îna- 
inte, în timp ce Cotton ţipa pe mutește: 

— Flag-staff ! 


— MI-E FOAME, scînci Shecker. Pastramă fier- 
binte cu murături, și suc de căpşuni. 

— Nu oprim, spuse Cotton. Nu avem timp, 
știi doar. 

— Şi eu sînt lihnit, se băgă și Lally 1. 

— Burta mea nu știe de vorbă, spuse Shec- 
ler. Ce-aș mai mînca, mîncărică-mîncărea. 

Trecu peste marginea oblonului și rămase în 
mijlocul străzii, rozîndu-și o unghie. 


— Mergeţi mai departe fără mine şi distra- 


ți-vă. 

— Şi fără mine, spuse Lally 1. Nu poţi să ne 
ţii mereu în șuturi, mă Cotton. 

Pe Cotton îl apucaseră pandaliile. Se opriseră 
la un stop chiar la marginea orășelului Flagstaff, 
ar acum semafonul trecuse pe verde. 

— Urcă dracului înapoi. 

— Pe dracu ! răspunse Shecker. Am stat în 
spate tot drumul, trebuie să îmbuc ceva. 

— O să facem ce-o să vrem ! strigă Lally 1. 

În ceea ce-l privea pe Cotton, asta punea ca- 
pac la toate. Teft şi Goodenow își scoaseră capul 
pe fereastra cabinei. 

— Bine, lasă-i aici ! îi ordonă el lui Teft. Hai, 
lasă-i aici ! 

Teit se supuse, camioneta o luă din loc și 
răzvrătiţii începură să meargă pe jos ; nici unuia 
nu-i prea venea să creadă ce se întîmpla, că 
Pișăcioșilor li se spărgea gașca, țac, pac, şi gata, 
dintr-un fleac, tocmai cînd erau atît de aproape 
de ţintă. Dar după nici o sută de pași, Cotton 
bătu cu pumnul în geam și-i ordonă lui Teft să 
tragă pe dreapta ; într-un minut Shecker și 
Lally îi ajunseră din urmă. Cotton spuse că e-n 
ordine, să urce, tuturor le era probabil foame şi 
o să fie mai bine după ce-or îmbuca ceva, așa 
că să urce și să bage capul la cutie pînă găsește 
el un loc, că se părea că-s mai mulţi sticleţi aici, 
în Flagstaff, decît fuseseră în Prescott. 

Îl plasă pe Goodenow în spate împreună cu 
ceilalţi, iar el se strecură lîngă Lally 2 în ca- 
bină și o porniră din nou. 

Traversînd strada principală, Teft o luă la 
dreapta. Era drumul naţional 66, artera care 
trece prin centrul ţării, pe direcţia est-vest. În 
vremurile bune de odinioară, orientîndu-se după 
un pin înalt curăţat de crengi, cunoscut pe atunci 
sub numele de catarg de steag 1, șirurile de că- 
ruțe cu emigranţi opriseră să ia apă din izvoare 
și să înnopteze. Acum orașul era la distanţă de o 
zi cu mașina de Los Angeles, iar strada princi- 
pală, drumul naţional 66, era un caravanserai cu 


! Plagstafi (de unde numele orașului), 


63 


„II II NIN 


hoteluri de 10 dolari camera, mirosind a moto- 
rină, cu pisoare înfundate, chelnăriţe tubercu- 
loase, pilule contra somnului, plăcinte vechi, 
cauciucuri sparte, șerveţele murdare, chiștoace 
şi cafea sleită, pe cît de ţipător noaptea, pe atît 
de deprimant ziua. 

Cotton îi spuse lui Teft să se abată puţin, ca 
să scape de înghesuială, și s-o ia pe o stradă lă- 
turalnică .Era ora 1 şi 51 noaptea. 

Pe fondul unui mediu familial intermitent, 
care era şi stimulator şi imprevizibil pe deasu- 
pra, stratagema lui Billy Lally era să se retragă 
într-o lume imaginară, creată de el, într-o izo- 
lare în care nu mai lăsa pe nimeni. Cazul i se 
agravă și după ce descoperise că, cu cît regresa 
mai mult, cu atât obținea avantaje mai mari faţă 
de Stephen, fratele său mai mare, astfel încât 
retragerea era pentru el atît o necesitate, cît şi 
un mod de acţiune. Devenise acum o obișnuinţă, 
pe lîngă practicile infantile, adiacente. În afară 
de faptul că făcea în pat și își sugea degetul, visa 
urât şi avea coşmaruri în timpul nopții. Părinții 
îl dăduseră de două ori la şcoli speciale, scoțîn- 
du-l apoi ca să călătorească cu ei. În diferite pe- 
rioade a început tratamente cu patru medici cu- 
ranţi diferiţi, o dată chiar în Elveţia, numai că 
tatăl şi mama iar s-au împăcat şi şi-au făcut va- 
lizele. La doisprezece ani, era cel mai mic copil 
din tabără, şi sub limita de vîrstă acceptabilă, 
dar părinţii săi nu puteau pleca în Kenya fără 
să se descotorosească cumva de amîndoi băieţii, 
așa că directorul a fost convins să facă o excep- 
ție. Baraca lui Cotton era a doua în care nime- 

rea. Cînd, în prima, s-a băgat sub pat cu perna 
de cauciuc adusă de acasă și s-a făcut ghem în 
sacul de dormit, ceilalţi băieţi l-au tras afară ; 
țipa de parcă atunci îl scoteau din pîntecele ma- 
mei. Se băgă din nou în bîrlog. Ei iar îl truseră 
afară. Distracţia a continuat pînă cînd Cotton a 
trecut pe acolo şi s-a oferit să-l ia pe Billy Laliy 
la el. Cotton afirmă că, la el, putea să se ascundă, 
ori de cîte ori simțea nevoia, sub pat sau într-un 
copac, sau într-o peșteră, sau unde dracu o vrea, 
că lui tot nu-i pasă. 

— Stai aşa! spuse Cotton. Opreşte-acolo. 
Parchează pînă ce fac o recunoaștere. 

leşi din mașină, trecu prin semiîntunericul 
străzii și iscodi cu grijă o vitrină luminată, apoi 
se întoarse și le spuse să vină, că e-n regulă; 
coborîră cu toţii lăsînd motorul să meargă și as- 
cunzînd carabina pe podeaua cabinei. 

Localul era de fapt un fel de bufet deschis 
toată noaptea, unde puteai să bei o bere şi să 
măniînci o fasole, cu o plită în spatele tejghelei și 
o popicărie mecanică înghesuită între scaunele 
și mesele șubrede. Doi tineri beau bere și jucau 
popice, iar pe podea, cu capul sprijinit de pe- 
rete, moţăia un bătrîn Navajo cu părul argintiu, 
îmbrăcat într-o cămașă de catifea verde. Pişă- 
cioșii se cocoțară în rînd pe scaunele de la bar și 
comandară din meniul limitat afișat pe perete : 
cîte doi cîrnaţi de căciulă şi cîte un pahar mare 
de lapte. Barmanul era un tip osos, cu ochii de 
culoarea sucului de roșii și bărbia în formă de 
lopăţică. Pe perete, lîngă meniu, se afia urmă- 
torul anunţ pătat de muște : „Directorul firmei 

noastre în probleme de credit este Helen Waite. 
Pentru credit adresaţi-vă la Helen Waite“. Min- 
gile se rostogoleau pe culoar, popicele pocneau, 
clopoţeii sunau, iar cînd jocul s-a sfîrșit, sin- 
gurele sunete din local erau sfîriitul grăsimii pe 
plită și miorlăitul lui Grandpa Jones venind din 
două buzunare de jachetă şi cel al lui Gladys 
Knight cu formaţia Pips din alte trei buzunare. 

Cu paharele în mînă, cei doi jucători de popice 
veniră în spatele celor șase băieţi de la bar. Erau 
țineri de 20 de ani, sau cam așa, îmbrăcaţi în 
blugi strîmţi, cămăși țipătoare, cu curele cu ca- 
tarame mari și perciuni lungi. 

— Ce-i cu voi, băutori de lapte, la ora asta, 
așa singurei ? întrebă unul din ei. 

Așteptîndu-și cîrnaţii, Pișăcioșii sorbeau lap- 
tele cu paiul din paharele de carton. 

— Cum reuşiţi să ascultați toate radiourile 
deodată ? întrebă celălalt. 

— Sîntem muzicieni, spuse Shecker. Formaţie 
rock. Baterie, patru chitare şi un solist. Din Los 
Angeles. 

— Muzicieni, ha. Aveţi un nume ? 

— Grupul Terapia, spuse Teft. A 

— După aia ne-am schimbat numele în După 
Moarte, spuse Goodenow, dar era prea de- 
primant. 

— Şi-acu ce sînteţi ? 

— Boboci Căscaţi, spuse Shecker. 

— Boboci Căscaţi ? 

— Vezi şi tu ce scrie pe spate, mă irate. 

Perciunaţii examinară inițialele B.C. cusute 
pe spatele jachetelor. Apoi examinară colecția 
heteroclită de șepci aliniată pe tejghea. 

— Vreţi o poză cu autograf ? întrebă Lally 1. 

— Să ne ascultați pe programul Demișto, 
spuse Goodenow. 

Perciunaţilor nu le căzu bine deloc. 

— Am întrebat ce-i cu voi la ora asta, spuse 
unul din ei. Hai s-auzim. 

— În vest, spuse Teft fără nici o legătură, to- 
tul pocnește, plesnește sau putrezește. 

— Sîntem în turneu, spuse Shecker. Mai sîn- 
tem şi căutători de talente. Căutăm tinere ta- 
lente vocale pe plan local. 

— Aşa-i, spuse Lally 1. Cîntaţi-ne ceva. Dacă 
ne place, s-ar putea să vă imprimăm. 

— Sîntem dintr-o tabără de băieţi de lîngă 
Prescott, spuse Cotton repede. Am făcut o 
excursie, iar acum ne întoarcem înapoi. 

— Pe jos ? 

— Cu o maşină. 

Perciunaţii riîseră în bătaie de joc. 

— Măi copilași, prea sînteţi ţinci ca să con- 
duceţi o mașină. 

— Învață să cînţi la chitară și-ai să ajungi la 
tel de mare ca Simon și Garfunkel, spuse 
Shecker. 

— Dacă e ceva ce nu-mi place, vorbi unul din 
perciunaţi, întinzîndu-se după laptele lui Shec- 
ker şi turnînd bere din paharul său prin pai, 
apoi ăla-i un iepuraș de la oraș la gură cu caș. 

— Vreţi să ştiţi cine-i taică-meu ? întrebă 
Shecker. 

„__— Gata, băieţi, spuse Cotton care se dăduse 
Jos de pe scaun. Gata, băieţi, plecăm. 

Îşi scoase portofelul, lăsă o hîrtie de cinci do- 
lari pe tejghea și făcu semn spre uşă : 

— Hai să mergem, sîntem în întîrziere. 

— Dar mi-e foame ! se văită Lally 2. 

— Am spus că mergem! ţipă Cotton cu o 
voce stridentă, încît îl trezi pe bătrînul indian 
Navajo în cămașă de catifea verde, barmanul 
scăpă borcanul cu muștar, iar ceilalți cinci tură 
în picioare și o luară spre ușă ca niște pisici 
opărite. 

— Mergeţi încet, nu fugiţi, spuse el, cu o voce 
groasă de astă-dată. Luaţi-o înainte, urcați în 
drăcovenia aia de camionetă și să-i dăm dru- 
mul ; nu vă uitaţi înapoi, purtați-vă cît mai na- 
tural şi nu vă opriți. 

Chiar cînd ajunseră la camionetă și săriră 
înăuntru sau se urcară în cabină, ușa bufetului 
se deschise şi cei doi localnici ieșiră afară să se 
uite, în timp ce Teft se desprindea de trotuar. 

_—— De ce-a trebuit să plecăm ? întrebă Goode- 
now, care stătea în faţă cu Cotton. Ce i-a apucat 
pe caraghioșii ăia ? 

— Fac pe pistolarii, spuse Cotton. Au ieșil să 
ce distreze şi să facă pe nebunii. lar noi nu ne 
putem permite să riscăm. i 

— Of, of, spuse Teit. 

O luă la stînga și ajunse din nou pe drumul 
naţional 66 ; așteptînd la stop să se facă verde, 
se uită în oglinda retrovizoare a camionetei. 

— Am dat de belea! Cred că ei sînt, Mafia 
locală. 

— Uită-te dacă se ţin după noi, cînd o cctim. 

Sematorul se schimbă şi Teft coii pe şosea. 

— Ne urmăresc ? 

— Înî. 

Cotton ciocăni în fereastra cabinei şi ţipă la 
cei din spate să țină capul la cutie, apoi trînti cu 
casca de bord. 

cae Ei, drăcia dracului, aproape c-ajunseserăm 
și a trebuit să dăm peste golanii ăștia, iar pe 
Shecker l-a apucat să facă pe şmecherul cu ac- 
cent de New York. Oricum, păstrează viteza le- 
gală pînă ieșim din oraș ; nu ne putem permite 
să mai avem şi poliția după noi. 

Merseră ca melcul, cu cincizeci pe oră, prin- 
tre moteluri și benzinării, apoi încă o jumătate 
de milă cu 65 pe oră, uitîndu-se după semnul de 
ieșire din oraş. Cotton întrebă ce fel de mașină 
conduc pistolarii, iar Teft îi spuse că au ghinion, 
că-i un Plymouth model 63, o mașină nemaipo- 
menită, iar ăştia sigur că au mai aranjat-o, cel 
puţin cu niște carburatoare noi și alte drăcovenii 
și i-au şi tăiat din bot. Cu un asemenea bidiviu, 
ăștia n-au treabă cu rabla lor de camionetă. 

— Ce vor ? întrebă Goodenow, pierit. 
=; Să ne pună la punct, îl lămuri Teft. Cum 
leșim din oraș, ne depăşesc şi ne silesc să oprim. 

— Și p-ormă ? 

— Ne arată cît sînt de talentați. 

— Talentaţi ? 

— Sigur, or să ne cînte. 

Brusc farurile din spatele lor clipiră o dată, 
de două ori, de trei ori, şi automobilul ajunse în 
dreptul lor, rămase în rînd cu ei, deși Teft apăsă 
pe accelerator, apoi o luă uşor înainte și începu 

să ţină spre dreapta, chiar la bara camionetei, 
lăsîndu-le numai două alternative: ori să 
oprească, ori să se ciocnească. Teft continuă să 
conducă atât cît mai avu curaj. 

— Cotton, vorbi el în cele din urmă, n-am mai 
făcut niciodată aşa ceva. Mi-e îrică. 

— Opreşte, spuse Cotton. 

Goodenow își acoperi faţa cu mîinile. 

— Şi-acum, acum ce ne facem ? 

Tett frână ușor, părăsi şoseaua, ajunse pe gri- 
blură şi se opri în timp ce Plymouth-ul le tăie 
calea prin faţă şi stinse farurile. La lumina fa- 
rurilor, puteau vedea roţile late și netede, lu- 
cioase ca la curse, şi cele patru ţevi de eşapa- 
ment care ieşeau de dedesubt, pufăind la ei ca 
niște animale de pradă. 

Cei doi veneau tacticos spre ei. Chiar și la a 
doua privire nu păreau a fi răi sau ameninţători. 
Erau, de fapt, tot atît de curaţi, bărbieriţi și 
arătoși ca și bătrînul Wheaties. Dar mai era ceva 
care te băga în sperieţi. Bătrînul Wheaties era 
un tîmpit. Astora, pur și simplu, nu le păsa de 
nimic. Wheaties avea un cufăr umplut cu vicii 
şi gușa plină de banalităţi. Ăștia păreau să 
n-aibă teamă de nimic. 

Cotton puse arma de calibrul 22 pe podeaua 
cabinei şi le spuse băieţilor să stea pe loc, apoi 
scoase capul pe fereastră și le spuse și celorlalţi 
trei din spate să stea nemișcaţi și să nu-i mai 
apuce cheful de glume tîmpite. 

— Ia te uită ! vorbi unul dintre localnici. Am 
dat de Bobocii Căscaţi. Salutare. 

— Stingeţi farurile, îi porunci celălalt. 

Teft le stinse. 

— Nu v-aţi mîncat păpica, spuse unul. 

— "Toată lumea afară, le ordonă celălalt. 

Cu degetele virite în centuri, aşteptară în 
marginea șoselei cît cei șase băieţi coboriîră și se 
înșiruiră în dreptul lor, pe latura camionetei. 

— Cum se face, dacă sînteţi de la o tabără de 
lîngă Prescott, că vă îndreptaţi spre Albuquer- 
que ? întrebă unul. 

Nu răspunse nimeni. 

— Hai să oprim motorul, spuse unul din per- 
ciunaţi vîrîndu-și capul și braţul în cabină. 

Se retrase brusc. 

— Ei, fir-aş al naibii. N-are cheie. 

— Aha, aţi cuplat-o cu sîrmă ? rînji celălalt. 

— Ce vreţi, măi băieţi ? întrebă Cotton. 

— Ia-o binișor, spuse unul. Hai să vedem ce 
mai aveţi p-aici. 

Se aplecă peste oblon. 

— Ce dracu... ? 

Se uitară amîndoi, apoi se întoarseră rînjind 
spre şirul de băieți din partea cealaltă a camio- 
netei, la feţele lor dirze, încăpăţinate, luminate 
din cînd în cînd de farurile maşinilor ce treceau 
pe șosea. 

— Chiar că e ceva ce n-am mai văzut noaptea. 
Şase băutori de lapte într-o mașină de furat, cu 
șepci hazlii, o jumătate de pernă și un cap de 
bizon cu o gaură de glonte în el. 

— Zi ce vreţi, ceru Cotton. 

Unul dintre localnici se scărpină în cap. 

— Nu știu. 

— Nici eu, spuse celălalt. 

— Îţi spun eu, zise primul. Hai să-i anunţăm 
pe oamenii legii din Flagstaff ce-am găsit noi 
aici. Vor fi siliţi să ciulească urechea cînd or auzi 
despre o mașină de furat. Așa că or să ne rămînă 
îndatoraţi. 

— Ai dreptate, aprobă celălalt. Văd că ai 
talent. 

— Vreţi să mai vedeţi și altceva? întrebă 
Teft. 

— Ba bine că nu. 

Teft stătea lîngă cabina camionetei. Portiera 
era deschisă. Făcînd un pas în întuneric, dispăru 
vreo cinci secunde. Auziră un ţăcănit. Cînd re- 
apăru, avea ţeava puștii proptită pe marginea 
capotei. 

— Ai o pușcă cu doape, spuse unul dintre 
perciunaţi. 

— Zâmbește cînd spui asta, străine, zise Teft. 

— Nu cred că ai destul curaj. 

Teft mai făcu un pas înapoi și, întorcîndu-se, 
ridică pușca, ţinti și trase. Se auzi o explozie 
stridentă după pocnitura puștii, apoi un suspin 
lugubru şi Plymouth-ul se lăsă vizibil pe 
dreapta. Teft găurise unul din cauciucuri. 

Îl instalaseră la bordul avionului pe aeropor- 
tul Kennedy ca pe un deţinut. Tatăl său pusese 
totul la cale. S-a urcat cu el şi l-a păzit pînă s-a 
luat scara de la avion. Mai erau optsprezece 
băieţi la bord care mergeau pînă la Phoenix, 
şi încă vreo doisprezece urmau să urce la 
escala pe aeroportul O'Hare din Chicago. 
Nimeni nu trebuia să coboare din avion. 
Totuși Teft reuşi. Personalul de serviciu l-a prins 
după o urmărire spectaculoasă prin toată incinta 

aerogării şi l-a transportat, cînd la pas, cînd tîrîș, 
pînă la bordul avionului. În continuare, pînă la 
Phoenix au mers fără oprire, iar Teft a avut 
grijă ca nici echipajul, nici pasagerii să nu uite 
vreodată călătoria. A încercat să deschidă o ie- 
şire de siguranță, la înălţimea de aproape 12.000 
de metri, şi atunci copilotul l-a legat cu centura 
de siguranţă în fotoliu. Deasupra Kansas-ului, 
stewardesa i-a dat voie să meargă la toaletă. În 
drum spre coada avionului, Teft a deschis un 
capac și a smuls cu totul o mască de oxigen, bă- 
gînd în sperieţi cîteva baborniţe care erau con- 
vinse că în acest fel se va produce o decompresie 
în cabină şi erau gata să facă o scenă de isterie. 
La toaletă s-a încuiat înăuntru şi a refuzat să 
mai iasă. Pînă să forțeze secundul broasca cu o 
şurubelniţă, Teft a îndesat şervețelele, hîrtia 
igienică, săpunul şi prosoapele în closet şi a dat 
drumul la apă să curgă în chiuvetă pînă cînd a 
inundat podeaua toaletei. Echipajul l-a legat în- 
tr-un fotoliu la fereastră şi a postat o stewardesă 
lîngă el. Dar, de îndată ce jos a apărut statul 
New Mezico, el a încetat să se mai războiască şi 
a rămas pironit la geam, urmărind cu gura căs- 
cată peisajul. Lawrence Teft III era din Mama- 
roneck, statul New York. Văzuse ţinuturi ca aces- 
tea în filme western, dar nu crezuse niciodată 
ca nemărginirea de stînci arămii poate exista în 
realitate. 

Nici unul din ei nu înţelegea ce se întîmplase. 
În spatele baricadei-formate“de camionetă, Pişă- 
Cloșii stăteau în poziție de drepţi ca nişte soldaţi 
de plimb. Înainte ca cei d6i localnici /să poată 


73 


PPE 


„III 


reacționa, 'Tett aruncase cartușul gol, vârîse un 
cartuş nou, clănțănise Jevierul închizătorului și 
proptise iar țeava carabinei pe marginea capo- 
tei şi îi luase la ochi. 

__ Ba am destul curaj, spuse Teft, vorbind 
cam prea tare. Am aici încă un plumb de 5,6. 
Acum, ori o luaţi spre Flagstaff, ori vi-l agăţ în 
ureche. La distanţa asta nu pot greși ținta. Valea, 
sau vă agăţ cercei de gloanţe în urechi, cara- 
ghioși prăpădiţi ce sînteţi ! 

Perciunaţii se holbară la el. 


— Aţi auzit, caraghioşilor ? strigă Teft. Am. 


spus : mișcă ! Hai, luaţi-o din loc ! 
— Ai să ne-o plăteşti, amice, spuse unul. 
Totuşi porniră. Pietrișul scriîșnea sub cizme. 
Siluetele lor luau proporții în lumina farurilor 


care măturau şoseaua, şi iar se micșorau cînd 


întunericul îi readucea la mărimea adevărată. 
Cînd erau la vreo sută de metri, Cotton se repezi 
în băieţi : 

—— în camion, repede ! Hai, dă-i drumul ! 


Săriră în spate şi în cabină, iar Cotton smulse. 


pușca lui Teit şi o descărcă ; de îndată ce ca- 


mioneta luă viteză, gonind, pe șosea, îşi dădură. 


drumul : 
— Aiiii-ai, Teft ! 
— Mă, ce curaj ai avut ! 
— Şi-am ieşit la drumul mare ! 
— Auzi tu, cereei ! 
_— Nimic nu ne mai poate opri! 
— 'Teft, fir-ar să fie, nici nu pot să-ţi zic! 
murmură Cotton. Dar a fost minunat ! Minunat ! 

— AH, AH! 
| Un gînd îl străfulgerase pe Cotton. Tot entu- 
ziasmul i se topi într-un oftat. 

3 Or să le telefoneze sticleţilor din Flagstaff, 
urmă €l îngrijorat, şi-or să le dea semnalmentele 
noastre şi-ale rablei ăsteia. Iar sticleţii or să co- 
munice prin radio dincoace, poliţiei statului, să 
ne pregătească o ambuscadă. Așa fac și la tele- 
vizor. Atunci chiar c-am păţit-o. Decît dacă o 
cotim noi mai întîi. Cît mai e pînă la cotitură ? 

Teft spuse că vreo zece-doişpe kilometri, cel 
mult. 

— Atunci, dă-i bătaie. 

— Să-i dau bătaie ? 

Teft se văzu în rolul unui pilot de curse, își 
trase pe ochi cozorocul chipiului „Afrika Korps“ 
şi strînse bine volanul. 

— Jawohl ! 

Urmăreau indicatorul de viteză. Trecu de 100 
de kilometri pe oră și se menţinu așa, iar peste 
zdrăngăneala motorului și şuieratul cauciucuri- 
lor, Teft le strigă că asta era tot ce putea scoate 
din vechitura aia ; dacă nu le punea nimeni be- 
țe-n roate, mai puteau scoate încă zece kilo- 
metri. Goneau înainte cu teama în suflet să nu-i 
zboare pe cei trei din spate, hipnotizaţi de rîul 
cenușiu de beton ce curgea pe sub ei, de camioa- 
nele, maşinile, dubele şi rulotele care pluteau 
înapoi ca nişte fluturi de noapte pe cealaltă 
bandă a şoselei. 

Cotton ţinea strîns carabina. 

Goodenow încremenise ; îşi mișca degetele pe 
cordeluţa cu mărgele Hopi, de parcă ar îi deşi- 
rat-o. 

— Iuhuu ! răcni Teft. 

Shecker fusese dat afară din patru barăci în 
două zile. În a treia zi, Cotton l-a lăsat în baraca 
lui, dar în a patra a şi regretat. Shecker era la 
fel de greu de suportat ca și taică-său, vestitul 
Sid, a cărui victimă răsfăţată şi al cărui imitator 
supus devenise. Era ca un scîrţiit de cretă pe 
tablă. Era la fel de gălăgios, de nervos, de băgă- 
cios și de lăudăros ca New Yorkul. Își rodea un- 
ghiile cu înverşunare, mânca cu înverșunare, re- 
peta cu înverșunare banalităţile lui  taică-său, 
era mereu „în priză“. În cele din urmă, Cotton 
trebui să-l înfrunte. 

Cei din baracă avuseseră de înghiţit destule, 
spuse Cotton, dar acum trebuie să pună punct. 
Nu voiau să mai audă bancurile lui taică-său, 
nici de barurile în care s-a „produs“, nici de spec- 


tacolele în care a jucat, nici de grangurii pe care-i | 


cunoștea şi nici câţi bani cîștigă. Pe scurt, ori te 
pui la punct, ori îţi iei valea. Shecker spuse că 
ştia el ce era în capul lor : aveau ce-aveau cu el 
fiindcă era evreu. Cotton oftă şi spuse că nu, nu 
de asta, iar dacă le mai lipsea ceva, păi era, co- 
lac peste  pupăză, unul cu mania persecuției. 
Shecker strigă la ei că sînt naziști. Asta îl scoase 
din răbdări pe Cotton. Nu, spuse el, nu sînt. Au 


şi ei problemele lor și nu doresc decît ceva mai ! 
puțină gălăgie şi mai multă linişte ca să şi le 
rezolve. Shecker își pierdu controlul. De ce nu-i . 

spuneau pe nume, urlă el, că nu-i tabără, ci lagăr 
de concentrare ? Dacă vor să scape de el, de ce 
nu fac o cameră de gazare, şi cu asta basta? 
Cotton gemu exasperat şi făcu greşeala să-i în- 
toarcă spatele, iar “Shecker sări la el. Era mai 
mare şi mai gras cu vreo douăzeci de kile ; cu- 
rînd îl dobori pe Cotton şi se aşeză deasupra lui 
ca un buştean, lovindu-l pînă cînd se repeziră 
ceilalți să-i despartă. 

Incidentul însenină atmosfera. Shecker se Li- 
niști şi începu să se poarte omenește. Cînd i se 
mai întîmpla să bată câmpii, că cică a fost la 
Miami, sau îl apuca iar mania persecuției, tot 
ce aveau de făcut era să răcnească la el : „„Gaza- 
ţi-l !* şi termina biîlciul numaidecit. 

Cu litere mari, galbene pe lemnul cafeniu, 
semnul de pe partea dreaptă se ivi în lumina 
farurilor pe neașteptate. Teft frînă și trecu pe 
pietriș ; apoi cotiră şi trecură prin poarta des- 
chisă, departe de cinematografele pline, de popi- 
căriile mecanice, departe de civilizație. Brusc, 
ca prin minune, se întoarseră din nou în noapte, 
în Vest. Era ora două și treizeci și şase. Pleca- 
seră din tabăra de băieţi „Box Canyon“ la un- 
sprezece și patruzeci şi opt, iar acum, după trei 
ore, după o camionetă furată, puţin lapte băut 
ŞI niște împușcături, erau practic la destinaţie. 
Ultimii cinci kilometri îi vor face însă mai încet, 
căci drumul de ţară, îngust, plin de șleauri și 
Sropi, era atît de brăzdat, încît caroseria camio- 
netei zăngănea din cauza vibraţiei. Avea aici 
senzația de spațiu și de înălțime, senzaţia nimic- 
niciei vehiculului lor care, ca o insectă patru- 

pedă, explora marginea pămîntului adormit, pi- 
păind cu antenele farurilor după ceva comestibil 
și găsind numai stegărișuri, cedri pitici și tufe 
de manzanită. Ca să-şi facă simțită prezenţa şi 
importanţa, dădură drumul la radiouri, produ- 
cînd o cacofonie între „Cele zece porunci ale dra- 
gostei“ cu formaţia Peaches and Herb, și „Mă 
simt de parc-aș fi gata să mor“ cu Country Joe 
şi formaţia Fish. 

Coborâră într-o albie uscată și traversară pe 
un pod de lemn; tocmai treceau scrîșnind peste | 
cealaltă margine, cînd motorul începu să tu- 
şească. 

Dar tocmai personalitatea nesuferită a lui She- 
cker i-a stimulat pe Pişăcioși la prima lor is- 
pravă. În a patra săptămînă de tabără, la cine- 
matograjul în aer liber din Prescott rula un 
film, pe care ţineau grozav să-l vadă — „Profe- 
sioniştii“, cu Burt Lancaster şi Lee Marvin. 
Apaşii trebuiau să meargă, bineînţeles, ei erau 
tribul fruntaș, dar Pişăcioşii aveau tot atât de 
multe şanse să-l vadă cîte aveau să cîştige un 
meci de baseball. Trei seri la rînd Sheker, obiş- 
nuit să se comporte în stilul lui newyorkez, se 
jură că, după ce se dă stingerea, o şterge şi face 
autostopul pînă în oraș ca să prindă ultimul spec- 
tacol. Bineînţeles că nu-şi puse planul în aplicare. 
Dar în a treia seară, Cotton nu mai putu de gura 
lui. Bine, spuse el, la naiba, mergem cu toţii ; 
sistemul de ţinere a scorului e împuţit şi nedrept, . 
şi nici nu ne pasă de el. Zis și făcut. După ce a 
adormit, Wheaties, s-au îmbrăcat, s-au furişat 
în ţare, au pus șeile pe cai, i-au scos afară din. 

tabără şi au călărit trei kilometri pînă la întrarea 
la cinematograful în aer liber, la marginea ora- 
şului Prescott. La început responsabilul n-a vrut 
să-i lase înăuntru călare, dar era în timpul săp- 
tămânii şi era şi ultimul spectacol, şi înăuntru 
erau numai cîteva mașini cu perechi de îndră- 
gostiţi, aşa că, după ce Shecker i-a strecurat o 
bancnotă de douăzeci de dolari, responsabilul 
le-a vîndut biletele. Au intrat înăuntru, au legat 
caii de stâlpii difuzoarelor, au cumpărat floricele, 
îngheţată, crenvurști, fulgi de porumb şi coca- 
cola, s-au așezat şi s-au distrat de minune. În 
timp ce rula ultima bobină, a apărut şi direc- 
torul taberei — probabil că-i telefonase făţarni- 
cul de responsabil — și a făcut cîteva remarci ne- 
delicate despre delincvenţa juvenilă. Dar în timp 
ce el îşi ținea discursul, ei o tot lungiră cu încă- 
lecatul şi astfel reuşiră să prindă şi sfîrșitul fil- 
mului. Întorşi în tabără, directorul îi preveni : 
încă o astfel de ispravă și îi dă afară. Pişăcioşii 
îl ascultau și se uitau unii la alţii văzîndu-se în 
rolul lui Lancaster şi Lee Marvin. 

Teft apăsă pe accelerator pînă la fund și trase 
de mai multe ori șocul. Motorul învie şi mai par- 
curseră încă vreo sută de metri, dar nu mai mult, 
apoi tuşi din nou, de data asta cu o ultimă gifiire 
a carburatorului. Cei şase rămaseră stană de 
piatră. 

— Să nu-l pună dracu pe vreunul să spună 
ceva, zise Teft. 

Nici unul nu spuse nimic. 

— Nici măcar să nu se gîndească ! 

Dar cu toţii numai la asta se gîndeau. 

— Poate că s-a desfăcut cablul, își dădu el cu . 


părerea. 

Cobori, se duse în fața camionetei, săltă ca- 
pota şi, scoţînd o lanternă din buzunar, o aprinse 
şi aruncă o privire înăuntru — degeaba. Stinse 
lanterna, o puse la loc în buzunar și lăsă jos ca- 
pota, încet, ceremonios. 

Prin parbriz, Cotton şi Goodenow se holbau la 
el. Din remorcă, Shecker și fraţii Lally se holbau 
şi ei. 


Tett stătea ca pe scenă, conștient de sine în | 


lumina farurilor. Pe șapca sa, vulturul de argint 
strălucea. Începu cu un zîmbet de vagabond: 


— Ei, ce ziceţi de asta ? și parcă apela la cle- 


menţa lor. Pur şi simplu, n-am observat indica- 
torul. Mă credeţi sau nu, am mai şterpelit mașini 
şi înainte, le-am condus liniștit pînă se golea re- 
zervorul, dar n-am avut dureri de cap. Zîmbetul 
îi pieri, şi adăugă : Sînt distrus. Asta chiar că 
m-a distrus. 

Se predă. Întinzîndu-și braţele lungi, se pocni 
peste picioare, amărit. Își descheie jacheta, dez- 
golindu-și pieptul. 

— Aşa că acum vă ofer viaţa mea. Jerttă pe 
altarul Zeului Benzină. 

Şi, cu o adîncă plecăciune, cu o expresie de 
martir pe faţă, se răstigni peste altarul alb al 
capotei. 

— Acum puteţi să-mi smulgeţi inima, spuse 
el, și s-o mîncați. 

Deodată scena se întunecă. Teft dispăru. Cot- 
ton stinsese farurile. Era lucrul cel mai neferi- 
cit pe care-l putea face. Căci .noaptea cobori 

asupra lor. Şi noaptea îi turti, la fel cum îi turti- 
seră urmările unui rezervor gol. Rămaseră îm- 
potmoliţi în tăcerea prin care se mai auzeau 
numai pocniturile slabe ale motorului în răcire. 
Întunericul şi această nouă și jalnică dovadă a 
propriei lor neputinţe îi lăsau fără grai. 

— Oh, îmi pare atît de rău, spuse Teft. Al 
naibii de rău îmi pare. 


— AŞA? ÎŢI PARE RĂU! răbufni Cotton. 
Grozav ne mai consolează asta ! 

Shecker și fraţii Lally săriră din camionetă, 
iar Goodenow alunecă de pe banchetă și ieși din 
cabină. Însă Cotton îi dădea înainte : 

— Nasoi ! Nasoi! Wheaties avea dreptate: 
sîntem niște nasoi ! Nu sîntem în stare să facem 
nimic cum trebuie, n-avem nici un rost pe lu- 
mea asta... 

Se înecă în mijlocul propoziției. Curioși, cei- 
lalţi se adunară la geamul cabinei. Dar el n-avea 
nimic, decît că-l apucaseră iar pandaliile. Stătea 
ţeapăn la volan, cu bărbia ieșindu-i în afară de 
sub casca militară, cu mîna ţinînd strîns schim- 
bătorul de viteză, de parcă ar fi condus el ca- 
mioneta, ca şi cum, prin forţa voinţei şi energiei 
generate de furie, ar fi putut s-o alimenteze cu 
benzină şi s-o propulseze înainte. Maică-sa fu- 

sese măritată de trei ori şi divorțase de trei ori, 
iar acum ţinea un bărbat cu zece ani mai tînăr 
ca ea. Din cei patru, ea îl prefera pe bărbatul 
al doilea, un bogat fabricant de rulmenţi, cu 
aere de bunic, pentru că de pe urma generosu- 
lui aranjament financiar la divorț, se alesese cu 
casa din Rocky River, devenise membră a 
Yacht-Clubului din Cleveland și obținuse o 
avere considerabilă. Fabricantul era, desigur, şi 
preferatul lui John Cotton, pentru că făcea parte 
dintr-un club de pescuit din Quebec, şi odată, 
cînd John avea 10 ani, îi luase pe mamă şi pe 
fiu la munte, sus, după păstrăvi. Călătoriseră 
pînă acolo de la North Bay, statul Ontario, cu 
hidroavionul şi aterizaseră pe un lac, chiar lîngă 
cabană. În dimineaţa următoare, John şi cu ta- 
tăl său vitreg se duseseră la pescuit, băiatul 
aruncînd undiţa iar bărbatul manevrînd canoea. 
Băiatul izbuti să prindă păstrăvi roşii, numiţi 
astfel deoarece culoarea cafenie a apei face ca 
burta să le pară de un stacojiu intens. Curentul 
îi purtă pînă aproape de o ciută de elan și de 
puiul ei, care se ospătau cu frunze de nufăr. Era 
o dimineață senină, senzaţională. Era locul cel 
mai minunat în care fusese vreodată, înţelese 
deodată băiatul, şi niciodată nu se distrase mai 
bine, şi ar fi vrut să nu se sfîrșească niciodată. 

Tatăl său vitreg zîmbise. 

— Eşti un băiat pe cinste, Johnny. Aş dori 
să te pot păstra. | 

— Divorţaţi, tu şi cu mama ? întrebase bă- 
iatul. 

— Probabil. Maică-ta dorește să se mărite cu 
un bărbat mai tînăr. Și poate că are nevoie să 
aibă propriii ei bani. 

— N-aş vrea să divorțaţi. 

Tatăl vitreg scormonise adînc cu padela în 
apa neagră a lacului. 

— S-ar putea să obţin de la ea să rămii la 
mine. 

— Ar fi bine, spusese băiatul. 

Cînd se întorseseră la cabană, maică-sa, care 
se și plictisise de Quebec, vroia să ia hidroavio- 
nul înapoi spre Cleveland chiar în dimineaţa ur- 
mătoare. Băiatul şi soţul obiectară. Ea făcu o 
scenă şi câștigă. 

În noaptea aceea, John Cotton, doar un puști 
de zece ani, luă un ciocan și o daltă, înotă în 
pielea goală prin apa rece ca gheaţa pînă la hi- 
droavionul ancorat în larg, îşi ținu respiraţia, se 
băgă cu capul la fund și făcu cu ciocanul o gaură 
în fundul unui papuc plutitor. 

Dimineața, avionul zăcea pe-o rînă, sprijinit 
în vârful unei aripi. Pilotul trebui s-o ia pe jos 
prin pădure pînă la Deux Rivieres şi să telefo- 
neze la North Bay după un mecanic. Le-au tre- 
buit trei zile ca să facă reparaţiile, și John Cot- 
ton mai prinse încă treizeci și unul de păstrăvi. 
Ştiind că nu pot să-l desprindă nici cu ranga de 
volan şi de schimbătorul de viteză, cei cinci din 
afara cabinei se întoarseră cu spatele pînă cînd 
avea să-i treacă criza. 

Când îi trecu și își veni în fire, Pișăcioşii înce- 
puseră să se izoleze unul de altul. Ceea ce fusese 
numai cu cîteva minute înainte o unitate în 

stare de funcționare devenise acum o gloată. Se 
răspîndiseră în jurul camionetei ca ciulinii în 
bătaia vîntului. Nomazi în sălbăticia îndoielii, 
rătăceau de colo pînă colo, cufundaţi fiecare în 
sinea sa ; cauza era uitată și fiecare se îngrijea 
de turma propriilor sale neliniști. Cotton ar fi 
putut să lege noduri cu ei, atît erau de încordați. 
Dacă i-ar fi ars de glumă ca să apese pe claxon, 
ei ar fi zburat spre lună ca niște păsări zăpăcite, 
aruncate pe o orbită aiurită. Trase cu urechea la 
ce spuneau. Gata, iar începem, oftă el, iar adu- 
năm potcoave de cai morţi noaptea. 

— Am obosit, spuse pălăria mai mică de 
cowboy, cu perna sub braţ și cu degetul mare în 
gură. La urma urmei, eu sînt cel mai mic. 

Şapca de golf Arnold Palmer, care tocmai fă- 
cea pipi într-un tufiș de menzanita, spunea: 

— Uf, mor de foame. Trebuia să fi înghițit 
cîrnaţii. Așa ar fi fost o pagubă mai mică. 

— Mie mi-e cel mai foame, se văita cordeluța 
Hopi. Voi, cel puţin, aţi luat cina, dar eu n-am 
mai prins-o. 

Şapca „Afrika Korps“ se tot învîrtea în jurul 
camionetei. , 

— V-am făcut rost de rabla asta şi am și con- 
dus-o. De ce trebuia tot eu să mă îngrijesc și de 
benzină ? 

— Eu nici n-am vrut să mă bag în chestia 
asta, încă de la început, se văicărea pălăria mai 
mare de cowboy. Numai pentru că mi-a fost 
sortit să am un frate într-o ureche. 

— Aș vrea să mă uit la televizor, spuse pălă- 
ria mai mică de cowboy, ignorînd-o pe cea mare. 

E nesănătos s-o duci prea mult timp fără tele- 
vizor. 

— Aș vrea să fiu în Las Vegas acum, spuse 
șapca de golf, încheindu-și nasturii. Ce mai frip- 
turi îi fac acum lui taică-meu. 

— Cînd ajung acasă, hotări pălăria mai mare 
de cowboy, vreau să stau o săptămînă întreagă 
la televizor. La televizorul meu în culori. 

— Hei, ce zici, nu le-am spart bine cauciu- 
cul ? Buum ! se lăudă şapca „Afrika Korps“. 
Cum de nu nimeresc la tir deloc ? 

Obosiseră, li se făcuse silă, iar pe Cotton îl 
cam durea în fund. Bine, își spuse, bine, să mai 
vedem. Să le închidem blestematul de televizor 
şi să vedem dacă mai pot supravieţui cînd dau 
cu nasul de realitate. Ia să băgăm la loc în cutie 
lumea de ficțiune, și să vedem dacă sînt destul 
de maturi ca să trăiască în lumea asta. Dacă nu, 
dacă se moaie, la dracu cu întreaga acţiune, la 
dracu şi cu ei, pentru că dacă n-au învăţat ni- 
mic în vara asta, după tot ce-am făcut pentru ei, 
atunci într-adevăr sînt niște prăpădiţi sortiți 
mereu să piardă, atunci chiar că nu sînt decît 
niște nasoi. Dar dacă pot, dacă cel puţin încearcă 
să se descurce și fără mine, înseamnă că au 
trecut pragul, că au cîștigat lozul cel mare, iar 
cînd își vor lua zborul spre casă, totul va fi bine, 
vor fi în stare să nu le pese de nimic, nici chiar 
de cei de acasă. 

Ieși din cabină. Ocolind botul camionetei, își 
scoase casca şi îşi sprijini o cizmă de bară. Ime- 
diat, echipa se adună ; în liniște, se așezară cu 

toţii pe vine în jurul lui, la fel cum făcuseră mai 
devreme în pădurea de pini. 

— Să fie clar, spuse el. Că am rămas fără 
benzină n-a fost vina lui Teit, ci a tuturor. Da, 
într-adevăr, asta ne cam paradește acţiunea. 

Mai aveau numai o milă de mers — spuse 
el — dar acum, fără mașină, trebuiau să se gîn- 
dească bine ce-o să facă după aceea și la ce con- 
secinţe o să aibă de făcut față. Existau două al- 
ternative. S-o ia pe jos pînă la şoseaua națio- 
nală 66, să facă autostopul pînă la Flagstaff, să 
şterpelească altă mașină și să gonească înapoi la 
Prescott, unde rămăseseră caii ; în felul ăsta vor 
ajunge, probabil, în tabără și în pat înainte de a 
se lumina de ziuă. Nimeni n-o să știe. Nimeni 
n-o să se gîndească la ei. Dar dacă continuă, dacă 
merg pînă la capăt, atunci e sigur că pierd timp 
și au să ajungă în tabără după ce se face ziuă : 
directorul o să-i întrebe unde au fost și chiar 
dacă își ţin gura, cînd isprava lor va apare în 
vreun ziar, directorul tot va bănui ceva — auto- 
camionul furat din Prescott și părăsit aici, 1o- 
calnicii din Flagstaff care vor identifica mașina 
și îi vor recunoaște și pe ei — iar atunci Pișă- 
cioșii vor da de necaz, chiar pe bune, și cu cei 
din tabără, și cu oamenii legii, și cu părinții. 
Așa că — asta este. O pornim spre casă acum şi 
poate reușim să ajungem la timp, sau continuăm 
şi în mod sigur dăm de dracu ; întrebarea este : 
merită oare ? 

— Așa că o să votăm din nou, spuse el. V-am 
anunțat că de acum înainte n-o să mai fiu eu 
buricul pămîntului. Dar înainte de a vota, vreau 

să vă spun ceva la care probabil „că nu v-aţi 
gîndit. Sigur, ştiu ce-am văzut azi, adică ieri. 
Știu şi ce-am simţit cu toţii. Și am hotărît să 
facem ceva în noaptea asta, că altfel n-am fi 
aici. Dar dacă ne închipuim că asta va face din 
noi niște eroi, sau alte prostii ca-n filme, să 
știți că nu-i așa. Nimeni în afară de noi nu dă 
doi bani pe chestia asta. De fapt, pe mulţi are 
să-i înfurie al dracului. Aşa că, să fie clar, nu 
contează pentru nimeni decit pentru noi. Iar 
peste trei zile, să nu uitaţi, ne despărțim, tabăra 
se sfîrșeşte. Probabil că n-o să ne mai vedem 
niciodată. 

Își lăsă jos piciorul de pe bară. 

— Așa că votăm. Trebuie să fim toţi de acord. 
Cei care zic să renunţăm la toată nebunia asta, 
să ne întoarcem în tabără și să scăpăm de be- 
lea, să ridice mîna dreaptă. 

Şi imediat, ridică mîna dreaptă. 

Nu le putea vedea feţele, dar efectul gestu- 
lui său asupra lor, șocul, era aproape palpabil. 
Tinea mîna tot sus. Nici unul nu vorbi, nici 
unul nu mișcă. | 

— Şi așa, Cotton, ai lăsat-o mai moale, ai ? 

Era Lally 2 ; se ridicase în picioare, dînd cu 
perna de pămînt. | 

— Plecasem singur și m-ai întors din drum, 
iar acum ne-ai adus pînă aici ca s-o lași mai 
moale, hai ? 

— Du-te să te culci, rosti batjocoritor frate- 


său. Bagă-te sub mașină. 

— Tu să taci. Hai să mai votăm o dată. Să 
ridice mîna în sus cei care vor să continuăm, 
aşa cum ne-am înţeles, orice s-ar întîmpla ! 

Şi Lally 2 ridică în sus mîna dreaptă. 

Ceilalţi patru erau descumpăniţi. Rămăseseră 
jos, pe vine, sub cele două miîini ridicate de- 
asupra lor, contemplîndu-și propria încurcătură 
și drumul plin de gropi de sub ei. 

Lally 2 își lăsă mîna în jos. Plin de dispreţ, 
își luă perna arsă, și tot cu dispreţ o scutură 
de praf. 

— Ce adunătură de nasoi, spuse. Nu puteţi 
face nimic fără Cotton. Cum o să vă descurcați 
cînd o să ajungeţi acasă, iar el n-o să fie în 
preajmă ? 

Strîngînd perna sub braţ, îşi îndesă bine pă- 
lăria de cowboy peste urechi. 

— Bine, n-am nevoie de nimeni. Am pornit-o 
singur, și singur voi merge mai departe, iar 
dacă mai vrea careva să vină în urma mea, 
n-are decît. 

Şi plecă în întuneric, în josul drumului, cu 
aceeași încăpăţinare cu care pornise pe drumul 
din pădurea de pini. Cotton mai ţinea încă mîna 
în sus și începuse să obosească. Îl treceau su- 
dorile. Unul a plecat, gîndi el, şi mai sînt încă 
cinci. 

— Stai așa ! strigă Goodenow după Lally 2. 

— Ce vrei? 

— M-ajuţi să car capul de bizon ? 

— Să văd. i 

Goodenow se duse pînă la camionetă şi se în- 
toarse trăgînd după el capul de bizon, cu coarne 
cu tot. 


88 


— Îmi pare rău, Cotton, spuse el, dar e prea 
mic ca să meargă singur. 

Lally 1 scuipă. 

— Ei, fir-ar să fie, ce nevoie aveai să spui 
asta ? Acum trebuie să merg şi eu. Dacă i se 
întîmplă ceva, ai mei mă fac bucățele. Habar 
n-aveţi cît îl răsfaţă. 

1 se alătură lui Goodenow și, împreună, o 
luară din loc. 

— Hei, aţi auzit povestea cu cele trei berze ? 
întrebă Shecker, ridicîndu-se în picioare și fre- 
cîndu-și mîinile cum făcea cînd își pregătea un 
monolog. Mama-barză l-a întrebat pe tata-băr- 
zoi ce făcuse toată ziua, iar el a răspuns: Am 
dus la lume trei gemeni. Atunci, el a întrebat-o, 
ea ce-a făcut, iar ea a răspuns: Am adus pe 
lume doi gemeni. Atunci mama-barză și tata- 
bărzoi l-au întrebat pe bărzuţul cel mic — el 
ce-a făcut, iar el a zis că n-a făcut mare lucru, 
decît că i-a băgat în sperieţi pe un băiat și o 
fată. 

Îşi mușcă o pieliţă de la deget, și apoi zise: 

— Cum e o vorbă, cînd trebuie s-o iei din 
loc, o iei din loc. 

Se legănă înainte și înapoi pe călcîie, și adăugă: 

— Ei bine, să ne vedem la ziar. Sau la pîr- 
naie, ha-ha. 

După ce plecă Shecker, Cotton lăsă mîna în 
jos. Teft se îndreptă de spate, simulă un căscat, 
se prefăcu că se întinde, ridică apoi capota ca- 
mionetei, desfăcu cablul, îl înfășură și-l băgă 
în buzunar, lăsă capota în jos, se duse pînă la 

cabină, scoase încet pușca, și merse alene înapoi 
spre Cotton. 

— Pe curînd, colega, declamă el cu accentul 
acela special din ultima bobină cînd soarele as-. 
fințeşte. Am călătorit multe mile împreună, dar 
acum mă tem că avem alte oi de păscut. Cu capul | 
plecat, își șterse o lacrimă de crocodil : „Auf. 
Wiedersehen“. î 

Făcu stînga-mprejur și îl lăsă pe Cotton sin- 
gur lîngă camionetă, pornind pe drum aplecat un 
pic pe umărul de care sprijinea pușca, topindu-se 
încet în întuneric. Gîndul că pierduse ceva îl 
înțepă ca un ghimpe pe Cotton, și ochii i se 
umeziră. Era adevărat: nu mai aveau nevoiti 
de el. Stînd acolo, își trecu mîna prin părul 
roșu, încâlcit. Dar, după clipa de durere, bucuria 
explodă în el ca un ciorchine mare și copt și 
trebui să-şi înfrîneze dorinţa de a porni în goană 
după ei, chiuind și țipînd că nu asta avusese de. 
gînd, că n-o lăsase mai moale: doar v-am pus. 
la încercare să văd ce-o să faceți, iar acum știu ! 
Sînteţi mari, fraților, mari ! Acum chiar că pu- 
teți spune că nu vă pasă, că nu vă pasă de ni- 
mic, pentru că, în sfîrşit, nu mai aveţi nevoie 
de mine sau de oricine altcineva! Ne-am an- | 
gajat, să fie al naibii care minte, să cîştigăm A 
ceva mai de preț decît olița de noapte, şi uite Ă 


că am reușit, singuri și fără ajutorul nimănui! 
Așa că, înainte, pe toţi dracii, fie ce-o fi: iad 


sau potop, sau tabără, sau poliţie, sau părinți, 
sau orice-o fi, înainte ! Dar mai întâi îşi îndesă 
casca, și apoi porni după trupă. Mergea în pas 
de marş, nu alerga, numărînăd cadenţa încet, 

demn, luptînd împotriva impulsului frivol de a 
fluiera. După un minut sau două îi observă în 
întuneric, după inițialele albe B.C. de pe spa- 
tele jachetelor. Ajunse printre ei, în mijlocul 
lor, iar ei își dreseră glasul în semn de salut şi 
de ușurare, strînseră rîndurile în jurul lui şi, 
plini de delicateţe, pentru care le fu recunoscă- 
tor, nu spuseră ceea ce, oricum, era evident. 
Dar tot mai era stînjenit, și la fel erau și ei, şi 
după un timp, izbucni: Măreşte pasul, se răsti 
cu glasul unui sergent, alinie-rea! Sting, 
drept, stîngu' ! 


10 


PĂȘEAU VOIOȘI în cadență, din nou plini de 
energie. Dar după vreo patru sute de metri se 
opriră, consternaţi. Ceea ce-i oprise era bocă- 
nitul cizmelor lor, mersul cadenţat, amplifi- 
cat — singur bocănitul acela și nimic altceva. 

Alt sunet nu se mai auzea. Își scoaseră radio- 
urile din buzunare, le pocniră, învîrtiră butoa- 
nele, dar degeaba. Toate posturile își încetaseră 
emisiunea ; tăceau toţi cei care cîntaseră pe nas 
şi. zdrăngăniseră la ghitară. Erau acum singuri 
pe Jume. Ă 

Ca să le distragă atenţia dela această demo- 
ralizantă lovitură-sub centură, Cotton își lumină 

cu lanterna ceasul de la mînă. Era 3,02. Per- 
fect, șopti el, ar trebui să fim foarte aproape 
de destinație, așa că, de acum înainte, fără lan-. 
terne aprinse, fără trăncăneală, fără tîndăleală, 
și nu vă depărtaţi unii de alţii. 

Indicaţia din urmă era de prisos. Cînd el o. 
porni înainte, conducîndu-i, se buluciră în spa- 
tele lui, aproape călcîndu-l pe călcîie. Cînd în- 
cetinea, încetineau și ei. Cu fiecare pas se trans- 
formau din voluntari în recruți. Nu pentru că 
nu puteau comunica între ei ! În răcoarea și în. 
liniștea de la două mii și ceva de metri, li se 
părea că sînt mai slabi, mai mici şi mai vulns- 
rabili. Pînă și înfățișarea nopţii se schimbase. 
Timp de trei ore, prin păduri, prin orașe, peste. 
munți, luna le fusese de bun augur. Acum îi 
părăsise. Coboriîse undeva, spre apus, printre 
cîteva dintre stelele obosite ale lunii august. 
Din cînd în cînd, cîte un nor își arunca umbra 
întunecată asupra ei. Pierzînd şi găsind din nou 
drumul, Pișăcioșii se strecurau prin noapte, în- 
drumaţi pe cărări zăpăcite de o vagă adiere bă- 
trînă. Descoperiseră o taină — își dădură seama 
că poate vremea s-a născut în altă parte, că 
poate îşi făcea de cap cu băieţii sau cu naţiu- 
nile în altă parte, dar aici sus, pe platou, pe 
această înălțime singuratică, vremea îmbătrînea,. 
se şubrezea, o lăsau puterile. Aici sus, pe scă= 
fîrlia cheală a Arizonei, vremea dădea ortul 
popii. ş 

Apoi, printr-o spărtură a norilor, lumina le 
arătă calea. Ajunseseră. Încă cincizeci de metri, 

și aveau să dea de o poartă închisă. Dincolo de 
poartă, drumul de ţară o cotea pe lîngă campin- 
gul plin de mașini, excursionişti, rulote, camio- 
nete, jeep-uri şi camioane frigorifice, pe lîngă 
focurile mocnite, pe lîngă corturile înălțate de 
cei care preferau să nu doarmă în mașină, pe 
lîngă şopronul unde se jupuiau vitele şi pe lîngă 
clădirea de piatră a fermei de vite și, mai de- 
parte, spre pășune. Erau mai multe maşini de 
cît păruseră a fi în ziua precedentă, iar mica ar- 
mată de pasiuni, crime și indiferenţă, care, odată 
stîrnită, i-ar fi înfruntat, părea acum și mai fio- 
roasă. 

Cotton îi opri în dreptul porții. Dincolo de ea 
începea poteca îngrădită care ducea la ţarcuri și 
la locul de tăiere a vitelor unde, în visul său, 
Goodenow căzuse primul, apoi Lally 2, agăţat în 
plasa de sîrmă asupra căreia se năpustise înainte 
de a rer.unoaște figura mamei sale și înainte ca 
slonţul ei să-i fi sfărîmat ţeasta. 

Îi ţinu pe loc pînă cînd norii acoperiră iar luna. 
Apoi se cățărară pe poartă, trecură dincolo 
pușca, perna, capul de bizon cu coarne cu tot şi o 
porniră spre locul de tăiere. 

Deodată simţiră pămîntul fugindu-le sub pi- 
cioare. Alunecau și se împleticeau. Goodenow 
căzu. Încercînd să nu-și piardă și ei echilibrul, 
îl așteptară să se ridice, dar el nu se mai scula. 
În schimb, începu să verse. Stînd sprijinit în ge- 
nunchi şi-n braţe, simţea cum îl trag în jos nişte 
spasme groaznice, în gol. Goodenow îi amenință 
că se sinucide, a doua oară după ce Cotton îl 

prinsese într-o seară că-i telefona mamei sale, îi 


smulsese receptorul şi  întrerupsese legătura. 
Goodenow izbucni în plâns, lucru pe care-l făcea 
la cel mai neînsemnat pretext. Cotton îi aminti 
de ordinele sale iniţiale : fără telefoane sau scri- 
sori acasă. Sughiţînd printre lacrimi şi amenin- 
fînd că o să se spînzure, Goodenow fugi în în- 
tuneric spre grajd. 

— Du-te de mai înşiră mărgele pe-o curelușă, 
spuse Cotton în silă, amintindu-şi cum stătuse 
prostănacul în bazin cu apa pîn-la gît o zi în- 
treagă, făcîndu-se de îs, şi îl lăsă să plece. 

Zece minute mai târziu, gîndindu-se mai bine 
şi ținînd seama și de faptul că amândoi erau din 
statul Ohio, se duse în grajd, unde-l găsi pe 
Goodenow stînd pe o iesle cu frînghia agățată 
de un căprior și cu lațul de gît, gata să sară. 
Pierdu o jumătate de noapte ca să-l convingă pe 
Goodenow cât de înțeleaptă şi de echitabilă era 
regula pe care o stabilise. Păi, dacă era vorba 
să se poarte ca niște băieţi de vîrsta lor, şi Goo- 
denow avea 14 ani, păi, dacă era vorba să ajungă 
vreodată să stea pe propriile lor picioare şi să 
scuipe viaţa între ochi, trebuiau să înceapă chiar 
acum, în vara asta. Goodenow cobori în cele din 
urmă de pe iesle și, mergînd spre baracă, îi po- 
vesti lui Cotton ce făceau ei la şcoala specială din 
Shaker Heights, la care fusese trimis. Îi zicea 
„strîngerea în cerc“. Atunci cînd simțeau că se 
prăbușește cerul pe ei, că nu mai pot îndura şi 
aveau nevoie de ajutor, rapid, profesorul îi pu- 

nea să se îngrămădească unul în altul, cu ochii 
închiși, să se apuce cu braţele pe după umeri și 
să se atingă unul pe altul timp de un minut, şi 
după asta era bine. Goodenow spuse că i-ar face 
bine, din cînd în cînd, dacă s-ar strînge „in cerc , 
tuturor le-ar prinde bine, iar Cotton zise că-i în 
regulă, or să-ncerce. N-a ştiut niciodată dacă 
Goodenow s-ar fi spînzurat atunci cu adevărat 
sau nu. | 

Nu putură să-l ridice pe Goodenow din pozi- 
ţia în care stătea, în genunchi, sprijinit în miini, 
iar el era prea chinuit de spasme ca să le poată 
spune ce s-a întîmplat. Îngenuncheară în jurul 
lui ca să-l ajute, dar atunci atinseră și ei pămîn- 
tul cu mîinile şi imediat, într-un gest reflex, se 
feriră. Călcaseră, puseseră mîna pe ceva umed, 
rece și vîscos. Încercară să-și şteargă mîinile pe 
jachete și pe blugi, dar în zadar. Încercară să se 
ridice și să fugă, dar tot în zadar, căci își pierdeau 
echilibrul şi alunecau. Se împotmoliseră. Arătau 
ca niște copii mici care se pălăcesc într-un noro 
îngrozitor. 

Şi atunci oblonul de nori se ridică. Acum Ye= 
deau. Acum ştiau. În paloarea unei lumini ciu- 
date, Pişăcioșii înțepeniseră, în genunchi, chir- 
ciţi, prinși într-un bilci al groazei, cu feţele 
contorsionate, unii gemînd, toţi șase ca în transă. 
O licărire a lunii demască jocul și puse capăt 
aventurii. O singură privire scoase la iveală ce 
anume le mînjise mîinile, pantalonii, părbiile și 
cizmele. Era sînge. 

REZERVAȚIE DE BIZONI. DEPAR- 
TI UL VÎNĂTORII ŞI PES- 
CUITULUI DIN ARIZONA. FERMA 
ROSCOE. 4 MILE SPRE SUD. VI- 
ZITATORII SÎNT BINEVENIȚI. 


ACEASTA ERA INSCRIPȚIA cu litere galbene 
de pe marele panou cafeniu postat la marginea 
șoselei naționale 66, la doisprezece kilometri est 
de Flagstaff. O văzuseră din camionetă ieri dis- 
de-dimineaţă, în timp ce se întorceau în tabăra. 
de băieţi „Box Canyon“, după ce făcuseră o 
excursie de două zile cu corturile în Pădurea. 
Împietrită. Wheaties conducea, doi băieţi erau 
cu el în cabină, iar ceilalți patru stăteau în spate 
cu sacii de dormit și cu bagajele. 

Ideea le-a venit în același timp Pișăcioşilor. 
Cei din spate au bătut cu pumnii în geamul ca-. 
binei, cei din față au argumentat că, oricum, nu. 
erau așteptați în tabără decît după-amiază, că 
ar putea fi unica lor şansă de a vedea o cireadă. 
de bizoni adevăraţi ; dezbaterea dură pe par- 
cursul a doi-trei kilometri, şi pînă la urmă Whea- 
ties cedă, conducînd mașina înapoi spre indica-. 
tor, iar de acolo pe poartă, de-a lungul drumu- 
lui de ţară ce trecea peste platou. 

ședeau pe capote, pe aripi sau pe bare, aștep- 
tînd. Lîngă poartă erau cîţiva călăreţi, drepți în 
şa, așteptînd. 

Deschiseseră poarta, trecuseră dincolo, o închi- 
seseră la loc şi continuaseră drumul. Wheaties 
trăsese mașina în linie cu celelalte. Aveau în 
faţă un pogon de teren golaș, pe care nu era ni- 
mic decît niște pete întunecate. Terenul era îm- 
prejmuit cu un gard de sîrmă în partea opusă ; 
o cărare îngrădită ducea mai departe, pe lîngă 
un mic iaz. La vreo nouă metri în faţa baricadei 
de maşini, camionete şi rulote, fusese întinsă o 
prelată. Pe ea ședea o femeie tînără în blugi, 
ținînd în braţe o carabină grea cu lunetă, aş- 
teptînd. 

Tinerii vizitatori așteptau și ei. Era o dimi- 
neaţă strălucitoare. Soarele se reflecta pe su- 
prafața metalului. Din cauza încordării, aerul 
tare, uscat părea de cristal. 

Apoi bărbații, femeile și copiii murmurară. Pe 
cărare veneau în salturi caraghioase trei patru- 
pezi cafenii, trei animale ce păreau din depăr- 
tare de jucărie. Zăbovind la marginea iazului ca 
să se adape, fură mînaţi spre terenul deschis de 
alți călăreţi care-și fluturau pălăriile și strigau. 

Dînd cu ochii de baricada de maşini și oa- 
meni, se opriră cu toţii, un taur şi două vaci 
voinice. Curioase, animalele împungeau cu capul. 
Erau bizoni domesticiți pe jumătate, între patru 
şi zece ani. Născuţi în această rezervaţie, cres- 
cuseră fără frică de oameni. Vaccinaţi împo- 
triva bolilor, erau în cea mai bună formă. Hră- 
niți cu fîn atunci cînd zăpada iernii acoperea 


97 
1 — Binecuvîntaţi animalele şi copiii 


pădurea, umblau după camionul cu furaje ca 
oile. Nu cunoscuseră niciodată săgeata sau su- 
liţa, fulgerul sau focul care pe vremuri îi sco- 
teau din minţi pe strămoșii lor, silindu-i să se 
arunce în prăpastii sau rîuri umflate, și nici nu 
cunoscuseră pînă ieri zgomotul și urmările unei 
carabine. 

Acum distanţa dintre tînăra femeie de pe pre- 
lată şi cei trei bizoni era mai mică de o sută de 
metri. Ea ridică pușca, sprijinind-o pe genun- 
chi, şi ţinti spre taur. Trase. Praful se împrăștie 
pe coasta dealului, dincolo de gard, și cele trei 
animale se năpustiră în goană spre poarta prin- 
cipală. Alergau cu o iuțeală de neînchipuit. În- 
torşi din drum lîngă poartă de călăreţii care ga- 
lopaseră după ei, bizonii ocoliră în goană cuprinși 
de groază clădirea fermei și ajunseră iar în spa- 
țiul de sacrificare, unde alți călăreţi le parau 
calea. 

Ruşinată de lipsa ei de dibăcie, tînăra îşi în- 
gropă fața în miîini. Sub cămașa întinsă pe 
umeri, trupul i se cutremură. Dar, de îndată 
ce animalele se adunară din nou, bătînd din 
copite şi suflînd din greu după goană, ea ridică 
iarăși capul, ochi și trase. Din pielea bizonului 
se înălțţă un norișor de praf. Animalul zbură 
parcă în sus, desprinzîndu-se de pămînt cu toate 
cele patru copite, și în cădere fu lovit a doua 
oară, apoi a treia oară. Totuși, nu se prăbuşi. 
Era masiv şi frumos, de parcă ar îi fost de mar- 
mură, tocmai bun să împodobească și să între- 
gească o fîntînă din Renaștere. Își plecă supus 
capul și coarnele, scoase limba groasă, cenușie, 

şi deodată, din botul deschis îi ţișni un șuvoi si- 
nistru de lichid purpuriu ; la fiecare suflare i 
se formau bășicuţe roşietice în jurul nărilor, 
dilatîndu-se, lucind în soare, pînă cînd izbucni 
un fel de spumă. La vederea acestei prime 
ofrande de sînge, un lung suspin scăpă din piep- 
turile bărbaţilor, femeilor şi copiilor care o aș- 
teptau, un tremurat „amin“ de plăcere. 

Femeia mai trase două focuri în bizon, și 
acesta se prăvăli. Izbucni un ropot de aplauze. 
Claxoanele sunau. Ridicînd sus carabina în semn 
de victorie, ea sări în picioare. Obrajii îi luceau 
de lacrimi. Faţa îi era transfigurată de descope- 
rirea unei plăceri aproape carnale. 

Un bărbat cu părul cărunt, trecut de şaizeci 
de ani, despre care ziceau că-i doctor, îi luă 
imediat locul pe prelată, se lăsă într-un ge- 
nunchi și ţinti. Cele două vaci stăteau aproape 
într-o poziţie ideală de tras. Se opriseră lîngă 
taur de parcă l-ar fi jelit, băgîndu-și potul în 
cocoașa şi în capul lui, adulmecînd un miros ce 
le era necunoscut. Doctorul trase. Vaca mai 
mare fu împuşcată în burtă. Picioarele i se în- 
țepeniră și, arcuindu-și coada, se bălegă. EI trase 
din nou şi vaca se prăvăli, ridicîndu-se numai 
ca să primească un alt glonte. Căzu de două ori 
şi iar se ridică clătinîndu-se, scuturîndu-și 
capul, cu pielea tremurînd pe ea. Dar nu sîn- 
gera. Cînd în cele din urmă căzu, picioarele i se 
îndoiră şi se întinseră cîteva minute, de parcă 
ar fi alergat trîntită pe o rînă, fugind din moarte 
spre viaţă. 

Cealaltă vacă rămasă fugi de frica morţii de-a 
lungul baricadei de mașini, urmărită de călăreţi, 

trecu de șopronul pentru jupuit, ocoli ferma nu- 
mai ca să dea de alți călăreţi, care o hăituiră 
înapoi spre terenul de sacrificare. 

Atunci fu chemat cel de al treilea ţintaş. Un 
băietan de paisprezece sau cincisprezece ani se 
aşeză cu stîngăcie pe prelată, în poziţia culcat. 
Se auziră strigăte de încurajare și sfaturi : să 
tragă rapid, s-o lovească după ureche, să se 
țină tare și să nu se pripească. Carabina părea 
la fel de mare ca și el. Proptit în coate, nu reu- 
şea să stăpînească mișcarea ţevii. Şi, pentru că 
era prea nerăbdător, trase înainte de a ochi ca 
lumea. Greși ţinta şi, înfricoșată, vaca se avîntă 
să ocolească a doua oară ferma. Mînată din nou 
spre hoiturile taurului și primei femele, ea își 
pierdu suflul. Își lăsă capul într-o parte, ochii 
îi ieșeau din orbite, limba îi atîrna afară, 
aproape să atingă pămîntul. Băiatul trase. Pi- 
cioarele din spate se îndoiră sub ea, încît rămase 
țeapănă, sprijinită numai pe picioarele de di- 
nainte. Scos din sărite, băiatul începu să tragă 
toc după foc. La a cincea împușcătură, ca prin- 
tr-o minune, animalul se ridică şi, năpustin- 
du-se spre gardul de sîrmă din spate, încercă să 
sară peste el. Se prăbuși deasupra lui și îl dă- 
rîmă pe jumătate sub greutatea lui, cu picioa- 
rele din față de o parte și cu cele din spate de 
cealaltă, mișcînd copitele în gol, neajutorat ca 
un mamifer al mării prins de reflux undeva pe 
uscat, gemînd în agonie în timp ce băiatul, reîn- 
cărcînd pușca, trase în el pînă cînd sîngele în- 
cepu să-i ţișnească în valuri din urechi, din bot, 
de sub coadă. 

În aşteptarea apropiatei ceremonii, îl trecu- 
seră sudorile în fiecare noapte, cu săptămîni 
înainte. Totuşi, nu pierdu din greutate, pentru 
că mânca tot timpul. Poţi să cumperi sau să îm- 
prumuţi o cuvântare gata făcută, dar tată! său, 
Sid, însistase să-i scrie el însuși cuvîntarea, cu 
ajutorul textierilor săi, apoi o tărăgănă atit de 
mult încît Sammy nu mai avu destul timp ca 
s-o înveţe pe dinafară. Veni şi dimineaţa cere- 
moniei de „bar mitzvah“. Plecară din casa de pe 
strada nr. 64, îndreptindu-se către sinagogă. 
Șase sute de oameni erau în aşteptare, mai mult 
de jumătate din ei prieteni de-ai lui Sid, nume 
ilustre din lumea spectacolului de revistă. Ur- 
mau să fie o mie la petrecerea din acea seară, la 
hotelul Taft, ceea ce îl va costa pe Sid — că abia 
aștepta s-o spună — zece mii de dolari. Sammy 
citi în ebraică din „Torah“ și „Haftarah“, iar ra- 
binul spuse cîteva cuvinte de bun-venit. Apoi, 
îmbrăcat în costumul cel nou, Sammy îşi luă 
locul în amvon şi începu : „Iubite rabin, minu- 
nații mei părinţi, scumpe rude și dragi prieteni. 
În această zi, cea mai importantă din viața mea, 
sint onorat de prezența dumneavoastră. lar 
acum, cînd pășesc în vîrsta maturității, voi păs- 
tra în inimă urările dumneavoastră și gîndul 
dumneavoastră bun. Mi-aţi dat tăria și sprijinul, 
sprijinul...“ Uitase. Nu putea să-și amintească 
nimic. Îl trecură nădușelile de sus pînă jos. Fața 
tatălui său era lividă. Mama își lăsă capul în 
jos. Fără să-şi dea seama ce face, Sammy spuse 
unul din bancurile tatălui său despre cei doi 


„goi“ în vacanță la Miami Beach. Nu rîse ni- 

meni la poantă. Desperat, zorindu-se, trecu la 
gluma cu evreul care călătorea clandestin la 
bordul vasului „Mayflower“, înainte ca Sid 
Shecker să pună mîna pe el. 

De fapt, tinerii vizitatori nimeriseră întîm- 
plător în cea de-a doua zi a „vînătorii“ anuale, 
cu durata de trei zile, aranjate sub supraveghe- 
rea Departamentului Vînătorii și Pescuitului din 
statul Arizona. Din cele șaizeci de milioane de 
bizoni, cât se estima că trăiau în Vsctul ameri- 
can cu un secol în urmă, rămăseseră acum doar 
cîteva mii care supravieţuiau în cirezi mici, în- 
chise în rezervaţii, aflate fie în grija diferitelor 
state, fie a guvernului federal. Pentru a se men- 
ține un raport științific optim între creșterea 
naturală a numărului de animale şi întinderea 
zonelor limitate, artibuite exclusiv ariei lor de 
vieţuire, era necesar să se „rărească“, sau să se 
„recolteze“ periodic fiecare cireadă. Cele două 
cirezi din Arizona, una la Kaibab, la nord de 
Marele Canion, şi cea de aici, aproape de Flag- 
staff, erau reduse din doi în doi ani de, la 250 
la aproximativ 150 de „capete“ de vaci sănă- 
toase, bune reproducătoare, și un număr sufi- 
cient de tauri. Nouăzeci fuseseră repartizate în 
vara asta, treizeci pe zi, timp de trei zile, ca să 
fie „recoltate“ de  vînătorii sportivi din 
Arizona. 

Nu i se zicea „vînătoare“. Vînătorii erau nu- 
miţi „trăgători“. În mod invariabil, erau mai 
mulţi trăgători decît bizoni ca să-i poată mul- 
ţumi pe toţi. În fiecare an, cîteva sute de per- 
soane înaintau cereri prin poștă pentru a obţine 
permis, adăugînd şi un cec în valoare de patru- 

zeci de dolari. Se trăgea la sorţi, iar primii nouă- 
zeci de solicitanți primeau permise și erau îm- 
părţii în trei grupe, cîte una în fiecare zi. No- 
rocoșilor li se indica urde şi cînd să ss prezinte 
şi erau informaţi că cea mai mare parte a căr- 
nii urma să fie distribuită la cantinele institu- 
ţiilor de stat, dar pentru cei patru zeci de dolari 
plătiţi li se permitea să păstreze pentru uzul lor 
personal capul, pielea, o pulpă dinainte, inima și 
ficatul animalului pe care-l omorau. În ziua 
fixată, numele deţinătorilor de permise erau 
strigate în ordinea în care fuseseră trase la 
sorți. La fiecare jumătate de oră erau eliberați 
din are trei bizoni și începea tragerea. 

În această zi, a doua, primii trei bizoni erau 
acum morţi. După ce trăgătorii se duseră să-și 
admire trofeele, animalele sacrificate fură ridi- 
cate în remorca unui camion, cu ajutorul unui 
vinci pe trepied, duse în șopronul de jupuire, 
săltate, iar cu niște vinciuri cu manivelă și ca- 
bluri agăţată de glezna unui picior din spate, 
iar apoi trei echipe de măcelari, cu șorțuri de 
cauciuc, se apucau de treabă cu cuțţitele și cu 
fierăstraiele electrice. În acest timp, un alt tră- 
gător era gata pregătit pe prelată, călăreţii își 
reluau locul și alţi trei bizoni erau mînaţi afară 
din ţarc. 

Ca să împuști treizeci de bizoni era nevoie de 
şase pînă la șapte ore. La distanţă atît de mică, 
un singur foc de armă în ureche ar fi lichidat 
bizonul tot atît de rapid și de uman cum sînt 
sacrificate vitele la abatoare ; dar, fie că erau 
bărbaţi sau femei, bătrîni sau tineri, buni tră- 

gători sau amatori de ocazie, americanilor li se 
întîmplă ceva ciudat cînd încercau să prindă în 
crucea lunetei cea mai americană dintre toate 
speciile de animale. Trăgînd de la mai puţin de 
o sută de metri în ţinte fixe enorme, trăgînd cu 
arme grele, de calibru .30—06 şi .30—30, ei 
erau, nu-se-știe-cum, din punct de vedere emo- 
ţional sau psihic, incapabili să ucidă cum trebuie. 

Trăgeau în burtă. 

Nimereau în coarnele de pe cap. 

Îi orbeau. | 

Îi schilodeau, zdrobindu-le genunchii și 
gleznele. | 

Îi ciuruiau, făcîndu-i să sîngereze, înainte de 
a lovi vreun organ vital. 

Măturau terenul de sacrificare cu o canonadă 
pe cît de nemiloasă, pe atît de inutilă. 

Atmosfera deveni festivă. Viînătoarea era 
acum un picnic de școlari, o întrunire religioasă, 
o petrecere la iarbă verde, o ceremonie patrio- 
tică, un carnaval al masacrului. Fusese depășit 
orice simţ: văzul, auzul, mirosul, decența. 
Aerul pur, străpuns de bubuituri și de ecoul lor, 
se viciase din cauza prafului de pușcă. Claxoa- 
nele răsunau victorios. Radiourile din mașini 
zbierau muzică și reclame. Se înălțau hecatombe 
de cutii de bere goale. Copiii se hîrjoneau să 
strîngă tuburile de cartușe. Ferăstraiele elec- 
trice şuierau tăind oasele, iar podeaua şopronu- 
lui unde se jupuiau animalele se înroșise toată. 

Şiroind de sînge, calde încă, pulpele din față 
erau aduse la camioanele frigorifice. Se speci- 
fica grosimea fripturilor ce urmau a fi tăiate 

din cocoașă. Se achita transportul și depozitarea 
hălcilor alese. | 

| Nu numai carnea, dar nimic altceva nu se 
irosea. Capetele erau date la împăiat, din copite 
se făceau scrumiere, din cozi apărătoare contra 
muștelor, din piei huse auto. Un portofel de 
mare fineţe pentru bani mărunți se putea con- 
fecționa, după cum s-a aflat, din scrotul tau- 
rului. 

Și așa, una cîte una, epuizate, încolțite între 
gard, călăreți şi propia lor groază, piereau sub 
un cer imaculat aceste creaturi de mit. Nu mu- 
reau in pace, nu cu măreția care li se cuvenea 
ci ca ultimele tîrîturi ale pămîntului, blestemate 
de natură. Mureau în ţărîna înjurăturii și în 
cuipatul glonţului. 

Era aici ceva mai mult decît o profanare a 
ochiului, a urechii, a simțului olfactiv, ori a 
inimii. Era aici cu mult mai mult decît simpla 
manie a distrugerii. Însuși sufletul american 
însăși antropologia sa, erau implicate. 

„Ne-am născut cu mîinile pătate de sînge de 
bizon. În preistoria noastră, a tuturor, se regă- 
sesc atavic aceste animale. Ele pasc pe cîmpu- 
rile subconștientului nostru, ne tropăie prin 
somn, ne bîntuie visurile, amintindu-ne de bles- 
temul sub semnul căruia am fost zămisliți. Știm 
ce am făcut, noi, oamenii violenţi. Ştim că nici 
o specie nu a fost creată pentru ca să extermine 
altă specie, iar priveliștea rămășițelor acesteia 
stîrnește în noi cele mai profunde pofte, ura 
cea mai persistentă, vinovăția cea mai de neier- 
tat. Cît trăiește, bizonul îşi bate joc de noi. El 

n-are nici loc, nici ţintă. Este o făptură bleste- 
mată, un monstru cu care nu putem trăi îm- 
preună și fără de care nu putem trăi. De aceea 
ucidem și iar ucidem, căci atîta timp cît mai ră- 
mîne un singur bizon, păcatul părinţilor noștri, 
şi deci și al nostru, nu este pe deplin făptuit. 
Dar măcelărirea bizonilor este doar o parte din- 
tr-un întreg mai mare. Este ca și cum ţara Ca- 
naan în care am fost duși ar fi prea divină pen- 
tru noi, și pînă cînd nu comitem toate actele de 
violență împotrivă-i, pînă nu prădăm, nu uci- 
dem şi nu mînjim toate binecuvîntările sale, 
pînă cînd nu ștergem chiar și ultimele urme ale 
silniciei de care dintru început ne-am făcut vi- 
novaţi, pînă cînd nu ne spălăm miîinile de sîn- 
gele fiecărui miel ucis în sîngele altor miei ne- 
vinovaţi, nu vom găsi pocăire. De parcă sîntem 
prea trufași pentru a ne înfățișa Domnului. Nici 
nu putem suporta bunătatea lui. 

DIN FRAGEDĂ COPILĂRIE, Stephen şi Billy 
Lally se luptaseră între ei pentru a cuceri afec- 
ţiunea părinţilor. Precum căţeluşii de salon, lă- 
trau și făceau frumos, cerşind cîte o bucăţică 
aruncată unuia, oferită din mînă altuia. Dacă 
unul din vlăstare învăța o şmecherie şi era răs- 

plătit, celălalt învăţa şi el un alt şiretlic. Iată 
ce-au primit frații Lally de Crăciun, cînd 
Stephen avea 11 ani, iar Billy 9: tancuri de ju- 
cărie identice, cu tot armamentul necesar ; cos- 
tume şi căști de astronauți identice; seturi 
identice de jocuri de interior şi în aer liber ; un- 
dițe și mulinete identice ; costume de cow-boy, 
revolvere cu șase focuri, pălării şi cizme iden- 
tice ; picupuri portabile identice ; labe, măşti şi 
tuburi respiratoare identice pentru pescuit sub- 
acvatic ; cîte o colecţie identică de maşini de 
curse de jucărie; echipamente suplimentare 
identice pentru trenurile lor electrice identice ; 
şi biciclete de curse identice, doar că una era 
roșie şi alta aurie. Apoi tata și mama s-au dus 
la o petrecere. Stephen primise bicicletă roşie, 
dar o vroia pe cea aurie. Billy nu vroia să facă 
schimb. La reîntoarcerea părinţilor, Stephen a 
făcut un scandal nemaipomenit, a zbierat, s-a 
tăvălit pe jos şi s-a dat cu capul de pereţi. Ca 
să-l consoleze, mămica i-a promis să schimbe 
bicicleta roșie pe una aurie, iar tăticu luă în- 
treaga familie cu avionul la Aspen, la schi. După 
aceea, părinţii îi lăsară cu majordomul, cameris- 
tele, șoferul, bucătarul și guvernanta şi plecară 
să-și petreacă iarna în Maroc. 

După ce fusese ucis primul bizon, îi spuseră 
lui Wheaties că sînt gata de plecare, că au vă- 
zut destul. După cel de-al doilea, au insistat. 
După al treilea, l-au implorat, Dar Wheaties 
ridea de ei. Nici nu se gîndeşte să plece. Fusese 
ideea lor, nu a lui. Ei îl convinseseră să-i ducă 
prin ţinutul Coconino, ca să vadă bizoni adevă- 

rați, că era unica lor şansă ; ei bine, i-a dus, au 
văzut, iar dacă nu le place, n-au decit să se 
spele pe cap. Lui nici nu-i pasă. Le-a spus că 
era lucrul cel mai grozav peste care a dat 
vreodată, mai grozav decît un spectacol de circ 
cu trei arene şi că avea de gînd să stea pînă 
cînd toţi blestemaţii ăia de bizoni au să fie 
ciuruiţi de gloanţe și jupuiţi. 

În pauza de la prînz n-au putut să măniînce 
nimic. Wheaties înfulecă resturile de mîncare 
rămase din excursie. 

Abia pe la mijlocul după-amiezii, cînd ulti- 
mul bizon căzuse și agoniza, porniră spre tabăra 
de băieţi „Box Canyon“. N-a vrut nici unul să 
stea în cabină cu instructorul. Toţi şase au că- 
lătorit în remorcă, îngrămădiţi unul în altul, tă- 
cuţi, trași la faţă, şezînd printre sacii de dormit 
făcuţi sul. Călătoria li s-a părut fără sfîrșit, prin 
Flagstaff și Jerome, peste muntele Mingus ; în 
cele din urmă, în timp ce se opriseră la un stop, 
lîngă judecătoria din Prescott, Lally 2, cel mai 
mic, rupse sigiliul scîrbei. 

— Câţi au mai rămas ? 

Ceilalţi ştiau ce vroia să spună. 

— Treizeci, răspunse Teft. Pentru miine. 

— Unde-i ţin ? 

— Jos, în ţarcurile alea, spuse Shecker. 

Îşi continuară așa dramul pînă la tabără ; re- 
veniră printre pinii fremătători, în tumultul gă- 
lăgios al celorlalți băieţi, dar ei nu aveau nimic 
de spus nimănui și se ţineau la o parte. După ce 

descărcară camioneta, se duseră direct la ţare 
să se îngrijească de cai ; îi ţesălară, le dădură 
de mîncare, vorbiră cu ei, tot trăgînd de timp 

pînă cînd se auzi gongul pentru cină. Părea că 
nu le pria compania altor oameni. 

Lawrence Teft III era, dintre toți, cel care 
scrișnea cel mai tare din dinţi. Cotton l-a auzit 
în mai multe nopţi, mirîndu-se că nu i-a tocit 
pînă la rădăcină și întrebindu-se ce luptă inte- 
rioară sălbatică o fi exprimînd acest obicei. Lui 
Teft 2 se mai întîmpla să ţipe prin somn 'pro- 
testînd vehement şi ininteligibil. Cind avea i 2 ani 
furase portofelul mamei sale. Nu pentru bani, 
că primea destui. Nici n-a putut, sau n-a vrut să 
dea vreo explicaţie. Anul trecut, cînd împlinise 
13 ani, plecase într-o noapte la plimbare cu au- 
tomobilul Imperial al lui taică-său, mergînd de 
la Mamaroneck pînă la White Plains, unde s-a 
ciocnit, la o intersecţie pe autostrada West- 
chester, cu alte două maşini. Din nou, n-a putut 
sau n-a vrut să explice de ce a făcut asta ; stă- 
tea mut, cu mîinile în buzunare, cu zîmbetul lui 
sucit. Tatăl său a plătit daunele şi de atunci a 
avut grijă să nu lase mașinile în garaj cu cheile 
în contact. Două luni mai târziu, Lawrence 
Tejt III meşteşugise un contact cu cablu şi fu- 
rase mașina unui vecin. Cînd rămăsese în pană 
de benzină în Queens, furase alta. Poliţia îl prin- 
sese în a treia mașină, pe autostrada New Jer- 
sey, lîngă Elizabeth, în ziua următoare la 
amiază. A fost inculpat pentru depășirea vite- 
zei legale, conducere, periculoasă, condiitere 
fără permis, furt calificat de maşini, ultima acuz 
zaţie “fiind redusă pe motibe de iresponsabilă- 
tate, Ca să lămurească motivele escapadei şi+s-o 

ferească de publicitatea ziarelor, pentru a nu 
ajunge în faţa unui tribunal pentru i ali A di 
fost necesare trei săptămini și cheltuieli consi 
derabile, dar tatăl său era un mare acţionar la o 
firmă de investiţii din Wall Street. a 
îndată ce terminară cina, mâîncînd în silă, cum 
ieșiră din cantină Goodenow începu să verse. 
Mai tîrziu, pînă sună stingerea, rătăciră singuri 
printre pini, străini unul de altul, rușinaţi de 
i înşişi şi de specia umană. 
i Pa [. fără cinci cînd Cotton se tre- 
zise din coșmar. Ascultînd radiourile, numărase 
patru, nu cinci băieţi și, descoperind că sacul 
de dormit de sub pat era gol, îi trezise pe Pișă- 
cioși cu vestea că Lally 2 fugise. 

APROAPE CĂ ÎNOTAU în noroi și sînge. 
Timp de încă un minut, cu răsuflarea tăiată, 
încercară să se ridice din noroi și sînge, ajutin- 
du-l pe Goodenow, care rămăsese fără vlagă. În 
cele din urmă, trăgîndu-l de încheietura miini- 
lor, reuşiră să se tirască pînă pe un iei 
nisip uscat şi să-l ridice în picioare ; cu ce iu 
cu vai, îl duseră de la locul de tăiere pînă la 
micul eleșteu unde, trîntindu-se la pămînt, în- 
cepură să-și frece mîinile sub apă, făcîndu-le 

căuș și împroșcînd-o ca să se spele pe bărbii şi 
să-şi curețe genunchii și coatele. 

Rămaseră așa cîteva clipe, cu apa picurînd 
de pe mîini și de pe faţă. Nimic nu se mişca în 
jurul fermei, sau pirntre mașini și corturi. Tră- 
gătorii de a doua zi dormeau liniștiți. De de- 
parte, din prerie, se înălța un recviem sinistru, 
de li se făcu pielea de găină pe ei. Erau coioții, 
suflete urlătoare. 

Cotton îi duse pe poteca îngrădită pe care car- 
nea fusese mînată dinspre ţarcuri, dar ei se 
mișcau încet, aproape în silă. Era trecut bine de 
trei noaptea. 

Pişăcioșii nu avuseseră niciodată un plan bine 
pus la punct, numai un simplu ţel: oricine ar 
fi, fie ce-o fi, să-i elibereze din ţarcuri pe cei 
treizeci de bizoni osîndiți să piară în dimineața 
următoare. Dar adevărul era că nici unul din 
ei nu știa ce-i aia „ţarc“. Presupuneau că tre- 
buie să fie un fel de îngrăditură pentru cai, cu o 
poartă pe care n-ai decît s-o deschizi. Nu putea fi 
poarta asta, își dădură ei seama apropiindu-se 
de capătul potecii. Pe aici n-ar fi reuşit decît să 
scoată cireada pe locul de tăiere, unde anima- 
lele puteau fi împușcate mai bine. Trebuia să 
mai fie o poartă, în partea cealaltă a ţarcurilor, 
pe unde bizonii fuseseră aduși înainte de vînă- 
toare. Doar deschizînd-o pe aceea i-ar putea 
elibera, lăsîndu-i să se împrăștie iar pe pășune, 
amînînd execuţia cu doi ani. Dar acum îşi dă- 
deau seama cît de cumplit de greu era să gă- 
sească acea poartă, și să treacă animalele cap- 
tive prin ea. 

Bijbiiau în căutarea porţii. Deodată, înghe- 
țară pe loc. Auzeau, miroseau, simțeau. Se aflau 
în vecinătatea uriașelor animale. 

Era tare întuneric. Nu puteau vedea nimic 
dincolo de ostreţe. Dar auzeau fornăituri și tro- 
păit de copite, iar în nări le pătrunse un miros 
crud, înțepător și primar; brusc, tropăind și 
mugind, ceva de mărimea unui dinozaur se nă- 
pusti asupra lor și o răsuflare fierbinte îi plesni 
peste faţă ; căzură pe spate, julindu-și fluierele 
picioarelor, scăpînd din mînă capul cu coarne şi 
împiedicîndu-se de pușcă. Unul dintre tauri îi 
atacase. 

Cotton trase o înjurătură şi îi zori s-o tu- 
lească repede ; ajutîndu-se unul pe altul, tră- 
gînd după ei trofeul, puşca și blestemata de 
pernă, se cățărară peste gardul de sîrmă, ieșind 
din cărare, apoi trecură peste alt gard, săriră 
jos şi rămaseră așa, tremurînd, pînă cînd el le 
spuse că-i în regulă, că acum erau în siguranţă. 

Începură să cerceteze țarcurile. Laturile erau 
înalte de doi metri și jumătate, din bîrne nege- 
luite de 10 pe 20, groase ca traversele de cale 
ferată, bătute în stîlpi cu diametrul de mai bine 
de 30 de centimetri. Nimic altceva, evident, n-ar 
fi putut ţine pe loc ceea ce era înăuntru. În 
partea asta nu era nici o poartă. 

Dădură colțul. Aceasta era latura mare a 
dreptunghiului, care dădea spre pășunea des- 
chisă. Trecură pe lîngă un Ford de teren cu 
inscripţie şi emblemă pe portiere, apoi pe lîngă 
un şir de baloturi de fîn. Cotton le spuse că 
acum puteau vorbi, dar încet, că erau destul de 

departe de fermă şi de vajnicii vînători, dar că 
n-or să orbecăiască pe-acolo toată noaptea ; tre-. 
buia să descopere amplasarea exactă a ţarcuri- 
lor, așa că el o lua înainte, chiar pe poarta 
aceea. 

Urcă trei stinghii şi se opri, pînă ce se făcu o 
spărtură între nori ca să poată vedea, apoi le 
făcu semn celorlalţi să vină lîngă el. La început, 
ridicîndu-se pe vîrfuri, cercetară atent ceea ce 
părea un labirint de ţarcuri, dar pe măsură ce 
ochii li se obișnuiau cu întunericul, putură ve- 
dea că întregul dreptunghi era împărţit prin 
garduri interioare în cel puţin patru dreptun- 
ghiuri mai mici și că cireada trebuia să se afle 
în porţiunea din colţul drept ce dădea spre 
poartă şi spre cărare. Pe creasta gardurilor in-, 
terioare, toate la fel, din bîrne groase prinse în 
stîlpi, erau un fel de pasarele din scînduri, înalte 
de doi metri şi jumătate. Se dădură jos. 

— La naiba, făcu Cotton. Nu credeam c-o să 
dăm de așa ceva. Unul dintre noi ar fi trebuit 
să vină aici ieri ca să vadă cum e. 

— Cum era să știm c-o să venim înapoi? 
întrebară ei. 

— Ei bine, trebuie să vedem unde sînt por- 
ţile și cum facem. Cineva trebuie să se urce pe 
pasarelă. 

Erau speriați. 

— Eu nu! 

— Şi dacă o să cad dincolo? 

— Arşice te fac bizonii! 

— Eu nu suport înălțimea ! 

Cotton oftă. 

„53 Ce șleahtă neînfricată. Prin urmare, cred 
că tot eu trebuie să mă urc. 

— Nu, spuse Good i fă 

enow. Ai făcut destul. L 
. . . . ș 2 

de e Teft. Nu-i cinstit. 

ui Shecker îi veni una din idei i lipsi 

a din ideil 
Pi e lui lipsite 
i — Poate că se intră ca la corrida. Prefăcîn- 
ete că ţine o mantie, bătu din picior ca un 
oreador : Toro ! Hei, toro! Apoi, cînd atacă 
deschizi poarta și... | 

— Gazaţi-l, se răstiră ei. 

— Hei, am găsit, spuse Lally 1. Luăm niște 
ra tragem la sorți cu paie. Cel care scoate 
paiu cel mai scurt se urcă pe scîndură. lau eu 
niște fîn din baloturile alea. 

Și se și repezise și se întorsese cu un pumn de 
paie, pe care începuse să le sorteze înainte ca 
ei să E a gîndi dacă e bună metoda. 

— Să le ţină Cotton, spuse T ișezi 

, eft. Tu tr 

BE, ișezi. 

— Eu ameţesc și ci ă 

ai înd mă urc pe un s 
scînci Goodenow. câ 

— Măcar de-ar fi ceva mai multă lumină 
spuse Cotton. Hei, dar unde-i Lally 2 ? 
zi Se uitară prin jur. Puturosul ăla mic mereu 

ispărea, fie că erau pe drum, fie în baracă. 
ei Știu ! şi Cotton pocni din degete. 

Dintr-o săritură ajunse pe cea de-a treia stin- 
ghie. Ceilalţi îl urmară, uitînd de paie şi de tra- 
gerea la sorţi. | 
î Și, într-adevăr, Lally 2 era acolo, ajuns prea 

eparte ca să-l mai tragi înapoi ; înainta înceti- 
şor, sprijinit în mîini și în genunchi, de-a lun- 

dim c- 

gul scîndurii către centrul ţarcurilor. Faptul era 
atât de important pentru el, încât își lăsase chiar 
şi perna. | 

Tabăra de băieţi „Box Canyon“ închiriase caii 
la un preţ rezonabil, dintr-o stațiune de lîngă 
Phoenix, care îi ținea în grajd pentru turiștii 
veniți iarna din est şi căuta un loc unde să nu 
sufere de căldură. Majoritatea erau niște gloabe 
cam blege, pe care trebuia să le atingi zdravăn 
ca să meargă mai repede decît în trap mărunt. 
Lally 2 era înspăimântat de calul care-i fusese 
repartizat, o iapă vârstnică, pe nume Sheba. Re- 
fuza s-o încalece, cu atât mai puţin s-o călă- 
rească. Într-o noapte, pe la început, Cotton văzu 
că lipseşte şi, căutindu-l dădu peste el, așezat 
pe marginea țarcului, stînd de vorbă cu Sheba. 

— Eşti mămică ? întrebă Lally 2. Ai avut co- 
pilași ? 

Sări jos, se duse la iapă şi, luînd-o pe după 
gît, îi şopti la ureche : 

— Sheba, vrei să știi unde dorm eu uneori, 
când sînt acasă ? În saună. Acolo sînt niște omu- 
leţi care trăiesc sub pietrele fierbinţi. Oomi, așa 
le zice. Vin noaptea cu sutele şi dorm cu mine. 

Ea fornăi și își frecă botul de pijamaua lui. 

— Dacă ai avut copilaşi, cum făceai, o în- 
trebă el, stăteai cu ei sau plecai în galop şi îi lă- 
sai singurei ? 

Cotton aduse un căpăstru din grajd, îl ajută 
pe băiat să încalece şi făcu cu ei înconjurul ţar- 

cului. În ziua următoare Lally 2 călărea. După 
aceea îl vedeai mai tot timpul călare. Putea să-i 
şoptească la ureche nu ştiu ce gloabei bătrîne şi 
o făcea să dea un spectacol, ca un cal de circ. 
mpreună au cîştigat cursa de călărie pe tabără. 
Cotton se cățără, agățindu-se de stîlp ca să se 
urce. Ceilalţi urcau și ei, lucru la care el oare- 
cum se aștepta. Dacă le dai exemplu, ei te ur- 
mează de fiecare dată. Lally 2 nu era, totuși, 
chiar atît de îndrăzneţ. Îi aștepta. 


Pasarela era făcută din două scînduri groase, 
prinse în cuie una lîngă alta pe creasta gardu- 
rilor interioare care tăiau în două dreptunghiul. 
În întuneric, pasarela părea cam la fel de lată 
cît un șarpe şi înaltă cât Empire State Building. 
Se tîrau pe scîndură ca o patrulă de luptă, unul 
cu nasul în fundul celuilalt. Începeau să se 
descurce oarecum în planul țarcurilor. Existau 
țarcuri de stabulaţie, pentru sectoare mari unde 
putea să fie ţinută întreaga cireadă cînd o adu- 
nau la un loc, pentru ca apoi să o împartă în 
grupuri manevrabile şi să separe bizonii, unul 
cîte unul, pentru vaccinare. Unul cîte unul pu- 
teau fi mînaţi într-un ţare romboidal mai mic, 
aflat în centrul dreptunghiului format din cele 
patru sectoare, și de acolo într-un fel de coridor 
îngust, în plan înclinat, o boxă din bare de oţel 
în care erau prinși ca într-o menghină, ţinuţi 
nemișcaţi, în timp ce veterinarii le făceau vac- 
cinul. Din fericire, toate barierele interioare, cu 
porţile respective, aveau pasarele de scîndură 
deasupra, din moment ce nici un om cu mintea 
întreagă nu s-ar gîndi să intre într-un țarc. 

Tocmai cînd Pişăcioșii ajungeau în centru, 
la ţarcul îngust, între norii goniți de vînt apăru 
o spărtură, iar Lally 2, aflat în frunte, se opri. 
Dar cei cinci din spatele lui nu vedeau nimic, 
şi atunci, cu precauţie, ținîndu-şi cu greu echi- 
librul, se ridicară în picioare şi, nesiguri, apu- 
cîndu-se de mînă, se răsuciră într-o parte pe 
scînduri ca să vadă. Atunci Lally 2 spuse „Oh !“. 
Şi iată că-i văzură în toată splendoarea. , 

Bizonul este cel mai mare și cel mai impună- 
tor animal care se vînează pe continentul ame- 
rican. Măsurînd un metru optzeci înălțime, și 
chiar mai mult în dreptul cocoașei, avînd 
aproape trei metri lungime, taurii cîntăresc 900 
pînă la 1200 de kilograme, iar vacile cu vreo 
200—300 mai puţin. De la picioarele din față, 
puternice, de la cap și cocoașă, trupul se îngus- 
tează, pînă la picioarele zvelte din spate, spri- 
jinite pe glezne și copite delicate, iar de sub bot 
le atîrnă bărbi lungi și au smocuri de păr pe cap, 
pe picioare și la coadă. Chiar și în lumina palidă 
a lunii, coarnele încovoiate, parcă sculptate, 
aruncau sclipiri metalice, pielea netedă era bine 
întinsă peste mușchi, iar din ochi le scăpărau 
scîntei de foc. Și păreau înnebuniţi. În situaţii 
rezonabile, omul poate ghici în mod rezonabil 
cum se comportă un bizon, dar aceste animale 
lipsite de pășunea lor întinsă și de relativa li- 
bertate pe care o cunoscuseră din născare, des- 
părţite de marea cireadă și încarcerate de trei 
zile fără hrană şi apă, iritate de sunete și miro- 
suri străine, erau cu totul imprevizibile. 

Ce făceau acum, de pildă, din instinct, nu mai 
făcuseră niciodată. Pe vremuri, una din prive- 
liștile cele mai grozave ale preriei era, în fie- 
care primăvară, întinderea miilor de cercuri în 
care iarba fusese zdrobită sub copite. „Inelele 
ielelor“ — le spuneau primii exploratori ai Ves- 
tului, fără să ştie cine le-a făcut. În realitate, 
erau făcute de tauri care mergeau în cerc de jur 
împrejurul vacilor și viţeilor ca să-i apere de 
haitele de lupi. Iar acum, deoarece animalele 
adulmecaseră în preajmă mirosul omului, al 
omului devenit deodată duşmanul lor de moarte, 
deoarece trăgeau prin nările dilatate mirosul 
care pentru prima dată însemna moarte, jumă- 
tate din cireadă, taurii, ieșiseră în faţă și stăteau 
de strajă în faţa vacilor, fornăind și bătînd din 
copite, cu capetele aplecate, ca să prindă în 
coarne orice atacator. 

Dar nu-i ameninţa nimic. În schimb, sus pe 
pasarelă, ţinîndu-se unii de alţii, șase băiețan- 
dri tremurau în faţa animalelor de dedesubt. Se 
întoarseră dezumflaţi, se tîrîră înapoi cît pu- 
teau de repede de-a lungul scîndurilor, pînă la 
ţarcul cel îngust. Acolo, lăsîndu-și picioarele să 
atîrne în jos, se aşezară ca niște noduri pe un 
buștean, încercînd să rumege cele văzute. Imen- 
sitatea răspunderii pe care și-o asumaseră le 
apăsa pe umeri. Ca să elibereze cireada, trebu- 
iau s-o treacă prin două ţarcuri : cel îngust și 
unul dintre cele mari. Trebuiau să fie deschise 
trei porţi : una între porțiunea în care era acum 
cireada și ţarcul cel îngust ; a doua între ţar- 
cul îngust și unul mare; și a treia în gardul 

exterior al ţarcului mare care se deschidea spre 
pășune. Şi prin acele porţi, ei trebuiau să ducă, 
zbierînd sau vorbindu-le cu binișorul, treizeci 
de tone de fiare mai negre ca păcatul şi de două 
ori mai speriate decît ei. | 

Cotton dădu peste niște sînge uscat pe nas, și 
îl râcîi dus pe gînduri. Apoi spuse că nu-i chiar 
atît de greu cum pare. lată cum trebuia făcut. 
Poarta a doua și a treia le puteau deschide acum 
fără grijă, nu-i nici o problemă. El va rămîne 
aici, deasupra ţarcului îngust, lingă poarta nu- 
mărul unu. Ceilalţi ies din nou afară, pe dru- 
mul pe care au venit, pe după colţ, pînă în locul 
în care se află cireada. În felul acesta, bizonii or 
să se-ntoarcă spre ei, lăsîndu-l pe el în spate. 
Atunci el sare jos, deschide poarta numărul unu 
spre ţarcul îngust, se urcă iar la loc, iar cînd văd 
c-a terminat, toţi cinci se urcă pe gardul țarcu- 
lui, deasupra cirezii, și brusc, toți deodată, se 
apleacă înainte, dar fără să răcnească, ci își flu- 
tură pălăriile și izbesc cu picioarele în ostreţe ; 
asta ar trebui să pună pe fugă cireada, ca să 
treacă pe lîngă el și să iasă pe ultimele 
două porți. 

— Așa, spuse el. Aţi priceput ? 

Ştia că erau înmărmuriţi. 

— Bine, spuse pe un ton hotărit. Teft, tu 
deschizi porţile doi și trei, cînd plecaţi. Şi, ai 
grijă, cînd ajungeţi acolo cu toţii şi eu sar jos 
s-o deschid pe asta, lăsaţi-mi destul timp ca să 
mă urc înapoi, înainte de a vă urca pe gard. Și 
ţineţi minte, că de asta am venit aici. În re- 
gulă, luaţi-o toţi din loc! 

Nimeni nu se clinti. Îl cuprinse desperarea. 
Și atunci, tocmai Lally 1, din partea cui se aş- 
tepta mai puţin, aflat în coadă și mai întricoșat 
de posibilitatea ca frate-su mai mic să fie iar 
primul decît de bizoni, porni în patru labe, iar 
ceilalți îl urmară. 

Cotton îi privea cum se duc. Cu adunătura 
asta nu știai niciodată cine, de ce, și ce anume 
face. Erau la fel de răi ca și bizonii. Îl urmări pe 
Teft cum sare jos, deschide poarta numărul doi 
de cealaltă parte a ţarcului îngust, se caţără iar 
pe pasarelă, se tirăşte spre gardul exterior și 
deschide poarta numărul trei. Apoi dispărură 
în noapte. 

Încercă să-și dea seama cam cît timp le tre- 
buia bizonilor ca să dea colţul și să meargă de-a 
lungul gardului. Merg încet, era sigur de asta, 
lovindu-și genunchii și trăgînd cozile după ei. 
Apoi, simţi că cireada se mișcă, și asta îl ţintui 
pe loc. Se ridică în picioare, mai mult bănuind 
decît văzînd. I se părea că animalele s-au în- 
tors cu faţa spre gard, și cu spatele spre el. Le 
auzi fornăind și bătînd din copite. Norii aco- 
periseră iar cerul și nu putea spune precis, dar 
probabil că acum ajunseseră lingă gard și se 
pregăteau să ia cu asalt gardul; căci aşa se 
comporta o cireadă. Își strînse pe sub bărbie 
curelușa căștii. Se aplecă să sară. Încercă să fre- 
doneze încetișor „Geronimo“, dar îi era gura 
uscată. 

Sări. Poarta era închisă cu lanţ și zăvor. De 
cum atinse pămîntul cu tocurile cizmelor, puse 
mîna pe lanţ, trase zăvorul și, apucînd o șipcă, 

deschise larg poarta ; și parcă tot în continuarea 
aceleiaşi mișcări frenetice, sări spre gardul opus 
şi zbură în sus, încurcîndu-și mîinile şi picioa- 
rele, de frică să nu se pomenească cu un corn 
în fund. 

Totul se petrecu atît de repede, încît Cotton 
fu cît pe ce să cadă de pe pasarelă. I se păru că 
vede vînturarea pălăriilor deasupra cirezii. Apoi 
auzi tropotul cirezii, un bubuit îngrozitor, pălă- 
riile dispărură, se auzi o izbitură și zgomot de 
lemn sfărîmat ; se gîndi : „O, Doamne, au spart 
gardul şi au trecut prin el“. Apoi, chiar dede- 
subt, un taur și două vaci încercară să se în- 
ghesuie prin poarta pe care o deschisese, tot 
țarcul cel mic se cutremură, și el căzu lat, cu- 
prinzînd scîndura cu braţele, în timp ce anima- 
lele înnebunite se repeziră pe poarta numărul 
doi în ţarcul cel mare și, în loc să treacă prin ul- 
tima poartă și totul să se termine, se învîrtiră in 
loc și se îndesară iar pe poarta lui, înapoi în 
țarcul iniţial, împreună cu restul cirezii. 

Dacă ar fi putut, Cotton ar fi înjurat destul 
de tare ca să trezească și morţii. Dacă ar fi avut 
timp să plîngă, ar fi inundat țarcurile cu despe- 
rarea sa şi cu apă sărată. În loc de asta, sări 
jos, dă-o-ncolo de primejdie, închise poarta nu- 
mărul doi, o luă la fugă pe poarta trei, trecu gi- 
fiind pe lîngă mașina de teren şi pe lingă balo- 
turile de fîn, dădu colțul și alergă de-a lungul 
gardului exterior, gîndindu-se, ah nu, ah Dum- 
nezeule, bizonii au trecut prin gard ca cuțitul 
prin unt, iar băieţii erau în vîrful gardului, eu 
sînt de vină, eu i-am dus la măcel, căci acum 
sînt morţi, au murit cu toţii ! 

SE CIOCNI DE EI în întuneric, lîngă drum. 
Nu fusese nici o victimă. 

Dar iar erau complet demoralizaţi. Aliniaţi 
pe lîngă gard, îmbrăţișau plasele de sîrmă ca 
pe niște prieteni de mult pierduţi şi, bîlbîin- 
du-se, reușiră să-i povestească cum o întreagă 
hoardă de tauri atacase gardul în timp ce ei 
erau sus şi aproape că-l dărîmase ; moleșit de 
ușurare, Cotton se sprijini de stîlpul gardului, 
îşi scoase casca şi îşi şterse fruntea cu mîneca. 

— Unde mi-e perna ? se smiorcăi Lally 2. 

— Am picioarele numai băşici, se văită Go- 
odenovw. 

— Ar fi trebuit să mergem acasă, e clar, 
spuse Lally 1. Eram în Flagstaff acum, dacă nu 
l-ar fi apucat pandaliile pe istețul de frate-meu. 

— Fiţi blînzi cu bietele animale necuvîntă- 
toare, spuse Shecker. 

— Pac ! Bum ! se minună Teft. Au izbit gar- 
ie de parcă ar fi fost rugbiștii de la Green Bay. 

um ! 


— Gura ! porunci Cotton, plictisit. Trebuie să 
mă gîndesc. 

Trase cu urechea. În ţarc bizonii tot se mai 
învîrteau, dar cel puţin toată agitația nu-i tre- 
zise pe vînătorii sportivi din Arizona care dor- 
meau în corturi şi rulote. 

Îi auzea şi pe Pișăcioşi smiorcăindu-se că n-au 
radiouri și cât de sfirșiţi sînt, cît de scrîntiţi tre- 
buie să fi fost din capul locului să încerce o 
chestie ca asta. Erau gata s-o lase baltă iar, cu- 
noştea el semnele. Dacă nu era o întîmplare 
care-i speria peste măsură, apoi sigur era alta — 
o pasăre ţișnind dintr-un copac, o maşină a po- 
liţiei, benzina care li se termină, iar acum Zvîr- 
liţi de pe gard de cîteva animale zăpăcite de 
frică. 

De, dacă ar fi fost niște băieţaşi americani 
drăguţi, normali, care mănîncă fulgi de ovăz şi 
folosesc deodorante, ar fi putut el să-i pună la 
punct cu o palmă-două, dar necazul e că nu erau 
deloc așa. Mereu se cățărau pe cîte un gard, 
fluturîndu-și pălăriile aiurite. Mereu îi atacau 
ţot felul de fiare smintite. Trebuia să elaboreze 
imediat un plan. Dar mai întîi, le trebuiau ve- 
chile vitamine întăritoare. 

— Hai mai bine să facem cerc, le propuse. 
Hai. 

Şovăiau. 

— Hai, îi îndemnă Cotton. 

Şi imediat se propti cu spatele de stîlpul gar- 
dului, întinse mîinile înainte și încet, șovăind, 
veniră spre el şi alcătuiră cercul magic ; apoi se 
strînseră tot mai mult, cu capetele plecate. 

Închiseră ochii. 

Cuprinzîndu-se cu braţele pe după umeri, își 
apropiară ușor obrajii și nasurile, atingîndu-și 
feţele. 

Trecu un minut, apoi încă unul. Surzi, muţi, 
orbi, dar uniţi în speranţă, în teamă și în valul 

cald al omeniei lor, păzeau acum ceea ce crea- 
seră împreună în acea vară. 

Din nou apropierea își făcu efectul. | 

Cotton deschise ochii. * 

— Gata, băieţi, ascultați comanda la mine, 
spuse el. Mai încercăm o dată. 

Desprinzîndu-se unul de altul, mormăiau ca 
să sporească efectul. 

— Acum e totuna, s-a făcut aproape dimi- 
neaţă, şi fără maşină ne prind oricum. Adinea- 
ori, orice-aţi zice, era cît pe ce să reușim. După 
ce am deschis poarta de la ţarcul mic, trei din- 
tre ei au trecut dincolo, numai că sînt și ei la 
fel de speriați ca și noi, aşa că s-au întors 
înapoi. Acum trebuie să-i mînăm pe toţi, toată 
cireada, fără să facem zgomot ; trebuie să ţiş- 
nească toţi afară, şi pe-aci ţi-e drumul ! Ştiu eu 
ce trebuie să facem. 

Ce trebuiau să facă, explică el, era să pos- 
teze doi băieţi, unul la poarta mai apropiată a 
țarcului mic, pe care o deschisese el, și unul la 
cea mai îndepărtată. Poarta a treia, care dă spre 
cîmp, rămîne deschisă. Apoi, cînd cireada trece 
de porțile unu și doi, cei doi băieţi sar jos şi le 
închid, ca să fie siguri că nici unul din bizoni 
nu se întoarce înapoi. Cu groaza-n ei, nemai- 
avînd unde să se ducă decît pe ultima poartă, 
bineînţeles că or să iasă. 

— Care-s ăia doi ? întrerupse Goodenow. 

— Eu şi cu Teft. 


— Nu. Nici așa nu-i cinstit. (Goodenow iar 
îi dădea cu morala.) Merge Shecker şi cu mine. 
Noi n-am făcut nimic. Mie mi-a fost rău și-am 

vărsat, iar din cauza lui ne-am oprit în Flag- 
staff să mîncăm, așa că e rîndul nostru acum. 

Cu amîndouă mîinile, Shecker se  prefăcea 
că-și smulge pumnalul înfipt în piept. 

— M-ai înjunghiat ! Cine mă scapă ? 

Cotton izbi cu palma peste cască. 

— Cum vreţi. Dar ascultați la mine cum să-i 
băgăm în sperieţi. Ceilalţi patru ne urcăm iar 
pe gard împreună, ca și înainte, numai că de 
data asta le băgăm lanternele în ochi și azvîrlim 
cu radiourile și pălăriile în ei, și o să vedeţi ce-o 
s-o întindă, să fiu al naibii dacă n-o întind. 

— Cu radiourile ? întrebară ei, pieriţi. Să az- 
vîrlim radiourile ? 

— Ce altceva ? și Cotton îşi înăspri vocea. 
Ştim cu toţii că n-o facem doar pentru bizoni. 
Este ultima noastră șansă de a ști, dar pe bune, 
cîte parale facem. Să vedem ce-a însemnat vara 
asta pentru noi. Așa că, hai să aflăm. Goodenow 
şi Shecker, daţi-ne radiourile, lanternele și pă- 
lăriile voastre și luaţi-o din loc. Cînd aprindem 
lanternele, daţi-i drumu. Stăm aici pînă cînd 
ajungeţi la ţarcul mic și sînteţi gata. Gata, bă- 
ieţi, asta e. Baftă ! Şi nouă și lor. 

Shecker şi Goodenow le înmînară lanternele 
şi tranzistoarele, cordeluța Hopi şi șapca de golf 
Arnold Palmer și plecară îngînduraţi pe lingă 
gard. Cotton îi puse pe cei trei care rămăseseră 
cu el, Teft și fraţii Lally, să-și arnajeze lucru- 
rile în buzunare în așa fel încît să le poată 
arunca în ordinea următoare : lanternele, ra- 
diourile, pălăriile. Cînd le dă semnalul, spuse 
el, să sară pe gard, să urce cam trei stinghii, să 
se ţină cu o mînă și să zvîrle obiectele cu cea- 

laltă. Trebuie să meargă, spuse din nou. O să 
meargă al dracului de bine. 

Așteptau. De cealaltă parte a gardului, bizo- 
nii fornăiau, se zbîrleau și așteptau și ei. Cotton 
măsura timpul, uitîndu-se la norii joşi care ba 
acopereau, ba descopereau o stea tot mai palidă. 

Dispreţuiţi, disprețuiau și ei. Ostracizaţi, se 
strângeau împreună. Impulsul de a telefona 
acasă şi-l suprimaseră. Folosirea numelui de fa- 
milie devenise între ei o obișnuinţă. 

Deşi nu era conducător înnăscut, autoritatea 
lui Cotton se impusese datorită purtărilor lui 
de bărbat în toată firea, cu aparat de ras, me- 
dalioane de metal, trabuc şi whiskey ; și-o men- 
ținea cu înverșunare, cu ghearele şi cu dinţii. 
Dacă o luptă cu un întrus părea obligatorie, se 
bătea, pierzând invariabil în faţa băieţilor mai 
mari, dar acceptîndu-și vînătăile cu stoicismul 
specific al roșcovanilor. În baracă el era prie- 
ten, sfătuitor şi sergent de instrucţie, ba mân- 
gîindu-şi părinteşte subordonații, ba ridiculizin- 
du-i. Puteau ei să fie suciţi şi nasoi, să stea 
strâmb în şa, să nu ştie a mînui o pușcă sau a 
prinde o minge ricoșată, dar spre sfîrşitul celei 
de-a patra săptămâni, la mijlocul seriei, Pișă- 
cioşii trecuseră de un fel de prag psihoneurotic. 
Faptul că se duseseră călare, în toiul nopții, la 
cinematograf îi eliberase de tensiune şi îi fă- 
cuse să stea mai drept. Cel de-al doilea raid 
făcut de ei a şocat întreaga tabără, forțind recu- 
noaşterea generală. 

Cotton a fost creierul. lar ei au executat per- 
fect.  Tîrziu, într-o noapte, au deschis poarta 
țarcului şi au dat drumul cailor printre pini, 

apoi au început să alerge, strigînd prin tabără : 
„Au scăpat caii ! Au scăpat caii !“ S-au aprins 
luminile, băieţii şi instructorii și-au tras hai- 
nele pe ei ocărînd şi s-au răspîndit prin pădure 
ca să prindă caii înainte de a ajunge tocmai în 
California. Deoarece se mai întîmplase o dată, 
cînd cineva uitase să închidă bine poarta ţarcu- 
lui, nimeni nu bănui nimic. 'Ţinîndu-se aproape 
unii de alţii, în întuneric. Pişăcioşii fugiră înapoi 
în tabăra acum pustie. Unul cîte unul, adunară 
toate cele cinci trofee din barăcile nepăzite, ca- 
petele de bizon, de pumă de munte, de urs, de 
linx și de antilopă, și le așezară în șir pe un 
loc deschis. Teft adăugă un pic de sare şi piper 
la acest triumf : spunându-le să aștepte cîteva 
clipe, se repezi la rastelul de arme, aduse o ca- 
rabină de calibru 22 şi cartuşe și, aplecat deasu- 
pra trofeelor, trase cîte un glonte între ochii de 
sticlă ai fiecăruia dintre capete. Se împrăștia- 
seră apoi repede, alăturîndu-se celor ce adunau 
caii prin pădure ; rămaseră cu ei pînă cînd se 
termină treaba, şi țarcul se umplu din nou. 
Descoperirea isprăvii î-a făcut pe toţi cei din 
tabără să iasă iar din barăci. Apaşii, Siouzii, Co- 
manşii, Cheyennii, Navajo, toate triburile erau 
înfuriate. E clar că Pişăcioşii le-au tras clapa. 
Ei erau cei care nu puteau realiza nimic fără să 
trişeze. Se încinseră discuţii aprinse despre răz- 
bunare, ca de pildă, să-i silească să petreacă 
tot restul nopţii într-o latrină. Că tot erau niște 
împuţiţi. Încălcau regulile. Dar directorul potoli 
mulțimea pornită și, ordonînd acuzaților să 
meargă în cantină, le luă interogatoriul. Ei nu 

recunoșcură nimic. Stăteau în tăcere, stinghe- 
riți ; Cotton rînjea, Shecker își rodea unghiile, 
Teft zîmbea, Goodenow se foia, Lally 1 încleșta 
pumnii, iar Lally 2 îşi sugea degetul. 

În cele din urmă, directorul îşi pierdu cum- 
pătul şi le spuse că nu erau în toate minţile. 
Trebuiau trimişi într-o instituţie specială, nici 
el nu știa sigur ce fel de instituţie, dar locul lor 
nu era într-o tabără de băieţi normali, sănătoși 
la minte şi la trup. l-ar fi trimis el pachet acasă, 
dar mai rămăseseră numai patru săptămîni și 
nu dorea să le împovăreze părinţii, care fără în- 
doială, erau fericiţi să fi scăpat de ei şi să-și 
tragă sufletul. Prin urmare, putea să-i mai ţină, 
dar cu o condiţie : încă o ispravă trăsnită ca 
asta, și îi trimite cu primul avion care pleacă 
din Phoeniz. 

Chestia cu gloanţele trase între ochi fusese 
cea care lăsase cu gura căscată tabăra de băieţi 
„Boz Canyon“. Era un act aberant, o izbucnire 
premeditată de ostilitate. Asta indică, după cum 
șușoteau între ei instructorii superiori, o stare 
apropiată de nebunie. Dispreţuiţi ca de obicei de 
ceilalți din tabără, acum chiar urîţi, bezmeticii 
din baraca lui Cotton nu mai erau însă tirani- 
zaţi și chinuiţi. Chiar dacă nu îndrăzneau s-o 
spună, celorlalți le era un pic teamă de ei, pen- 
tru că nu poţi ști niciodată ce răzbunare mai 
pun la cale. Îi știau acum ce zănatici sînt. 

Atacurile încetară. Nu mai era un joc. Semni- 
ficaţia lor fusese acum schimbată. 

Se puse un lacăt la rastelul cu arme. 


128 


e di ed 


Nu mai avu loc nici înmînarea festivă a oliţei 
de noapte în cadrul adunărilor de sîmbătă seara. 
Pișăcioşii îşi purtau mascota peste tot, ca şi 
cum ar fi fost mîndri de ea. | 

În întuneric, Cotton îi înghionti pe Teft și pe 
Lally 1 și 2. | 

— E timpul, şopti el. Ţineţi minte : întâi lan- 
ternele, apoi radiourile şi pe urmă pălăriile. Nu 
faceţi zgomot. | , 

Lally 2 își scoase degetul din gură. 

— Cotton ? 

— Ce-i ? 

— Ce facem dacă vin iar spre noi, în loc s-o 
ia în partea cealaltă, cum ar trebui ? | 

— N-or să vină, spuse Cotton. Vă promit eu. 
Acum, azvârliţi din toate puterile, gîndiţi-vă că 
aruncaţi cu niște grenade mari. Gata, daţi-i 
drumul ! — 

Două sărituri spre gard, una, două, trei șipci 
în sus, şi acum se aplecau în afară : Cotton la un 
capăt, Teft la celălalt, fraţii Lally la mijloc, 
deasupra cirezii, înfruntarea între trecut şi vii- 
tor, aplecaţi peste ea timp de o clipă de groază, 
simțind duhoarea și desperarea animalelor îna- 
inte ca lanternele să se aprindă și șase comete 
galbene să zboare în ţare, apoi cinci radiouri şi 
o ploaie de mărgele, de bucăţi de stofă şi de 
material plastic să plesnească cocoașele Și să 
pocnească coarnele ; siluetele negre se dădură 
înapoi, trupurile se izbiră de pereţii de bîrne, se 

înălță un bubuit de copite ca o locomotivă ce 

porneşte, și cireada o luă din loc. a 
Băieţii săriră jos. Toţi patru fugiră înnebu- 
niţi de-a lungul gardului, auzind cum crapă 

lemnul și cum: scriîşnesc niturile, în timp ce 
cireada se înghesuia prin ţarcul îngust. Cînd 
dădură colțul, intrară brusc într-un gol de li- 
niște. Încetiniră pasul, înghițind în gol. Goode- 
now și Shecker îi întîmpinau cu braţele întinse, 
arătînd spre pășune. 

Istoviţi şi murdari, cei șase băieți stăteau cu 
capetele descoperite. Ceea ce făcuseră era mai 
măreț decît își închipuiseră vreodată. Îi tre- 
ceau fiorii. Erau tot un cîntec, pînă în vîrful 
degetelor. Inimile le băteau în cadenţe de poem. 
Trecut prin porțile furnicătoare ale miîinilor, 
sufletul li se eliberase. Căci departe pe pășune, 
sub ultimele licăriri ale lunii, sărind și bătînd 
din copite de parcă s-ar fi jucat, bizonii alergau 
liberi. 


ja 


ERA CLIPA CEA MAI FERICITĂ din viaţa 
lor. Erau uluiţi de ce putuseră să facă. 

— Hm! și Coton îşi drese glasul. 

Ceilalţi tresăriră. 

— Hm! În jachetă, urmă el, puţin jenat. 
Le-am păstrat toată vara. Pentru ziua cînd vom 
face ceva cu adevărat măreț. 

Scormoni adînc în buzunar și scoase ceva 
învelit în hîrtie subţire. 

— Le-am luat din baracă înainte de a pleca. 

În timp ce ei se adunau în jurul lui, desfăcu 
hirtia. Înăuntru erau trei sticluțe mititele de 
whiskey, de mărimea celor ce se oferă în avion. 

— Oho ! exclamară ei. De unde le ai ? 

— Le-am șterpelit. În avion, la venire, în 
timp ce Teft întorcea lumea pe dos. A fost ușor. 
Stewardesele erau zăpăcite şi au lăsat cărucio- 
rul chiar lîngă mine. Am luat patru. Una am 
băut-o în dimineaţa aceea cînd am dat-o în bară 
cu primul raid, m-aţi văzut. Dar acum avem 
cîte o jumătate de sticlă de căciulă. Merităm. 

Le arătă cum se desface dopul, răsucind. 

— Pentru Pișăcioși, spuse el ; pentru cei mai 
grozavi cowboy de bizoni din Vest. 

Ridică sticluţa şi, sub privirile lor, trase prima 
dușcă. 

Cotton își împărțea porţia cu Lally 2, Goode- 
now cu Shecker, iar Teft cu Lally 1. Parcă erau 
la împărtășanie, în întuneric, lîngă țarcurile 
goale, celălalt așteptînd respectuos în timp ce 
primul bea, îşi umila obrajii și înghițea repede 
ca să nu se sufoce. Goodenow era cel mai dor- 
nic, şi cînd înghiţi gata să se înece, ceilalți se 
repeziră să-i care cîțiva pumni în spate. „Foarte 
studios, preferă să citească decât să participe la 
alte activităţi. Are puţini prieteni. Fobia faţă 
de școală continuă ; și recent a manijestat ten- 
dinţe de autodistrugere. Cauzele problemei se 
află în situaţia de familie, încă nerezolvată.“ 
Tatăl vitreg al lui Goodenow rupse acest raport 
trimis la sfîrşitul anului, care fusese întocmit 
de psihologul şcolii. Găgăuţii ăștia încrezuţi au 
scrîntit-o, spuse el către mama lui Gerald, acum 

ia el hăţurile în mînă. Există o tabără în Ari- 
zona, îi pomenise un prieten despre ea la club 
zilele trecute, unde băieţii învață să călărească, 
să tragă cu pușca și, gata, n-o să mai aibă caș 
la gură ; așa că acolo va merge copilaşul Gerald 
în vara asta. Mama lui Gerald a început să 
plângă. Arizona e prea departe, Gerald nu e obiş- 
nuit să stea în aer liber, o să cadă de pe cal şi 
rămâne schilod. Pe dracu schilod, zbieră tatăl vi- 
treg. Ea trebuie să aleagă. Mai întîi, între soțul 
ei și un copil care mai face încă pipi în pat. lar, 
în al doilea rînd, să se decidă ce vrea să ajungă 
progenitura ei. O fi el doar inginer și nu psi- 
holog care-ţi răsucește în fel şi chip creierul, 
dar cel puţin el e în stare să facă deosebirea 
între o cheie franceză de stînga și una de 
dreapta, sau între un bărbat și o femeie. Și ea 
trebuie să se hotărască repede în privința aces- 
tui bebeluș răsfăţat pe care-l tot ţine la sîn : ori 
îl îmbracă în blugi și-l încalţă cu cizme, ori îi 
cumpără o rochiţă şi tot felul de sulemeneli. 

Din capul scărilor, Gerald asculta. 

După ce goliră cele trei sticulţe, rămaseră în- 
tr-o atitudine solemnă, în așteptare, uitîndu-se 
pe furiș unul la altul. Treizeci de grame de 
whiskey băute pe nerăsuflate trebuiau sigur 
să-şi facă efectul. Lally 1 rîgîi, dar pe stomacul 
gol nu avu un efect prea grozav. 

Shecker îşi dădu seama că are spectatori. 
Decît să imite pe cineva sau să spună vreo glumă 
prăfuită de-a lui taică-său, începu să se plimbe 
încet, tîrșiit, îndoindu-șşi mîinile din coate, ră- 

sucindu-le, tot învîrtindu-se în cerc. Îl între- 
bară ce mai era și asta. 

— Dansul bizonului. Am citit într-o carte. 
Cînd au dispărut bizonii, indieni și-au ieșit din 
minţi. Au încercat să-i aducă înapoi cu dansurile. 
Au dansat pînă ce-au căzut lați. 

Își lăsă capul jos, mișcîndu-l dintr-o parte în 
alta, mormăind : „Marea căpetenie Shecker... 
apă de foc mult... el dans facem... pentru înapoi 
bizoni aducem... în Times Square“. 

Ceilalţi șovăiau. lar apoi, pentru că tot tre- 
buia să-şi scoată într-un fel năduful, se înşiruiră 
în spatele lui... Teft, Goodenow și fraţii Lally. 
Îndoiţi din mijloc, cu capetele lăsate în jos, bă- 
lăbănindu-și braţele și tîrșiind picioarele, se 
mișcau într-un cerc larg, gîfiind sacadat şi gu- 
tural : „Hu-hu-hu-hu... hu-hu-hu-hu...“ Răma- 
seră surprinși şi ei. Le plăcea să danseze ! aveau 
impresia că aud venind de undeva bubuitul unor 
tobe fantomatice. Sub bătaia cizmelor, făceau să 
reînvie vechi legende. Vechea ruşine o spălau 
în sudoare. Din ierburi vechi şi amare, preparau 
un nou elixir. Se refăcuseră genetic, își restabi- 
liseră mîndria cu whiskey. Băteau din picioare, 
săreau în loc, loveau batjocura cu coarnele, 
scandînd monoton şi încet : „Hu-hu-hu-hu... hu- 
hu-hu-hu...“ 

Se opriră. Lipsea Cotton. Era sus pe gard, cer- 
cetînd pe deasupra ţarcurilor, spre fermă şi în- 
grămădeala de mașini. Se cățărară lîngă el. 

— Hei, Cotton. 

— Faţă palidă nu face dans. Cum vine asta ? 

— Uitaţi-vă acolo, spuse el. 

Se uitară. 

— Într-o oră, o oră și jumătate, se luminează, 
trăgătorii se scoală și își încarcă puștile. Cineva 
o să vină să controleze cum stă cu carnea. 

Se răsuci pe bîrnă. 

— Acum uitaţi-vă acolo. 

Se răsuciră și ei. 

— Priviţi la bizonii ăia. Pe dracu au scăpat. 
Pasc, stau ca proștii, mari și graşi. Credeam că 
într-o clipă n-o să mai fie picior de bizoni 
pe-aici, dar sînt prea blînzi. 

— Așa că... ? 

— Hai, spune, dă-i drumu”. 

— Om alb vorbește. 

Cotton sări jos şi, aşezîndu-se pe vine, își 
propti spatele de gard. Se dădură și ei jos şi se 
aşezară lîngă el. Descheindu-și fermoarul de la 
jachetă, scotoci sub tricou după medalionele de 
la gît şi, zdrăngănindu-le, începu să le înșire ca 
niște mătănii. 

— Ai o problemă ? întrebă Lally 2. 

— Înî, 

— Care ? 

— Păi, n-am terminat treaba. De fapt, n-am 
făcut încă nimic. 

Ochii îi priveau înflăcăraţi, cuvintele abia se 
mai desluşeau din cauza patimii cu care le 
rostea. 

— Tot ce-am făcut a fost să-i lăsăm liberi 
pînă dimineaţa, cînd or să fie adunaţi din nou 
şi măcelăriți... vînătorii ăia au venit aici să îm- 
puște miine treizeci de bizoni, și au să-i împuște 
„iar noi ne-am apucat să bem, ţopăim ca in- 
dienii şi plecăm apoi acasă ; dar, de fapt, n-am 
făcut nimic, fir-ar să fie ! 

Generaţia lui Cotton a crescut cu războiul în 
casă. Jocul de-a hoţii şi vardiştii, de-a cowboy-ii, 
de-a indienii nu-i mai satisfăcea. Un puști 
n-avea decât să întoarcă un buton, ca să se tre- 
zească în încordarea violentă a prezentării războ- 
iului din Vietnam la televizor. Cotton rămînea 
țintuit în faţa ecranului ore în şir. Era chiar un 
război portabil. Băiatul n-avea decît să-și mute 
televizorul din cameră în cameră, ca să vadă 
raiduri aeriene în camera de zi, operațiuni de 
curăţire în dormitor, bombardamente navale în 
baie, napalm înainte de şcoală, grămezi de ca- 
davre înainte de cină. Cotton avea întipărită în 
minte o hartă a operațiunilor militare. Imagina- 
ţia îi era plină de un întreg arsenal de arma- 
ment modern. Dak To şi Khe Sanh erau mai 
reale pentru el decât Anzio sau Little Big Horn. 
Vechile sale visuri de a fi primul om care va 
ajunge pe lună sau de a marca în cupa de fotbal 
Super Bowl, le dădu deoparte ca fiind copilării, 
preferînd în schimb să înainteze cu greu prin- 
tr-o orezărie cu un pluton decimat îndemnându-l 
la victorie, să piardă un picior şi să fie decorat 
la Casa Albă. Singura lui teamă era ca nu cumva 
războiul să se termine înainte de a ajunge el 
acolo. 

Locuiau pe malul lacului în Rocky River, o 
suburbie a orașului Cleveland, numai el şi cu 
maică-sa. Intr-o seară, după ce ascultaseră şti- 
rile, tot schimbînd de pe un canal pe altul ca 
să prindă o relatare completă asupra războiului, 
se năpusti la ea în dormitor şi se aruncă pe pat, 
în poziţie de tragere, în timp ce maică-sa se 
aranja în fața oglinzii ca să meargă la o petrecere. 

O urmări cum se fardează, cum îşi umbrește 
pleoapele şi apoi îşi pune gene false. Ținea minte 
cum, după numai o zi de pescuit în Quebec, ea 
însistase să plece înapoi spre civilizaţie, că se 
plictisise. Îşi întări conturul ochilor cu creionul, 
insistînd la colţul interior al ochilor. Nu 
mai juca tenis ca pe vremuri, observase el. 
Nu se mai repezea ca o tigroaică la fileu. Cu 
o pensulă luă culoare dintr-o cutiuţă de ar- 
gint şi îşi fardă pleoapele. Intr-o zi îl răs- 
făța, în următoarea îl pedepsea. Pe pomeţi aplică 
puţin fard roşu, apoi îl întinse. John se gîndi 
cît de speriată trebuia să fie de bătrîneţea care 
se apropie, de singurătate, de nesiguranța so- 
cială şi, în inima ei, chiar de el, pentru că în 
curînd va fi şi el bărbat. Amestecă două tonuri 
de ruj pe buze, acoperind apoi amestecul cu alb 
şi sărutînd un șerveţel de hîrtie ca să înlăture ce 
era în plus. Ca să rămînă tînără, își dădea el 
seama foarte bine, trebuia să-l ţină pe el, fiul 
ei, ca pe un băiețel. Parfumîndu-se după urechi, 
ea îi zîmbi prin oglindă. 

— Nu-i aşa că mămica arată splendid ? în- 
trebă ea. o 

— De ce ţi-e frică ? întrebă el. Că îmbă- 
trîneşti ? 

— Nu fi răutăcios. 

— Nu sînt, spuse. Am cincisprezece ani. În- 
cearcă să treci peste asta. Peste un an şi zece 
luni, o să am șaptesprezece ani. Vrei să ştii 
ce-am să fac în ziua în care împlinesc şaptespre- 
zece ani ? 

— Te ascult. 

— Mă înscriu la infanteria marină. Se poate, 
dacă-ţi semnează părinţii nişte acte. 

— Ceea ce eu n-am să fac, bineînţeles. 

— Ba ai să faci. O să fii atât de cherchelită 
de ziua mea, încît nici n-o să ştii ce-ai semnat. 
lar dacă nu vrei, o să iau o pancartă mare şi o 
să mă plimb cu ea prin faţa Yacht-Clubului din 
Cleveland. „Mama mea are patruzeci şi doi de 
ani“, asta o să scrie pe panou. 

— Te omor, spuse ea. 

Și uitîndu-se în oglindă, ea se făcu albă, în 
ciuda machiajului. În spatele ei, proptit în coate 
pe cuvertura de catifea, John Cotton o ţintea de 
parcă ar fi avut la ochi cătarea şi ţeava unei ca- 
rabine M-16. 

Se înfiorară. Aerul era mai rece acum, și dansul 
nu-i mai încălzea. Era acea ultimă oră, ceasul 
neputincios dintre întuneric şi zori, cînd oame- 
nii cumpără adevăruri și vînd iluzii. 

Ia-i ușor, își spuse singur Cotton, ia-i ușurel. 
Au dat din ei aproape tot ce au putut. Mai mult 
decît credeau chiar ei că pot. De fapt, nu sînt 
decît nişte copii şi dacă-ţi sare ţandăra, odată 
se vîră scîncind în țarcuri şi încep să-și smulgă 
părul, să-și roadă unghiile și să viseze urit. 
Atunci, chiar că s-a terminat. Dar aproape că 
reușiseră. Încă trei kilometri. Așa că, dă-le-o cu 
bucăţica. Câte o felie de pepene, la rînd. 

Ştiţi că vorbesc pe șleau, le spuse. Toată ideea 
era să-i salvăm pe bizoni. Aproape că am reușit. 
Pînă acolo nu-s decît trei kilometri. Am vorbit 
ieri cu un tip de la Departamentul Vînătorii și 
Pescuitului, sînt numai vreo trei kilometri de 

aici pînă la gardul din spatele rezervației. De 
cealaltă parte a gardului este rîpa Mogollon. Tot 
ce-avem de făcut este să-i mînăm pînă acolo şi 
să-i ducem dincolo. Abia atunci vor fi cu ade- 
vărat liberi. 

Ridicîndu-se în picioare, își vîri medalioanele 
la loc şi trase fermoarul de la jachetă, ca şi cum 
urmau să se ducă pînă-n oraş să bea un sirop de 
ciocolată. 

— Așa că, hai să ne urnim. Mai avem pro- 
babil doar o oră înainte de a se lumina de ziuă, 
iar partea cea mai grea am făcut-o. De acum 
nu mai e nevoie de curaj, doar minte să avem. 
Gîndiţi-vă că or să se împrăștie pe o suprafaţă 
de peste două sute de kilometri pătraţi. Întregul 
stat Arizona va fi rezervaţia lor. 

Ei, însă, rămîneau pleoștiţi. 

— Cum o să-i scoatem ? întrebă Lally 1. 

— Simplu. În același fel în care au fost bă- 
gaţi. Cu ajutorul unui camion care să-i păcă- 
lească. E a dracului de puţină iarbă pe pășune, 
mi-a spus tipul ăla. Tot ce-au avut de făcut a 
fost să le arunce niște fîn dintr-un camion, iar 
ei l-au urmat ca o turmă de oi. De trei zile n-au 
mai fost hrăniţi, așa că sînt morţi de foame. 

— Cine nu-i mort de foame ? spuse Shecker. 
Eu încă nu m-am lămurit. 

— Ei, asta-i bună, hai să ne lăudăm acum! 
zîmbi strîmb Cotton. Sîntem niște adevăraţi pro- 
fesionişti, nu-i aşa, putem face orice... am și 
dovedit-o ! 

Arătă cu degetul într-o parte. 

— Acolo-i fînul — și o să Li-l servim pe o 
tăviţă de argint. 

Arătă cu degetul mai departe. 

— Acolo-i camionul. Pișăcioșii au pornit-o iar 
la drum ! 

— Şi uite-l și pe Teft ! 

Şi arătă iar cu degetul : 

Atunci Teft sări în picioare. Proțăpit deasupra 
lor, luă poziţie de drepţi, pocni din călcîie, scoase 
repede ceva din buzunar și, întinzînd braţul, le 
arătă cablul cu care „aranja“ mașinile. 

CERUL SE ÎNTUNECASE. Un cortegiu de nori 
negri trecu încet, jos deasupra lor, scuturînd 
cîteva picături de ploaie. Dar băieţii aveau acum 
ochi de pisică, aveau multe de făcut și nici nu le 
păsa de ploaie. 

Lally 2 intră în ţarcuri să vadă ce se mai 
putea recupera, vreo lanternă sau vreun radio 
în stare de funcţionare, ori o pălărie care mai 
putea fi folosită. 

Teft inspectă camioneta. 

Cotton, Shecker, Goodenow și Lally 1 se apu- 
cară să încarce fînul. Baloturile erau grele, în- 
tre 50 și 100 de kilograme; chiar după ce lă- 
sară jos oblonul din spatele camionului, fiecare 


139 


băiat trebui să apuce de cîte un colţ al balo- 
tului, ca să-l salte sus și să-l împingă în remorcă. 

Lally 2 se întoarse cu un tranzistor care pă- 
rea că ar putea merge. Toate celelalte lucruri 
erau făcute praf, spuse el, inclusiv pălăriile, nu- 
mai dacă vrea careva să umble cu o pleaşcă de 
balegă de bizon pe cap. 

Teft raportă că autocamionul era un Ford 
vechi de numai doi sau trei ani, cu cauciucuri 
bune şi destulă benzină ca să le ajungă pentru 
trei kilometri, acum era sigur pentru că-i putea 
auzi plescăitul în rezervor în timp ce ei încăr- 
cau. Motorul era conectat și gata de pornire. 

Se trudiră să încarce cinci baloturi în camion, 
apoi ridicară oblonul, puseră și pușca și, la in- 
sistenţele lui  Goodenow, trofeul — capul cu 
coarne — şi tocmai se urcau, cînd Cotton își 
aduse aminte. 

— Hei, perna, exclamă el. 

— Las-o, spuse Lally 2. 

— S-o lăsăm ? se miră fratele lui. Ha! 

— Eşti sigur că vrei s-o lași? îl întrebă 
Cotton. 

— Sigur de tot, vorbi Lally 2 cu demni- 
tate. Şi nu mai faceţi caz pe chestia asta. 

Rivalitatea dintre fraţii Lally 1 şi 2 era 
aproape aberantă. Imposibil să-și controleze 
impulsurile, Lally 1 şi-a mai revărsat în mod 
fățiș ura faţă de fratele său cu încă o ocazie, 

după ce i-a masacrat animalele. Lally 2 a câş- 
tigat cursa butoaielor într-un „rodeo“ în tabără. 

Era o întrecere contra cronometru ; fiecare că- 
lăreț pornea de pe loc, cam de la 50 de metri 
distanţă de un tniunghi echilateral format din 
trei butoaie metalice așezate în picioare, pe care 
trebuia să le ocolească cît mai repede şi mai 
aproape, aplecîndu-se în șa şi conducînd din 
frâu, iar apoi să dea pinteni calului pentru a 
reveni la start. Cel ce scotea timpul cel mai 
bun se plasa pe primul loc, iar cum raporturile 
dintre Sheba şi Lally 2, aproape ca între o iapă 
şi mânzul ei, erau atît de deosebite, obţinură 
un avantaj de trei secunde faţă de al doilea cla- 
sat. A fost singura probă cîștigată de vreunul 
dintre Pişăcioşi în cursul întregii veri. La cîteva 
minute după aceea, cineva observă un fum ne- 
gru care ieșea din baraca lor. Toţi cei din ta- 
bără veniră în fugă. Lally 1 dăduse foc pernei 
de cauciuc pe care fratele său o adusese de 
acasă, cea fără de care băiatul nu putea dormi, 
cea cu care el se vîra sub pat! Pînă cînd au 
reușit s-o stingă în chiuvetă, jumătate din ea se 
pîrlise şi se scorojise. 

— Staţi aşa ! spuse Cotton. (Era chiar deasu- 
pra oblonului.) Cum o să rupem sîrma de pe 
baloturi ? 

Își băgă amîndouă mîinile sub sîrma cu care 
era legat balotul şi trase tare, dar în zadar. 

— Teft, ia vezi dacă e vreun patent sau altă 
sculă prin cabină. 

Teft răspunse că nu. 

— Fir-ar să fie ! exclamă Cotton. 

— Sînteţi niște molii, spuse Shecker. Pen- 
tru aşa ceva e nevoie de un băiat crescut în 
ghetou. 

Luînd pușca, vîri țeava sub sîrmă, la margine, 
şi începu să o răsucească. Era el gras, dar avea 
şi destulă forţă. Sîrma se rupse de îndată. 

Goodenow ar fi tras un chiot, dacă Cotton 
n-ar fi zis „pst !* 

— Gura ! Că doar n-ai vrea să ne trezim aici 
cu vînătorii, să ne ciuruiască pe toţi. Nu le pasă 
ce împușcă, numai să fie o vietate. ki, gata 
toată lumea ? Teft, fără faruri, şi ţine minte 
— cînd o porni, — adică dacă o pornești, să nu 
gonești. Ia-o încetişor. Gata, dă-i drumul. 

Așteptau. 

— Calc-o pe coadă, Teft ! spuse Cotton. 

Așteptau. 

Apoi un braţ lung apăru, parcă cerîndu-și 
iertare, pe geamul cabinei. Între degete ţinea 
atîrnat ceva. 

Lui Lawrence Teft III i se cerea să fie per- 
fect. Aşteptau, de asemenea, să studieze la Exe- 
ter și Darmouth, unde învățase şi tatăl său. În- 
trucât rezultatele la şcoala elementară fuseseră 
mai puţin decît mediocre, tatăl său îl duse în 
martie la New Hampshire, ca să vorbească per- 
sonal cu directorul. Străbătură prin lapoviţă 
curtea interioară pînă la clădirea direcţiunii. Di- 
rectorul îi invită să ia loc şi, în mijlocul pero- 
rației tatălui său, care argumenta cît de justă 
ar fi o anumită derogare de la normele de ad- 
mitere pentru fiii foștilor absolwenţi care do- 

nează bani școlii, Lawrence îl întrerupse cu re- 
latarea amănunţită a carierei sale de hoţ de 
mașini, adăugînd că, dinspre partea lui, cole- 
giul Exeter putea să se ducă și dracului. Se aș- 
ternu o tăcere că-și puteau auzi respiraţia. Di- 
rectorul l-a rugat apoi pe băiat să iasă afară, 
pentru ca ei să poată discuta ca între oameni 
mari. El se conformă politicos. Afară găsi un coș 
cu mere, care urmau să fie oferite elevilor din 
fondul direcţiunii. Mîncă unul, iar pe celelalte 
le zvârli pe fereastră. În absenţa sa, directorul 
îl sfătui pe taică-său să trimită băiatul la şcoala 
militară sau într-o tabără de vară, departe de 
casă. După părerea sa, băiatul avea nevoie de 
disciplină ; de disciplină şi de maturizare, care 
îi vor permite într-o zi să accepte compromisul 
şi, prin urmare, să se adapteze la realităţile me- 
diului înconjurător. Îi recomandă o tabără lîngă 
Prescott, statul Arizona. Așa s-a făcut că, în 
iunie, ai săi l-au urcat pe Lawrence Teft III în 
avion pe aeroportul „Kennedy“ ca pe un deţinut. 

Dintre degete îi atîrnau niște chei. Scoase ca- 
pul pe geam, cu un zîmbet nătîng pe faţă. 

— Cheile, spuse. Am uitat să mă uit mai în- 
tîi. Ăștia au lăsat cheile înăuntru. Închipuiţi-vă ! 

— Haide odată ! îl zori Cotton. 

— Am plecat ! 

Motorul porni imediat. Dar ambalajul scoase 
un cîrîit, camionul începu să salte și să tușească, 
iar cei cinci din spate aproape fură azviîrliți din 
remorcă. 

— 'Teft, ce dracu faci acolo ? se răsti Cotton. 

'Teft scoase iar capul. 

— Rămîneţi în fotolii, domnilor. N-am mai 
şterpelit niciodată un bidiviu ca ăsta. Are, cred, 
patru viteze, iar mai jos încă un schimbător pen- 
tru reductor, cu tracțiune şi pe față și pe spate... 
așa cred... nu mă prea descurc. Urmează o scurtă 
pauză. 

Așa că mai așteptară. La a doua încercare, Teft 
porni lin și conduse încetișor Fordul printre ba- 
loturile de fîn, iar apoi drept spre pășune. 

Ploaia încetase. Aerul era spălat. Sub un cer 
lipsit de stele, camionul-păcăleală mergea încet, 
ieşind în largul rezervației. Parcă navigau umili 
pe o mare agitată, căci întinderea de pămînt se 
ridica sub ei ca niște valuri mari şi reci, rosto- 
golindu-se în necunoscut. Iarba era bună aici 
primăvara, după ce se topea zăpada, și toamna, 
cînd furtunile aduceau ploaia și pămîntul se 
îmbiba cu umezeală ; fusese însă o vară sece- 
toasă și pajiştea era pîrjolită. În remorca camio- 
nului cei cinci stăteau în genunchi pe baloturi 
şi priveau drept înainte, peste capota cabinei. 
Începeau să distingă siluete. Cireada era încă 
îngrămădită la un loc, adulmecînd buruienile. 
Camionul se tîrî mai aproape. 

Cam la o sută de metri, Teft opri și își scoase 
capul ca un periscop. 

— Scuzaţi-mi întrebarea, dar eu n-am prea 
avut de-a face cu bizonii. Care-i planul ? 

— Hai să ne punem la punct semnalele, spuse 
Cotton. De acum înainte am să ciocănese în fe- 

reastră. O dată înseamnă oprește, de două ori 
înseamnă înainte. Bine ? 

_— Grozav ? Dar acum, chestia e ce facem 
acum ? Cum e protocolul ? 

Cotton șovăi, dar pînă și o secundă de îndo- 
ială era de ajuns ca să deschidă cutia neliniștii. 

_— Ce facem dacă ne atacă ? întrebă Goode- 
now. Ce ne facem dacă... 

— Uitaţi-vă ce-au făcut din țarcul ăla, își 
arătă şi Lally 1 îngrijorarea. Dacă pot să sfărîme 
pîrnele în halul ăsta. înseamnă că o să răstoarne 
camionul cât ai zice pește și... 

__ Uite ce trebuie să faci, începu Shecker. Te 
duci la ei, dai mîna frumos și le spui la ureche : 
„Mă, frate...“ 

— Gazaţi-l, se repeziră în el cu toţii. 

Cotton le tăie cheful de vorbă : 

_— Gata cu trăncăneala. Tipul de la Depar- 
tamentul Vînătorii şi Pescuitului mi-a spus că 
bizonii sînt, de fapt, aproape domesticiți şi le 
arde buza după fîn. Și dacă ăsta-i camionul cu 
care li se aduce fînul, o să-l recunoască imediat. 

— Dar pe noi n-o să ne recunoască, spuse 
Lally 2. 

— Oricum, trebuie să încercăm, făcu Cotton, 
nerăbdător. Important e să nu-i speriem. Tre- 
buie să aibă încredere în noi. Așa că nu vă agi- 
taţi şi nu trăncăniți. Ascultă, Teft, ia-o cît mai 
încet, cu viteza cea mai mică. Ține drept spre ei. 

Teft își ciuli urechile ca un catir. 

— Chiar pînă la ei ? 

pite de o piatră. Bizonii se apropiară. Apoi în- 
conjurară camionul, tauri şi vaci, coarne înfri- 
coșătoare, bărbi țepoase şi cocoașe mari, aproape 
de tot, cît să le atingi. Cotton, Shecker, Goode- 
now, Lally 1 şi 2 ședeau pe baloturi ca niște 
degete înțepenite. Nici unul nu îndrăznea să eli- 
pească sau să se scarpine. Erau înspăimîntați 
de-a binelea. 

Fiarele și băieţii se examinară reciproc. Se 
mirosiră unii pe alţii. Şi, deodată, băieţii de cinci- 
sprezece, paisprezece și doisprezece ani redeve- 
niră copii. Răsuflarea animalelor nevinovate îi 
atingea ca o binecuvîntare. Îi cuprinse o emoție, 
o tandreţe pe care nici unul dintre ei n-o cunos- 
cuse pînă atunci. Pacea se pogori asupra lor, și 
nu le mai fu teamă. O clipă, sau mai multe, totul 
redeveni ca la început, înainte de teamă, înainte 
de răutate, înainte de moarte, ca în vremea ză- 
mislirii, cînd pămîntul abia fusese creat şi vietă- 
țile huzureau, cînd totul era plin de gingășie și 
toate vietăţile vieţuiau împreună ca o mare fa- 
milie. O clipă, sau mai multe, animalele și copiii 
au fost prieteni, în farmecul și în liniştea nopții, 
pe cîmpiile blînde și liniștite ale lumii. 

— Salut, bizonule. 

Lally 2, cel mai mic dintre ei, vorbea cu ani- 
malele la fel cum vorbise cu calul său. Şi anima- 
lele ascultau cu răbdare ciripitul subţire al vocii 
lui. 

— Salut, spuse el. Ţi-e foame ? O să-ți dăm 
drumul de-aici. După aceea poţi să mergi ori- 
unde, poţi să faci orice vrei. Ca pe vremuri. 
Avem aici o grămadă de fin. Așa că hai cu noi 

ţină cireada în mişcare. Își scoaseră cizmele, lă- 
sîndu-şi picioarele libere, mișcînd fericiți de- 
getele. 

— Auzi, Bobocii Căscaţi, spuse Goodenow. Și 
îl pufni rîsul. Bobocii Căscaţi ! 

Şi deodată se porniră să rîdă. Nu mai puteau 
de rîs. 'Ţinîndu-se unii de alţii, se rostogoliră 
de pe baloturi și începură să se joace aruncîn- 
du-și cu fîn. O fi fost de vină spectacolul oferit 
de cele treizeci de animale care-i urmau ca în- 
tr-un film de Walt Disney, sau poate era efec- 
tul întriziat al whiskey-ului furat din avion, ori 
faptul că fioroșii bizoni ce năruiseră gardurile se 
transformaseră într-o turmă de rumegătoare 
blajine, sau cine știe, era prima dată după cî- 
teva ore cînd puteau să vorbească altfel decit în 
şoaptă, dar nu se mai puteau stăpîni. 

Sid Shecker câștiga 40.000 de dolari pe săptă- 
mână din reprezentațiile pe care le dădea în Las 
Vegas. În fiecare noapte, după ultimul specta- 
col, se oprea la cazinou și pierdea sume mari, 
băgînd-o în sperieţi pe mama lui Sammy. 

— Va să zică, am pierdut cinci mii ; ei și, în- 
tr-un an fac de o sută de ori suma asta, așa că 
trebuie să mă menţin în formă, se apăra Sid. 
Cînd ai bani în țara asta, le explica el soției şi 
copiilor, eşti cineva. Așa că, ţineţi minte. Avem 
bani, sîntem cineva. 

Mama lui Sammy rămânea însă neconsolată. 
Cîteodată îl trezea pe băiat la două noaptea, îl 
îmbrăca şi-l trimitea jos, iar el stătea în holul 
hotelului, lîngă mesele de joc, ciufulit şi somno- 

ros, doar l-o vedea taică-său şi astfel i-o aminti 
de, îndatoririle lui faţă de familie şi omenire. 
Într-o noapte, după ce Sammy a așteptat vreo 
Oră, Sid l-a luat cu el la cafenea, cu toată suita 
lui de agenţi publicitari, manageri, admiratori şi 
chibiţi. Vestitul comic era într-o stare de spirit 
catastrofală. Tocmai pierduse șase miare și, cu 
toate că suita făcea tot posibilul să-l distreze, 
Sid era neconsolat. Observând că fiul său devora 
0 prăjitură de ciocolată, Sid Shecker le propuse 
un pariu : poate că Sammy al lui e cam gras 
la 12 ani, dar el pune la bătaie o mie de dolari 
că băiatul poate înfuleca o duzină de prăjituri 
în patru minute, adică douăzeci de secunde bu- 
cata, fără a o socoti pe cea dinainte. Cei de la 
masă se învoiră cât ai clipi. Au fost aduse și 
tăiate două torturi. Și-au sincronizat ceasurile, 
s-a dat startul, iar Sammy s-a pus pe treabă, 
hotărît să-i facă pe plac lui taică-său. La a treia 
porție a început să plîngă. Ar fi vrut să-şi roadă 
unghiile, să ceară lămîie sau, vişine sau nucă de 
cocos, dar nu putea face nimic între înghiţituri. 
1 se strîngea stomacul de necaz, obrajii şi bărbia 
îi luceau de ciocolată, frişcă și lacrimi. După 
prima mușcătură din cea de-a unsprezecea por- 
ție, Sammy puse jos furculița. Cei de la masă 
îşi întoarseră privirile, şi Sid Shecker îl conduse 
pînă la lift. Acolo, urcînd spre apartamentul lor, 
tatăl îi dădu fiului un sfat părintesc : totdeauna 
trebuie să joci tare. A fost vorba de o miză. Ai 
grijă să fie o miză mare. Bine, ai fost fraier. 
Măcar să fii un fraier mare. 

Pişăcioşii rîdeau mai mult decit era Revole, 
Transformară ilaritatea într-un mijloc de apă, 
rare, ca un pas înapoi de la marginea ag mai 
care se cheamă epuizare nervoasă. Dar rîsu î 
înșelă. El îi împingea acum în Jos. Ajunşi a 
fund, încă mai hohoteau de riîs. Urechile le măi 
deau, pîntecele le zornăiau de parcă aveau în 
nezi în ele, şi deşi tot mai erau călare pe ba 0- 
turi şi dădeau de mîncare bizonilor, acționau 
parcă în transă. Chiar și discuția lor nu mai avea 
nici un sens. Crîmpeie de amintiri, iragmente 
de bancuri erau aruncate peste oblonul ui 
nului, azvîrlite în noaptea fără lună, sară in 
cînd în cînd mai erau coerenţi, măcar unul faţă 
de altul. 

— Ce zi e azi ? întrebă careva. Da 

Trecuseră parcă ani de cînd plecaseră din ta- 
băra de băieţi „Box Canyon“. 

— Cartea aia pe care am citit-o, spuse Shec- 
ker. Despre dansul cel mare. În ea se mai n 
nea și că pe vremuri opreau trenurile, toată u- 
mea se dădea jos și împușcau cu toții bizoni, 

i de plăcere. j 
i ideţi voi, caraghioșilor ? întrebă 
7 eat din umeri. El se strecurase pe fe- 
reastra cabinei și şedea pe margine, cu capul şi 
corpul afară, iar cu lungile-i picioare înăuntru. 

ul cizmei. | 
ga ci, să conduci așa? îl întrebă cineva. 

— Perfect ! 

— 19 august, ghici cineva. Sîntem în 19 au- 
gust. 


Cu greu își puteau aminti că furaseră prima 
mașină din Prescott. 

Cotton scotoci în buzunarul jachetei, scoase 
un chibrit, aprinse o altă ţigară, a doua din vara 
aceea, și ţinu chibritul aproape de încheietura 
mâinii. 

— Oho, e cinci și zece. Ultima dată cînd 
m-am uitat la ceas era trei fix. Am lălăit două 
ore bune. În orice clipă poate să se lumineze, 
și-atunci dăm de dracu. 

— Potolește-te ! spuse careva. 

— Să mă potolesc ! O să mă potolese cînd îi 
trecem dincolo de gard, dar nu înainte ! 

== Ia spuneţi, în ce zi din săptămînă sîntem? 

Intimplarea cu pistolarii și cu bolidul lor din 
Flagstaff li se părea pură închipuire. 

Cotton trase un fum. 

— Vedeţi și voi, băieţi, de ce nu era de ajuns 
să-i eliberăm din ţare. Cînd au să iasă de tot 
de-aici, or să fie cu adevărat liberi. După noap- 
tea asta, au să existe treizeci de bizoni liberi în 
statul ăsta. Ai să poţi oricînd să-l vezi pe unul 
din ei. Un bizon adevărat, liber, ca pe vremuri. 
Facem ceva pentru Vest. Pentru Vestul care a 
făcut al dracului de multe pentru noi. 

— Miercuri ? 

— Cred că da. 

— Sîmbătă plecăm acasă. 

— Acasă, spuseră cu toţii. 

Cuvîntul nu avea nici un sens. 

— Ştiţi, vorbi Teft, mă simţeam înstrăinat în 
cabină. Fără nimeni lingă mine. De ce ri- 
deaţi aşa ? 

— Tatăl meu vitreg îi spunea mamei, l-am 
auzit eu, începu Goodenow. Zicea că ea trebuie 
să se hotărască dacă sînt băiat sau fată. 

— Mă întreb ce-or fi făcînd caii noștri, spuse 
Lally 2. Sper că dorm. 

— Închipuiește-ţi nişte tipi din California, 
spuse Lally 1. Merg pe drum, și deodată dau de 
un bizon. Hei, frate, ce-i asta ? Peste ce-am dat? 

— Sau nişte ţinci, dacă văd un bizon, spuse 
Lally 2. O să le placă mai mult decît la te- 
levizor. 

Camionul se hurduca întruna, cu viteză mică, 
iar cireada mergea în urma lui, cu bizonii tot 
ridicînd şi coborînd capetele. Cotton se sălta în 
picioare la fiecare două-trei minute, scrutînd de- 
părtările întunecate pe deasupra cabinei. Gar- 
dul îl obseda, ca și apropierea dimineţii. Trebuie 
să fi parcurs cam trei kilometri pînă acum, își 
zicea el, neapărat. 

— La trei kilometri pe oră, spuse Teft, nu se 
poate spune că înaintăm vertiginos. Motorul 
n-are cum să se oprească și nici măcar n-ai cum 
să tai contactul, fiindcă are dublu circuit. Al 
meu și al lui Hank Ford. 

— Cotton a avut dreptate, spuse Goodenow. 
Trebuie să ne terminăm neapărat treaba, orice 
ar fi. Aşa o să fie ceva de capul nostru. 

— E ca Ralph, încuviinţă Teft. 

— Cine ? întrebă careva. 

— Ralph. Piranha vărului meu. 

— CE-I AIA PIRANHA ? întrebă Lally 2. 
— Un pește. Numai că se hrănește cu carne 
— Nu pomeni de mîncare, spuse Shecker. 
— Am un var care învaţă la colegiul Am- 
herst, explică Teft. Și-a cumpărat un peștișor 
Piranha și l-a botezat Ralph ; l-a luat cu el la 
cămin și îl ţinea într-un acvariu în camera lui 
iar în fiecare zi îl hrănea cu cîte un caras auriu 
proaspăt, cumpărat de la pescărie. Asta-i peş- 
tele preferat de piranha. | : 
torta ata ușor cu fînul ăla, le atrase atenţia 
__— La noi în saună trăiesc niște omuleţi 
n să spună Lally 2. Chiar sub pietre. Ei î 
— Aşa că Ralph a crescut tot mai i 
avea nevoie de tot mai mulţi sie em a 
meu alerga toată ziua la pescărie să cumpere 
carași, ȘI își distrugea cariera academică. Ținea 
tare mult la Ralph, dar în primăvara aia și-a 
dat seama că trebuie să se despartă. Aşa că l-a 
pus într-o găleată, l-a dus la un colegiu de fete 
din apropiere, unde era un iaz cu caraşi aurii 
și i-a dat drumul acolo. Iazul era plin de carași 
mari și grași. 
Goodenow își proptise trofeul între picioare 
ținîndu-l de coarne. Se uita ţintă în ochii lui 
rel A fioroși, sub gaura făcută de glonţul 

— V-am spus să fiți mai grijulii cu fînul, 
spuse Cotton. În caz că n-aţi observat, să ştiţi 
că mai avem mai puţin de două baloturi. Daţi-le 
porţii mai mici. 

— Ei, şi cînd Ralph s-a văzut în iazul cu ca- 
rașii ăia grași, şi-a ieșit din minţi. A început să 
aleagă. Nu mai mînca decît burţile moi și grase. 
Îmbucătura și burta, gogilț! În fiecare dimi- 
neață, apăreau plutind la suprafaţă carași fără 
burtă. Tocmai asta a fost greșeala lui Ralph. 

— Ce greşeală ? întrebă unul. 

— Spune-mi, se adresă Goodenow trofeului. 
Ai trăit şi tu prin locurile astea ? Erai cumva un 
supertaur ? Îţi dai seama ce facem noi pentru 
prietenii şi neamurile tale ? 

— Fiindcă grădinarii de la colegiul de fete 
şi-au dat seama că ceva nu era în regulă. Au 
scos restul de carași afară, au pus otravă în iaz 
şi bătrînul Ralph și-a primit răsplata. Asta pen- 
tru că se făcuse un porc de piranha. 

Căzură pe gînduri. De cîte ori trebuiau să ana- 
lizeze ceva, îi apuca durerea de cap, iar acum îi 
enerva faptul că nu înțelegeau sensul povestirii. 

— Teft, mîriîiră ei. 

— Ce-i ? 

— Care-i poanta ? 

— Ce poantă ? 

— În vara asta n-am văzut jucînd echipa Chi- 
cago Cubs, spuse Lally 2. Am fost lipsit de 
hrană spirituală. 

— Poanta ! ţipau ei acum. (Teft îi lăsase ade- 
sea cu gura căscată.) Care-i poanta ? 

_— Oh, oftă Teft. Păi, dacă bătrînul Ralph ar 
fi halit cîte un caras întreg, în loc să ciugulească 
pe alese, grădinarii nu s-ar fi prins multă vreme. 
Ralph ar fi putut trăi — şi încă bine — în ia- 
zul acela, chiar și azi. Dar el nu. Așa că asta-i 
poanta : nu mîncaţi numai burţile ! 

— Burţile ?! 

— Tare aș vrea să am un ţort de ciocolată în- 
treg, mărturisi Shecker. 

— Miîncaţi totul ! spuse Teft. 
— Cum adică să mîncăm totul ? 
__— Vreau să spun, trebuie să terminaţi ce-aţi 
inceput. (Teft scutură din cap, mîhnit de îngus- 
timea lor de spirit.) Ştiţi, ca atunci, la Marele 
Canion, ţineţi minte ? 

— Frate-meu mai mie şi cu mine, vorbi 
Lally 1, ne-am distrat grozav pe vapor odată. 

Psihiatrul din Lucerna era renumit în toată 
lumea pentru felul în care lucra cu copiii. Ste- 
phen şi Billy Lally au fost duși la el ; stăteau în- 
tr-o vilă pe care mama lor o închiriase pe toată 
vara. Se așteptaseră ca elveţianul să fie un țap 
bătrîn cu barbă care să le pună întrebări tîm- 
pite. Era însă un tînăr bine bărbierit. L-a luat 
pe Stephen într-o cameră plină cu păpuși făcute 
din plastic. A ales patru, un bărbat, o femeie şi 
doi băieți, şi a deschis un dulăpior plin de cos- 
tumașe, după care i-a cerut lui Stephen să îm- 
brace cele patru păpuși, care trebuiau să re- 
prezinte membrii familiei lui, în costumele care, 
după părerea lui Stephen, se potriveau cel mai 
bine cu rolul pe care îl avea fiecare în familie. 
Stephen Lally junior i-a îmbrăcat pe cei doi 

băieţi în costume bărbătești, iar pe cele două 
păpuși adulte în haine de fetiţă şi, respectiv, 
de băiețel. Psihiatrul a spus că era ceva foarte 
interesant şi că vor discuta data viitoare ce în- 
seamnă asta. Dar data viitoare n-a mai existat, 
pentru că tatăl lor a venit în Europa, s-a îm- 
păcat cu mama și au plecat cu toţii împreună 
acasă, pe un vapor foarte rapid numit „Statele 
Unite“. Cei doi fraţi s-au distrat grozav într-o 
seară în timpul traversării. Furişîndu-se pe pun- 
tea superioară, au dat drumul din cuști la toţi 
căţeii pasagerilor. Curînd, vaporul s-a umplut 
de căţei care alergau peste tot, se hîrjoneau prin 
sala de spectacole şi lătrau prin baruri. 

Ascultînd, chiar așa nu prea atenţi, povestea 
idioată a lui Teft, neglijaseră să hrănească ci- 
reada și acum bizonii se buluceau în jurul ca- 
mionului. Cocoașe și bărbi, răsuflări fierbinţi şi 
propriile lor halucinații îi amenințau din trei 
părți. Simţindu-se încercuiți, se înghesuiră unii 
în alţii pe podeaua de metal a remorcii. Idei ciu- 
date le rătăceau pe cărările întortocheate ale 
minţii. Se întrebau acum : cine pe cine mînă? 
Care sînt păstorii și care e turma ? 

— Pe toţi dracii, pierdem partida, spuse Cot- 
ton. Teft, cred că ne învîrtim în cerc, altfel ar 
fi trebuit să ajungem ! 

Teft se simţi ofensat. 

— Bine, condu tu ! 

— Ştii că nu pot! îl îmboldi Cotton gesticu- 
lind. Bagă-te la loc în cabină și aprinde faru- 
rile odată, scurt, să vedem dacă se zărește 
gardul ! 


Teft se băgă înciudat înapoi pe fereastră, iar 
Cotton îi repezi pe ceilalți. 

— Daţi-le fîn, că altfel vin ei aici să şi-l ia 
singuri ! Dar nu prea mult ! 

Mai rămăsese doar un balot şi o grămăjoară, 
Sub supravegherea lui Cotton, începură să îm- 
partă fînul în mănunchiuri. Teft lumină o dată 
cu farurile, dar fără succes — nu se vedea nici 
un gard. Cotton se tot scula în picioare, neliniş- 
tit că iar o să păţească cu fînul așa cum s-a în- 
timplat cu benzina. 

— Dar sînt mai mulţi acum, tresări deodaţă 
Lally 1. S-au adunat cu mult peste treizeci. 

Își încordară privirile, numărînd. Lui Shec- 
ker îi ieșeau 41, lui Goodenow 42. 

— Clienţi noi, spuse Cotton. Grozav ! Cu cît 
se adună mai mulţi, cu atît scapă mai mulți. 

— Hei, ia te uită ! ţipă Lally 2. Au şi viței! 

Dincolo de grămada de tauri şi vaci, doi viței 
de bizon, cu picioarele subțiri ca niște bețe, zbur- 
dau pe lîngă mamele lor. Născuţi în mai sau în 
iunie, nu aveau încă coarne și nici cocoașe, iar 
cozile ca de miel tremurau de plăcerea de a fi 
împreună cu toţi ceilalți. 

— Patruzeci și unu şi doi viței, spuse Shec- 
ker, apoi își trase una peste frunte. Putem nu- 
măra ! Înseamnă că se vede ! 

— E dimineaţă ! strigară cu toţii. Ura! Am 
stat toată noaptea ! 

Săriră în picioare câţ ai clipi, rezemîndu-se 
unul de altul, uitîndu-se cu Sura căscată la ciu- 
datele făpturi cu care împărţiseră lungile și în- 
tunecatele ore de pericol şi de împlinire, la erup- 
ţia ca de pojar din pete de noroi și sînge de pe 

fețele lor, la firele de fîn agăţate în păr. For- 
mau un jalnic stol de canari în deșert, prea obo- 
siți ca să mai ciripească. | 

Întorcîndu-și privirile unul de la altul, se ui- 
tară împrejur. Nu se făcuse încă ziuă. Dar noap- 
tea sigur se sfîrșise. Călătoriseră fără hartă că- 
tre un tărîm nemărginit. Lumea părea scăldată 
în lapte. Pămîntul și cerul mai erau încă cenu- 
şii. Iar ei se aflau într-un loc din acelea în care 
îţi vine să spui : ciupește-mă să mă trezesc. Pu- 
tea fi oriunde — Arizona sau Africa, sau Asia 
ori partea nevăzută a lunii. Dar bizonii erau 
reali. Negri pe fondul cenușiu, nu bruni, păreau 
mai puternici decît în țarcuri ; pufăiau, se iz- 
beau între ei, rumegau și mergeau înainte, ca 
într-un exod de la începutul lumii. Şi camionul 
era real. Eşapamentul pîrîia încet. Scuipate de 
sub roţi, pietrele șuierau. Chitarele zdrăngă- 
neau. Bateria marca un ritm îndrăcit. Un cîntă- 
reţ, implora. _ 

— Radioul ! strigară cu toții. FIA 

Îl înșfăcară pe Lally 2 și practic îi sfişiară ja» 
cheta ca să scoată afară tranzistorul. Mergea ! 
Un post simpatic își începuse emisiunea, iar 
drăgălașul de crainic, încă beat de somn, pusese 
primul disc cu cîntecele preferate ! 

— James Brown ! 

— lagărele lui celebre ! ă î 

— Ia să vedem cum se descurcă aparatul ăsta 


japonez ! 

— Ura-a-a-a ! a 

Îl puseră mai tare. Ritmul viu îi readucea la 
viaţă. Tîrşîindu-și picioarele, numai în ciorapi, 

pe platforma plină de fîn, pocneau din degete 
și se loveau peste coapse. 

— Hu-hu! 

— Dă-i-nainte tot așa ! 

Shecker ridică tranzistorul deasupra capului 
și-l agită în direcţia cirezii ; zicea că așa făceau 
cowboy-ii noaptea, pe drumul către Dodge City, 
în vremurile bune de altădată : le cîntau vitelor 
cîntece de leagăn, cu radiouri japoneze, cu Ja- 
mes Brown și cu șlagărele lui celebre. 

— Tăceţi ! Tăceţi toţi dracului din gură ! 

Cotton bătea cu pumnul în acoperișul cabinei, 

asurzindu-l pe Teft. 
__— Şi mai închideţi naibii aparatul ! se zborși 
el. Luaţi fîn şi daţi-le de mîncare! Ce naiba 
aveţi în cap — tărîţe ? Nu vă dați seama că în 
țarc au descoperit camionul și cireada lipsă, și 
că în orice moment toată armata de vînători 
sportivi va fi pe urmele noastre, să ne ţină nu- 
mai în șuturi de-aci pînă-n Mexic ? Sau o să facă 
din noi ţinte de tras ? Cînd o să-nceapă ei să 
iragă, să vezi ce-o să jucaţi, o să jucaţi pînă 
v-adună de pe jos ! 

Se liniștiră imediat. Lally 2 băgă radioul la 
loc în jachetă. Începură iar să hrănească. anima- 
lele, adunînd fînul risipit pe platformă şi des- 
făcînd și ultimul balot. Cotton le întoarse spa- 
tele, scrutînd cu privirea pe deasupra cabinei. 
Se uită o dată la ceas. Era cinci și treizeci și pa- 
tru. Îl bruftului de două ori pe 'Teft, că nu-i în 
stare să conducă în linie dreaptă nici măcar trei 
kilometri, și nici să găsească un amărît de gard. 
În spatele lui, ceilalți se resemnaseră. Izbucni- 
rea lui ar fi putut provoca o reacție, dacă ei n-ar 

fi recunoscut simptomele familiare : Cotton își 
încărca bateriile de agresivitate, pregătindu-se 
să intre în criză. 

Zorile erau acum liliachii. Parcă mergeau în 
derivă pe o plută, printr-o întindere de apă vio- 
letă. O gloată de făpturi venea în urma lor, clă- 
tinînd din coarne cu nerăbdare, din cauza por- 
ţiei prea mici pe care o primea. Erau mai multe 
guri de hrănit ca înainte, căci alţi șase bizoni 
adulți se alăturaseră grupului, plutind pe valu- 
rile violete. 

— Cotton ? 

Îi tulburaseră spusele lui, c-o să-i adune de pe 
jos, doar numai Lally 2 îndrăzni acum să i se 
adreseze. 

— Cotton, crezi că ne bagă la pușcărie ? 

EI se întoarse, înfruntîndu-i. 

— Probabil. Măcar pentru furtul a două ma- 
șini. Şi pentru gaura făcută într-un cauciuc. Și 
pentru faptul că sîntem delincvenţi minori, fu- 
giţi din tabără și de la părinţi. E destul, de asta 
puteţi îi siguri. Dar, dacă-i eliberăm, zău că me- 
rită. Dacă nu reușim, dacă o dăm în bară tocmai 
cînd sîntem atît de aproape... 

— Ce-o să ne facă ? întrebă Lally 2. Adică, 
vînătorii. 

— Cine ştie ? Numai că nu-s vînători, sînt 
măcelari. De la de-alde ăștia, care trag aiurea 
în animale numai ca să se amuze, așa cum au 
făcut-o ieri, te poţi aștepta la orice. 

— Poate că ne bagă pe noi în ţarcuri în locul 
bizonilor, zise Lally 1. 

— Şi ne scot trei cîte trei, adăugă Shecker. 

— Şi ne hăituiesc călare pînă cînd nu mai 
putem fugi, mai întunecă atmosfera Goodenow. 

— Cotton ! şi Teft îşi scoase capul pe geam. 
Hei, băieţi, gardul ! 

Împiedicîndu-se, alunecînd, căzînd unii peste 
alţii, Pișăcioşii săriră să se uite pe deasupra 
cabinei. 

— Oh, nu! gemu Cotton. Numai asta nu! 

NICI UNUL nu se gîndise la împrejmuirea care 
trebuia să închidă rezervaţia dinspre sud. Își 
închipuiseră că era tot gardul de sirmă în patru 
şiruri care îngrădea ţarcurile de animale și pă- 
şunile. Acum se dumiriseră. Acolo, cele cîteva 
rînduri de sîrmă obișnuită și împrejmuirile 
pentru vite erau suficiente pentru a opri bizonii 


să iasă spre străzile și barurile din Flagstaff. 
Aici însă, unde tentaţia de a se aventura în pa- 
radisul de pini al canionului ar fi fost conside- 


rabilă, singura îngrădire trebuia să nu dea greș. 
Și nici nu dădea. 
Teft oprise camionul. Pentru a-i îndemna la 


treabă, Cotton dădu un ordin scurt : „Încălţa- 
rea, toată lumea !“, numai că bieţii soldăţei abia 


reuşiseră să-și vîre cizmele. Apoi, pentru a men- 
ține cireada pe loc, le spuse băieţilor să le dea 
jumătate din balotul de fîn rămas. 

Culorile se schimbau. Natura se îmbujora. 
Băieți trandafirii şi însufleţiţi serveau animale 
trandafirii şi însufleţite. 

Odată treaba făcută, Cotton îl puse pe Teft să 
se îndepărteze de cireadă și să tragă camionul 
lîngă gard. Acesta, înalt de aproape trei metri, 
era făcut din sîrmă împletită, bine întinsă între 
stilpi de metal înfipți adînc, din zece în zece 
metri. Pe sîirmă atîrnau smocuri de blană, acolo 
unde animalele se frecaseră pentru a scăpa de 
cojoacele lor de iarnă. De pe platforma camio- 
nului se vedea departe — un cer trandafiriu, 
cîţiva pini, iar dincolo de ei Rîpa Mogollon. 

— Ia nu mai staţi ca niște popîndăi! Îm- 
pingeţi ! 

Cotton se opinti cu umărul în gard. 

— Haideţi, executarea |! 

Ceilalţi trei puseră şi ei umărul, dar, după 
cîteva eforturi îndoielnice, pur și simplu se spri- 
jineau de gard, nu mai împingeau deloc. Cele 
şapte ore de activitate febrilă, plus sacrificarea 
raiourilor şi căștilor şi, în sfîrșit, dansul îndră- 
cit de la urmă îi sleiseră. Tremurînd, cu gura 
uscată, renunţară şi se întinseră pe jos; erau 
prea siîrșiţi ca să le mai pese de ce o să spună 
Cotton. 

Soarele de august, roșu şi crud, își sprijini 
bărbia de orizont. Începea, orbindu-i o nouă zi. 

Cotton nu spuse nimic. Cu braţele întinse, cu 
degetele fixate în ochiurile de sîrmă ca niște 
gheare, cu picioarele arcuite ca niște doage, cu 
capul în piept, dădea singur lupta cu gardul. Nu 

voia să plătească bir nici fierului, nici încordării, 
nici, nopții, nici zilei, nici vieţii, nici morţii, nici 
trupului, nici dorinței. Ce nu putuse face un 
buhai de bizon, trebuia să facă el. 

Dar de astă-dată nu avea păsuire. De astă-dată 
n-o să accepte compromisul.  Răsucindu-se cu 
totul, sprijinit în ctzme, împingea cu spatele. 
Vinele grumazului i se  încordară și, chiar în 
acea clipă, deodată ochii parcă îi ieșiră din cap ; 
uluit, se uita nevenindu-i să creadă ; apoi, în- 
tinse brațul peste capetele lor. 

— Uite-i că vin |! 

Se ridicară și ei, privind înapoi spre întinderea 
rezervației. Razele soarelui de dimineaţă se răs- 
frîngeau de pe parbrizul unui jeep, lucind ca o 
oglindă reflectorizantă, cam la o milă depărtare. 
Jeep-ul era urmărit îndeaproape de două ca- 
mionete, pline amîndouă cu oameni. Trăgînd 
după ele o coadă învolburată de praf, cele trei 
mașini trecură peste ridicătură, apoi dispărură 
în vale. 

— Prea tîrziu, fir-ar să fie! E prea tîrziu ! 

Pe Cotton îl înecă plînsul, ca și cum cei din 
clanul Pișăcioșilor ar fi fost de vină ; apoi însă 
zbieră : : 

— Ba nu, nu-i prea tîrziu! Teft ! Înapoi, 
spre cireadă, încet... să nu-i sperii... mișcă, 
mișcă ! 

Cînd camionul se întoarse, îi împinse pe cei- 
lalţi, desfăcu oblonul din spate și izbi în el cu 
piciorul pînă cînd, zăngănind, acesta căzu ; în 
momentul cînd Teft opri motorul, îi puse pe 
băieţi să măture de pe platformă ce mai rămăsese 
din balotul de fîn şi celelalte gunoaie. 

— Asta o să-i mai ţină în loc! Acum, dă-i 
drumul, Teft ! Cincizeci de metri mai încolo... 
aşa... dar încet ! Mişcă, mișcă ! 

Era desperat dar plin de hotărîre ; improviza, 
coordona, plin de stoicism, întărîtat. Fordul încă 
nu se oprise, cînd el făcu un salt din maşină cu 
carabina în mînă şi le porunci tuturor să co- 
boare, inclusiv Teft, şi să se miște cu grijă, căci 
bizonul poate ataca un om fără motiv sau aver- 
tisment. Însă băieţii abia își mai puteau mișca 
picioarele. Azvîrliţi în aventură, nedormiţi, ne- 
mîncaţi, erau parcă duşi din astă-lume. Dezo- 
rientaţi, pierduţi, zăpăciţi, a trebuit să-i tragă 
el și să-i împingă, şi să-i pună să stea la oarecare 
distanţă de cireada care păştea. Stăteau ca niște 
mici stafii, clătinîndu-se pe picioare, surzi și 
orbi la vecinătatea animalelor periculoase şi a 
oamenilor periculoși care se apropiau tot mai 
mult.  Păreau niște spectatori la o serbare pe 
care Cotton o înjgheba pentru a le face plăcere. 

Cotton îi spuse lui Teft să încarce carabina şi 
să tragă atunci cînd jeep-ul va apărea din nou 
pe ridicătură. 

— Să nu tragi în vreun om, ochește în ra- 
diator, spuse el calm. Doar să bagi frica-n ei, să 
se oprească. 

Teft se bîlbîi că nu poate, că nu e în stare să 
nimerească nimic de la distanţa asta. 

— Nici unul dintre noi nu poate. Vino-ncoa. 

Îl puse pe Shecker să se așeze pe jos, îl plasă 
pe Teft în spatele lui și îi zise să sprijine ţeava 
pe umărul băiatului. 

— Acum poţi. Încarcă ! 

Goodenow și fraţii Lally urmăreau cu atenţie. 
Teft, cu mîinile tremurînde, reuși să vîre un 
cartuș pe țeavă și clănţăni închizătorul. Mași- 
nile apărură iar, mai aproape, apropiindu-se 
acum în șir peste creastă, pline cu oameni. 

— Foc ! porunci Cotton. 

— Cotton, nu pot. 

— Foc, fir-ar să fie ! 

Arma de calibrul 22 trosni. La altitudinea la 
care se aflau, auziră șuieratul glonțului. Bizonii 
ridicară capetele, ascultînd, dar rămaseră pe loc. 

Asu Trage mereu ! zbieră Cotton. Trage pînă 

nimerești ceva şi-i silești să se oprească ! Or să 
ajungă aici în două minute, iar mie îmi trebuiesc 
trei minute ! 
„Teft încărcă și trase din nou. Shecker se chirci, 
Jeep-ul se opri, la fel şi camionele din spatele 
lui ; mai mulţi bărbaţi cu pălării mari în cap 
coborîră în grabă. 

— Teft, dă-mi trei minute ! 

FR e întoarse capul, dar Cotton o luase din 

_Se pomeniseră deodată într-o lume a simpli- 
tății. Neiubiţi, fuseseră daţi în grija unui cămin 
bătut de vînt, pe întinderi libere, în foșnet de 
arbori şi iz tonic de animale. Așa era Vestul — 
un tărâm fără pasiuni. Munţii nu le cereau ni- 
mic. Cerul, mai larg decît îl știuseră ei pînă 
acum, era imparţial. Urmaseră o cură de soare 
de stînci, şi se refăceau cu balsamul zilelor care 
se scurgeau toate la fel. Și se refăcuseră, sau cel 
puțin așa se părea. Dacă Pișăcioşii nu erau încă 
în stare să facă un lucru cu adevărat greu, gă- 

seau în întortocheata lor personalitate imboldul 
de a face ceva spectaculos. Cu riscul de a fi dați 
afară, se duseseră să vadă un film care li se în- 
terzisese. Premii pe care nu le puteau cuceri în 
competiţii, le luau prin şiretlic, ca apoi să le 
profaneze prin gloanţe. Încercările îi căliseră. 
Punctul culminant, isprava care, în sfârşit, îi eli- 
berase fusese excursia în Marele Canion. Cotton 
îi salvase la urmă, dar erau cît pe ce să dea greș. 

Nopțile petrecute în aer liber erau un alt punct 
de atracţie al taberei de băieţi „Box Canyon“. 
Două cîte două, triburile făceau în timpul verii 
patru excursii de două zile, înnoptînd pe traseu 
în Marele Canion, în Valea Monumentului din 
rezervaţia indienilor Navajo, în canionul Oak 
Creek, în Deșertul Pictat sau în Pădurea Împie- 
trită. În a şasea săptămînă, într-o dimineaţă, 
Apaşii şi cu Pişăcioşii, împreună cu instructorii 
lor şi sub supravegherea unui instructor supe- 
rior, s-au îndreptat în două camionete spre ca- 
nionul Havasu, o porţiune din Marele Canion. 
Parcînd maşinile la marginea rîpei, şi-au conti- 
nuat drumul în şir indian, cărînd în spinare mMân- 
carea, bagajele şi oliţa de noapte. Au coborit po- 
teca, escortaţi de vulturi, timp de două ore şi ju- 
mătate pe o distanță de doisprezece kilometri, 
primii şapte întortocheaţi şi abrupți, iar ultimii 
cinci pe drum mai drept. Ajunseră jos, jos de 
tot, în altă epocă parcă, în patria căprioarelor şi 
a luminii orbitoare, a tăcerilor de fosilă şi a ecou- 
lui. Era tare cald în adîncimile canionului, iar 
marea fericire a băieţilor a fost să se întindă la 
umbra plopilor, apoi să se dezbrace şi să se 

arunce goi în eleșteul de sub cascada Havasu. să 
se bălăcească în apă ca nişte vidre, intrînd şi 
trecînd şi ieşind din stropii cascadei. Dacă te ur- 
cai pînă la marginea cascadei și-ți făceai vînt 
destul de tare, puteai zbura peste brîul de piatră 
drept în eleşteu, o săritură înfricoşătoare de 
aproape cincisprezece metri. Apașii  încercară 
primu, erau mai mari și mai puternici şi cîștigau 
la toate jocurile ; după cîteva acuzaţii de lașitate, 
îmdrăzniră și Pişăcioşii, toți, în afară de Lally 2. 
Prinzînd un moment cînd Cotton era cu spatele, 
Apașii îl luară pe puști pe sus, de mâini şi de pi- 
ctoare, și-i făcură vînt în apă. Țipătul lui, în că- 
dere, trezi ecoul pînă la mari depărtări. 

„În noaptea aceea, puștiul ţipă din nou, tre- 
zindu-se dintr-un coșmar. Ca să-l liniştească, 
Cotton îi trase fermoarul peste cap, închizîndu-l 
cu totul în sacul de dormit. 

Mai şi ploua, așa că triburile dormiră pe apu- 
cate. 

Dimineaţa plecară în cercetare, înotară din 
nou, iar după prînz își făcură bagajul și îşi um- 
plură gamelele cu apă de izvor, pregătindu-se de 
urcuș. Ce larmă făceau cu toţii ! Siguri că vor 
ajunge la marginea rîpei cu mult înaintea Pişă- 
cioşilor, Apaşii aveau de gînd ca, odată ajunşi 
acolo, să pornească spre tabără în camioneta lor 
fără să-i mai aştepte şi pe „„mocăiţi“. Însă in- 
structorul superior le atrase atenția că trebuiau 
să aștepie, că expediţia trebuia să se întoarcă 
toată odată și că, pe deasupra, Pișăcioşii n-o să 
rămînă prea mult în urmă. Apaşii începură să 
protesteze. Propuseră o prinsoare : dădeau capul 

de bizon, în ultimele două săptămîni de şedere 
în tabără, pe oliţa de noapte, dacă ajung la mar- 
ginea rîpei cu o oră mai devreme. Cotton acceptă 
prinsoarea. Îşi potriviră ceasurile și expediţia 
porni la deal. 

Pe primii cinci kilometri de urcuș ușor, Pișă- 
cioșii ținură pasul. Cînd începu însă adevărata 
ascensiune, rămaseră în urmă. Aerul, după 
ploaie, era neobișnuit de umed. Pereţii canionu- 
lui parcă îi sufocau. Șiroiau de sudoare. Rămi- 
nând în urma lui Cotton, goleau pe furiș game- 
lele. Cînd mai aveau încă trei kilometri de mers, 
rămaseră fără apă. Rucsacurile erau prea grele. 
Începură să arunce din lucruri. Granitul și gre- 
sia acumulaseră căldura în timpul zilei, iar acum, 
ca.nişte plămâni, o expirau. Poteca părea că urcă 
drept în sus. La un kilometru depărtare de buza 
rîpei auziră strigăte de dispreţ. Apașii ajunși sus 
îi urmăreau şi marcau timpul. Și atunci, Pișă- 
cioșii se dezumflară deodată. Goodenow şi 
Lally 2 se așezară pe jos bolborosind. Tefjt cu 
Shecker şi cu Lally 1 se tîrîră pînă la umbra 
unor stînci şi rămaseră culcați, gîfîind. Dezgus- 
tat, Wheaties le ordonă să-și miște fundul, iar 
atunci cînd ei nu se clintiră, îşi continuă drumul. 
Rămaseră singuri. 

Cotton puse jos olița şi se uită la ceas. Tre- 
buiau să parcurgă ultimul kilometru în douăzeci 
și opt de minute. Așa că începu să răcnească la 
băieţii din batalionul său. Îi imploră, dar în za- 
dar. Se întâlniseră numai din întîmplare. Erau. 
uniţi numai prin chicote, glume şi fleacuri. Iar: 
acum, firul acela delicat care îi ținuse legați la 

un loc, la desperare, se rupsese. Cotton era mai 
supărat pe sine însuși decît pe ei. Le ceruse mai 
mult decît puteau să dea. N-ar fi trebuit să pri- 
mească prinsoarea. Dăduse greș ca bun coman- 
dant. Și asta însemna mult mai mult decât să 
scape de un amărît de hîrb de oală. În ultimul 
timp, pentru prima dată în viața lor băieții ajun- 
seseră să învingă. Dacă îi lăsa în voia lor acum, 
vor fi pierduţi unul penru celălalt. Și, pierzîn- 
du-se unul de altul, fiecare se pierdea pe sine. 
Văzu cum întreaga vară atîrnă de marginea unui 
blestemat de canion. 

— Doamne, băieţi, vorbi el răgușit, cu gîtle- 
jul uscat, de frică să nu izbucnească în plâns. 
Doamne, trebuie s-o luaţi din loc. Mai am jumă- 
tate de gamelă, puteţi s-o beţi. 

Băieţii mârîiră. 

— Bine, am să vă spun. N-aveam de gînd, dar 
acum vă spun. I-am auzit pe instructori vorbind 
într-o seară. Spuneau că ar trebui să fim închişi, 
nu trimişi în tabără. Spuneau că părinţii noștri 
ne-au trimis aici ca să scape de noi, că nu știau 
cum s-o facă, decât să ne arunce din mașină sau 
să ne împuște. ? 

Îi lăsă să chibzuiască la cele spuse. 

— Adevărul e că sîntem niște nasoi. Încurcăm 
pe toată lumea, și nu sîntem buni de nimic, şi 
nimeni n-are nevoie de noi. Părinţii, instructorii, 
toţi — și mai ales lăudăroșii ăia de sus — nimeni 
nu ține să urcăm pînă acolo în douăzeci și opt 
de minute. Adevărat, sîntem la pământ, dar să-i 
lăsăm să facă iar pipi în olița noastră? Pe 

dracu ! Aşa că, mişcaţi ! Dacă n-o facem acum, 
n-0 s-o facem niciodată. 

Acum, îi dădură şi lui lacrimile. Împleticin- 
du-se, trecu de la unul la altul, lovindu-i cu pi- 
ciorul în coaste. 

— Mişcaţi, nenorociţilor, vai de capul vostru, 
prăpădiţilor, nasoilor, mişcaţi ! 

Cotton nu și-a dat niciodată seama ce anume 
i-a făcut să se miște, durerea sau ruşinea, dar se 
mişcară. Le dădu să bea din gamelă, îl puse pe 
Teft în fruntea coloanei, iar el se postă în coadă, 
răcnind la ei de îndată ce încetineau ritmul. Îm- 
preună cu Shecker, îl tîrîră pe Lally 2 pe ul- 
tima sută de metri. Ajunseră pe creastă cu patru 
minute înainte de termenul fixat şi se prăbușiră 
ca morţi. 

Cînd prinse puteri, Cotton se ridică şi merse 
împleticindu-se pe lîngă instructori pînă la 
Apași, care aşteptau spășiți în maşină. Cînd 
ajungem în tabără, le spuse, cu buza de jos cră- 
pată, plină de sînge, ne predați nenorocitul ăla 
de cap de bizon. Apoi se întoarse la Pișăcioși şi 
îi sili să se ridice în picioare. 

— Ia uite-aici, zise. Priviţi ! 

Luând oliţa de toartă, întinse braţul, se aplecă 
şi, rotindu-se ca și cum ar arunca discul, o zvîrli 

departe în rîpă. Erau liberi. 

Teft trase din nou. În depărtare, oamenii săriră 
înapoi în mașini și porniră din nou. 

— Hei, Teft ! Ambreiajul e la stînga, frîna la 
dreapta, nu-i așa ? 

n era in camion, cu capul scos pe geam 


— Cum bag î i 
n a in viteză, cu ai 

TEFT FĂCU OCHII MARI. 
pini pu Î aiurea, camionul se smuci 
a. Cotton apăsă accel înă 
s | a] acceleratorul pînă 
ip mau mugi și mașina porni. Apheraf a 
pest an, cu oblonul din spate bălăbănindu-se 
i î lime de gard între doi stîlpi 
ri ținta cu precizie. Lovită în mij 
. . şi a, 
men bara camionului, rețeaua deasă ap 
e ru zornăind și cele două jumătăţi ă 
I năi 4 Jumătă - 
ciră spre stîlpi cu viteză, ca o eat deschisă 
ei uite. Camionul trecu prin gard, apoi în 
i pa pă î ge ui oua nu putuse bineînţeles 
i care e îi — într-un tufiş de cedru piti 
gi și-ar fi putut îngădui un ultim ema 
î i e numai că Teft, trăgătorul de elită 
A, pere bee îi temea ceva, căci jeep-ul din 
Ş coti brusc în spatele i 
iar Teft, rupînd cuti . 
a p utia de cartușe, descoperi că era 
îi i. camionului începură să se învîrtească 
a pe A fn aia camionul zvicni din tufiș, făcu un 
eni prin spărtură ca 1 
î e a un spectacol 
e rodeo ; iar Cotton, care descoperise probabil 

pentru ce au fost inventate ambreiajul şi îrîna, 
opri tocmai în clipa cînd Teft se ridică în pi- 
cioare şi, ţinînd carabina de ţeavă, o ridică dea- 
supra capului şi dădu cu ea de pămînt, făcînd 
ţăndări patul puștii. 

__ Nasoilor ! urlă Teft. Gata benzina, gata fî- 
nul, gata muniţia, nasoi pe cinste ! 

Cotton zîmbi. Nu-l văzuse încă nimeni zîm- 
bind. 

— Pe dracu, zise el. 

Își aprinse o altă țigară şi pufăi cu un aer atot- 
ştiutor. Chiar în situaţia în care se aflau, băieţii 
se simţiră impresionați. îi atrăgea ca pe niște 
pui rătăciţi, nehotărîţi, temîndu-se să nu-i sară 
iar capsa. 

Nu se auzea nici un sunet, în afară de zgomo- 
tul motorului care mergea în gol. Cotton aruncă 
repede o privire spre cireadă ; bizonii deveniseră 
neliniștiţi, adulmecînd ba lucerna, ba urmări- 
torii. Jeep-ul și cele două camionete cu oameni 
erau la vreo cinci sute de metri şi se apropiau 
rapid. 

Îşi trecu în revistă regimentul. Erau ei poate 
osteniţi și pricăjiți, dar cel puţin nu-și mai su- 
geau degetul, nu-şi rodeau unghiile şi nu scrîș- 
neau din dinţi. Zîmbi din nou, și o clipă de pe 
chip îi dispăru orice urmă de încordare ; fără 
să ştie cum, le amintea de un soldat bătrîn şe- 
zînd pe o bancă lingă judecătoria din Prescott, 
gîndindu-se la anii copilăriei, privind cum 
merge lumea înainte și molfăind ideea de nemu- 


rire. 
— Pe dracu ! repetă el. Sînt mândru de noi. 

Am zis că termină 
: ăm treaba, și ş 

înce și 9 s-o zbughească de aici, și la al 
iam și noi. Chiar acum. Pe bune. o să 
rerindu-și dintel "Pe zi 

La cincizeci de metri Sa 
Asta declanșă aria de bizoni apăsă claxonul. 


„Cireada o porni bubui 
bizoni şi doi viței rima 
năvăliră cu viteză ma 
atinge pămîntul ; 
spre spărtura din 
îulger, cu băiatul, 
Erau ca o splendi 
Simţeai că-ți ples 
de orice. Întreaga 
ze să nu se fi auzit şi în cer 
Sia î văzură trofeul de bizon rostogoli 

e pe platforma camionului. Zăriră ac 


lui Cotton ieşit 
altă s ȘIL pe geamul maşinii și-l auziră 

un salt imens în aer şi 
Xximă încă înainte de a 
cu cozile în sus, galopau acum 
gard, trecură prin ea ca un 
camionul și claxonul după ei 
dă întruchipare a tunetului. 
nesc tîmplele. Îți golea capul 
planetă se cutremură. rani 


cu azi 3 A 
seta ip nasoii ! Haide, nasoilor, la goană ! 
A ela .. în mt Dincolo de gard, ră 

tele spaţii deschise ale acestei ţări care le apar- 
ținea. Doar camionul-păcăleală o ţinea drept, 
neiertător, înainte. 

Alergînd și împiedicîndu-se de groază, nu 

mai știură dacă se defectase frîna sau dacă el 
uițase unde era, ori dacă încercase să întrerupă 
contactul care nu se putea întrerupe pentru că 
era cu dublu circuit, sau uitase de prăpastie, sau 
pur și simplu nu-i păsa fiindcă izbîndiseră și bi- 
zonii erau liberi, liberi, liberi pe veci. Timp de 
o clipă, văzură pentru ulțima dată părul roșu al 
lui John Cotton fluturînd ca o flacără cînd ca- 
mionul păru că se înalță în aer, apoi porni în 
picaj şi dispăru. Asta a fost tot, asta şi apoi o 
trosnitură îndepărtată, de neconfundat, a meta- 
luluj zdrobit de stîncă, şi înţelegerea sensului 
acelei trosnituri care, cîteva fracțiuni de secundă 
mai târziu, le zdrobea inima, chiar dacă îi și eli- 
bera pentru totdeauna. 

Jeep-ul și cele două camioane trecură stîrnind 
praful prin spărtura gardului, și se opriră brusc. 
Din maşini săriră vreo duzină de bărbaţi, apoi 
rămaseră în loc, șovăind. 

Soarele răsărise acum, văzduhul era uşor ca O 
sticlă rece de coca-cola, fața pămîntului era plă- 
cută la vedere. Numai un vînt jalnic se strecura 
din canion, de jos, suspinînd trist şi tremurător 
printre pini și șuierînd peste prerii în semn de 
adio. 

Mijindu-și ochii pe sub pălăriile cu  boruri 
late, bărbaţii se apropiară, cu fețele posomoriîte. 
Unii erau în uniformă. Alţii erau sportivi ama- 

tori de la oraș şi purtau carabine ucigătoare. Şi 
deodată se opriră. 

În faţa lor, îngroziţi şi sfidători, stăteau, pe 
buza Rîpei Mogollon, cinci delincvenţi minori cu 
ochii roșii, cu Părul plin de paie, cu cizme mur-= 
dare, cu blugi şi jachete cu inițialele BC pe spi- 
nare, unul dintre ei ținînd strîns un cap de bizon 
cu coarne, toţi cu ochii în lacrimi. Lawrence Teft 
şi Samuel Shecker, și Gerald Goodenow, și Ste- 
plen Lally junior, şi William Lally, strînşi unul 
în altul, plîngînd de durere și sfidînd triumfători 
ceea ce părea sunetul unui radio. 

— Ho!Ho!Ho!— Plingeau ei cu sughiţuri, 
bătîndu-şi parcă joc de bărbaţii cu pălării cara- 
ghioase. Ho !Ho Ho! 

